Kerala PSC Notification : കേരള പിഎസ്‍സി 44 തസ്തികകളിൽ വിജ്ഞാപനം; അപേക്ഷയുടെ അവസാന തീയതി ജനുവരി5| new notifications from kerala psc\nഅപേക്ഷ സ്വീകരിക്കുന്ന അവസാന തീയതി ജനുവരി അഞ്ച് ആണ്.\nTrivandrum, First Published Dec 9, 2021, 1:58 PM IST\nതിരുവനന്തപുരം: കേരള പബ്ലിക് സര്‍വീസ് കമ്മിഷന് (Kerala Public Service Comission) 44 തസ്തികകളിലേക്ക് അപേക്ഷിക്കാനുള്ള വിജ്ഞാപനം (New Notifications) ക്ഷണിച്ചു. വിശദവിവരങ്ങൾ‌ക്ക് www.keralapsc.gov.in എന്ന വെബ്സൈറ്റ് സന്ദർശിക്കുക. അപേക്ഷ സ്വീകരിക്കുന്ന അവസാന തീയതി ജനുവരി അഞ്ച് ആണ്. വ്യക്തിഗത പ്രൊഫൈൽ വഴി അപേക്ഷിക്കാം.\nപ്രായപരിധി 18-36. ഉദ്യോഗാര്‍ഥികള് 02.01.1985-നും 01.01.2003-നുമിടയില് ജനിച്ചവരാകണം (രണ്ട് തീയതികളും ഉള്‍പ്പെടെ). മറ്റ് പിന്നാക്കവിഭാഗത്തില് ഉള്‍പ്പെട്ടവര്‍ക്കും പട്ടികജാതി-പട്ടികവര്‍ഗ വിഭാഗത്തില് ഉള്‍പ്പെട്ടവര്‍ക്കും വിധവകള്‍ക്കും നിയമാനുസൃത വയസ്സിളവുണ്ടാകും. എസ്എസ്എൽസി അഥവാ തത്തുല്യമാണ് യോഗ്യത.\nLast Updated Dec 9, 2021, 1:58 PM IST


പ്രവാചക ശബ്‌ദം - അപമാനിക്കപ്പെട്ടവരുടെയും നിന്ദിക്കപ്പെട്ടവരുടെയും പ്രതീകമായിരുന്നു ക്രിസ്തു: പേപ്പല് പ്രബോധകന്\nസ്വന്തം ലേഖകന് 20-04-2019 - Saturday\nവത്തിക്കാന് സിറ്റി: അപമാനിക്കപ്പെട്ടവരുടെയും, നിന്ദിക്കപ്പെട്ടവരുടെയും പ്രതീകമായിരുന്നു കുരിശില് മരിച്ച ക്രിസ്തുവെന്നു പരമാചാര്യന്റെ പ്രഭാഷകൻ ഫാ. റാണിറോ കാന്റലാമെസ. ഇന്നലെ വത്തിക്കാനില് നടന്ന ദുഃഖവെള്ളി ശുശ്രൂഷകള്‍ക്കിടെ സന്ദേശം നല്‍കുകയായിരിന്നു അദ്ദേഹം. പാവപ്പെട്ടവരുടെയും, പുറംന്തള്ളപ്പെട്ടവരുടെയും അടിമത്തതിനിരയായവരുടേയുമായിരിക്കും ഈ ഉയിര്‍പ്പെന്ന് അദ്ദേഹം ഓര്‍മ്മിപ്പിച്ചു. ചരിത്രത്തിലുടനീളം ലോക ജനതയുടെ പ്രത്യേകിച്ച് ആഫ്രിക്കന്-അമേരിക്കന് അടിമകളുടെ മാനുഷികാന്തസ്സിനു ഹാനി വന്നിട്ടുള്ളതിനെ യേശുവിന്റെ പീഡാസഹനത്തോട് ഉപമിച്ചുകൊണ്ടായിരുന്നു ഫാ. കാന്റലാമെസയുടെ പ്രസംഗം.\nഅവസാനവാക്ക് അടിച്ചമര്‍ത്തലിന്റേയോ അനീതിയുടേയോ ആയിരിക്കില്ല. യേശുക്രിസ്തു ലോകത്തിന്റെ അന്തസ്സ് പുനഃസ്ഥാപിക്കുക മാത്രമല്ല, അവന് ലോകത്തിനു പ്രതീക്ഷയും നല്‍കി. കുരിശുമരണം വരിച്ചവന് നിഷേധിക്കപ്പെട്ടവരുടേയും, സമൂഹത്തില് നിന്നും പുറംന്തള്ളപ്പെട്ടവരുടേയും മുഴുവന് പ്രതിനിധിയായിരുന്നു. അടിമകള്‍ക്ക് എല്ലാ അവകാശങ്ങളും നിഷേധിക്കപ്പെട്ടപ്പോള് സുവിശേഷങ്ങള് മാത്രമായിരുന്നു തങ്ങളും ദൈവമക്കളാണെന്നുള്ള ആത്മവിശ്വാസം അവര്‍ക്ക് നല്‍കിയതെന്നും അദ്ദേഹം പറഞ്ഞു.\nനോമ്പുകാലത്തും, ആഗമന കാലത്തും പാപ്പാക്കും, റോമന് കൂരിയാംഗങ്ങള്‍ക്കും ആത്മീയ ധ്യാനങ്ങള് നല്‍കുന്നത് പേപ്പല് പ്രീച്ചറുടെ കടമയാണ്. ദുഃഖവെള്ളിയാഴ്ചയിലെ പ്രസംഗവും പേപ്പല് പ്രീച്ചറുടെ കടമയാണ്. 1980-ല് വിശുദ്ധ ജോണ് പോള് രണ്ടാമനാണ് ഒരു പേപ്പല് പ്രീച്ചറെ ആദ്യമായി നിയമിച്ചത്. ഇന്നലത്തെ യേശുവിന്റെ പീഡാസഹനവുമായി ബന്ധപ്പെട്ട ശുശ്രൂഷകള്‍ക്ക് ഫ്രാന്‍സിസ് പാപ്പ നേതൃത്വം നല്‍കി. തിരുകര്‍മ്മങ്ങള്‍ക്ക് മുന്നോടിയായി സെന്റ് പീറ്റേഴ്സ് ബസിലിക്കയിലെ അള്‍ത്താരയുടെ മുന്നില് പാപ്പ സാഷ്ടാംഗ പ്രണാമം നടത്തി.


PC CHACKO | ആന്റണിക്കൊപ്പം ഇടതുപക്ഷത്ത് എത്തി 1980ൽ നായനാരുടെ കീഴിൽ വ്യവസായ മന്ത്രിയായി; ജെപിസിയിലെ ചർച്ചകൾ നൽകിയത് ദേശീയ നേതാവിന്റെ ഗ്ലാമർ; യാക്കോബായക്കാരന്റെ മനസ്സിൽ ഇപ്പോഴുള്ളത് ബിജെപിയിലേക്കുള്ള കൂടുമാറ്റമല്ല; പിസി ചാക്കോ വണ്ടി കയറുന്നത് ഗുരുവിന്റെ അനുഗ്രഹത്തോടെ ഇടതുപക്ഷത്തേക്ക്; എൻസിപിയെ ഇനി കേരളത്തിൽ നയിക്കുക പവാറിന്റെ ശിഷ്യൻ എന്നുറപ്പ് - MarunadanMalayalee.com\nആന്റണിക്കൊപ്പം ഇടതുപക്ഷത്ത് എത്തി 1980ൽ നായനാരുടെ കീഴിൽ വ്യവസായ മന്ത്രിയായി; ജെപിസിയിലെ ചർച്ചകൾ നൽകിയത് ദേശീയ നേതാവിന്റെ ഗ്ലാമർ; യാക്കോബായക്കാരന്റെ മനസ്സിൽ ഇപ്പോഴുള്ളത് ബിജെപിയിലേക്കുള്ള കൂടുമാറ്റമല്ല; പിസി ചാക്കോ വണ്ടി കയറുന്നത് ഗുരുവിന്റെ അനുഗ്രഹത്തോടെ ഇടതുപക്ഷത്തേക്ക്; എൻസിപിയെ ഇനി കേരളത്തിൽ നയിക്കുക പവാറിന്റെ ശിഷ്യൻ എന്നുറപ്പ്\nMarch 11, 202112:43 PM IST Permalink\nസന്ദീപ് എം എസ്\nതിരുവനന്തപുരം: കോൺഗ്രസിൽ നിന്ന് രാജിവച്ച മുതിർന്ന നേതാവ് പി.സി.ചാക്കോ ഇടതുപക്ഷത്തേക്കെന്ന് സൂചന. ഇതുമായി ബന്ധപ്പെട്ട് ഇടതുപക്ഷത്തെ ഒരു പ്രമുഖനുമായി പ്രാഥമിക ചർച്ചകൾ നടന്നു കഴിഞ്ഞു. ഇതിനു പിന്നാലെയാണ് ചാക്കോ ഇടതുപക്ഷത്തേക്കെന്ന വിവരങ്ങൾ പുറത്തു വരുന്നത്. എൻ.സി.പിയിലേക്കാണ് ചാക്കോയെന്നാണ് അഭ്യൂഹം. യാക്കോബായക്കാരനായ പിസി ചാക്കോ ബിജെപിയിലേക്ക് ചേക്കേറുമെന്ന അഭ്യൂഹങ്ങളുണ്ട്. എന്നാൽ ചാക്കോ ഒരിക്കലും പരിവാർ പക്ഷത്തേക്ക് പോകില്ല.\nചാക്കോ രാജിവച്ച ഉടൻ തന്നെ എൻ.സി.പി. അദേഹത്തെ പാർട്ടിയിലേക്ക് സ്വാഗതം ചെയ്തിരുന്നു. സ്ഥാനാർത്ഥി നിർണയവുമായി ബന്ധപ്പെട്ട അഭിപ്രായ ഭിന്നതയുടെ പേരിൽ കഴിഞ്ഞ ദിവസമാണ് പി.സി.ചാക്കോ കോൺഗ്രസിൽ നിന്ന് രാജി വച്ചത്. കോൺഗ്രസിലെ ഗ്രൂപ്പുകൾക്കെതിരെ കടുത്ത വിമർശന മുന്നയിച്ചാണ് പി.സി.ചാക്കോ രാജി വച്ചത്. എൻ.സി.പി. നേതാവും ദേശീയ രാഷ്ട്രീയത്തിലെ ശക്തനുമായ ശരത് പവാറുമായി അടുത്ത ബന്ധം പുലർത്തുന്നയാളാണ് പി.സി.ചാക്കോ. എൻ.സി.പി. കേരളത്തിൽ രൂപീകൃതമായ കാലത്തു തന്നെ ചാക്കോ എൻ.സി.പിയിലേക്ക് പോകുമെന്ന് പ്രചരണം ഉയർന്നിരുന്നു. പിന്നീട് ശരത്പവാറുമായി ഈക്കാര്യത്തിൽ കൂടിയാലോചനകൾ നടക്കുകയും ചെയ്തിരുന്നു. ഡൽഹിയിൽ ഇത്തരത്തിൽ രാഷ്ട്രീയ നീക്കങ്ങൾ നടക്കുന്നതായി മറുനാടൻ മലയാളി മുൻപേ റിപ്പോർട്ട് ചെയ്തിരുന്നു.\nഈ വാർത്ത ശരിവയ്ക്കുന്നതാണ് ഇപ്പോൾ വരുന്ന റിപ്പോർട്ടുകൾ. ഏറെ കാലമായി ഡൽഹി കേന്ദ്രീകരിച്ചാണ് ചാക്കോയുടെ പ്രവർത്തനം. കോൺഗ്രസ് തെരഞ്ഞെടുപ്പ് കമ്മിറ്റിയിൽ അംഗം കൂടിയായ ചാക്കോയുടെ അഭിപ്രായങ്ങൾ പലതും കേരളത്തിലെ നേതാക്കൾ അംഗീകരിക്കാൻ തയാറായിരുന്നില്ല. ഇതാണ് പൊട്ടിത്തെറിയിലേക്ക് നീങ്ങാൻ കാരണമെന്നാണ് സൂചന. രാജവച്ച പത്രസമ്മേളനത്തിൽ ചാക്കോ രൂക്ഷമായ വിമർശനമാണ് കോൺഗ്രസിനെതിരെ ഉയർത്തിയത്. സീറ്റുകൾ ഗ്രൂപ്പുകൾ വീതം വയ്ക്കുകയാണ്. തെരഞ്ഞെടുപ്പ് കമ്മിറ്റിക്ക് ഒരു പ്രസ്‌കതിയുമില്ലന്നു ചാക്കോ ആരോപണം ഉന്നയിച്ചിരുന്നു.\nപീതാംബരൻ മാസ്്റ്ററാണ് നിലവിൽ കേരളത്തിൽ എൻ.സി.പിയുടെ ചുമതല. പീതാംബരൻ മാസ്റ്ററുമായി ദേശീയ നേതാക്കൾ ചാക്കോയുടെ പാർട്ടി പ്രവേശനവുമായി ബന്ധപ്പെട്ട് വിവരം നൽകി കഴിഞ്ഞതായാണ് സൂചന. ഉടൻ തന്നെ ഔദ്യോഗിക പ്രഖ്യാപനം ഉണ്ടാകും. ഇതിനിടയിൽ ചാക്കോയെ അനുനയിപ്പിക്കാനുള്ള നീക്കവും കോൺഗ്രസ് നടത്തുന്നുണ്ട്. ഡൽഹി കേന്ദ്രീകരിച്ചാണ് ചർച്ചകൾ പുരോഗമിക്കുന്നത്. എന്നാൽ എൻ.സി.പി. പ്രവേശനത്തിന് ഇപ്പോഴാണ് പറ്റിയ സമയമെന്നുള്ളതിനാൽ ചാക്കോ പിന്മാറില്ലെന്നും സൂചനയുണ്ട്. എൻ.സി.പി.യില്ലെത്തിയാൽ ശരത് പവാർ അർഹമായ സ്ഥാനം ചാക്കോയ്ക്കു നൽകുമെന്നും റിപ്പോർട്ടുണ്ട്. മാണി.സി.കാപ്പൻ മുന്നണി വിട്ട സാഹചര്യത്തിൽ ശക്തനായ ഒരു നേതാവിൻെ്റ സാന്നിധ്യം എൻ.സി.പിക്ക് ആവശ്യമുണ്ട്. ഇതു കൂടി മുന്നിൽ കണ്ടുകൊണ്ടാണ് ചർച്ചകൾ.\nശരത് പവാർ കോൺഗ്രസിന്റെ ഭാഗമായിരുന്നപ്പോൾ അദ്ദേഹത്തിന്റെ വിശ്വസ്ത ശിഷ്യനായിരുന്നു പിസി ചാക്കോ. ശരത് പവാർ എൻസിപി ഉണ്ടാക്കിയപ്പോൾ ചാക്കോയും കോൺഗ്രസ് വിട്ടു പോകുമെന്ന് കരുതി. എന്നാൽ കേരളത്തിലെ സാഹചര്യം മനസ്സിലാക്കി ചാക്കോ കോൺഗ്രസിൽ നിന്നു. സോണിയാ ഗാന്ധിയുടെ വിശ്വസ്തനായി. പല നിർണ്ണായക ചുമതലകളും വഹിച്ചു. ഡൽഹിയിൽ കോൺഗ്രസിന് കാലിടറിയതോടെ ചാക്കോയുടെ കഷ്ടകാലം തുടങ്ങി. തോമസിനെ പോലെ ചാക്കോയും രാഹുൽ ഗാന്ധിയുടെ കണ്ണിലെ കരടായി. ഇതോടെ കോൺഗ്രസിൽ ആരും പരിഗണിക്കാത്തെ നേതാവായി പിസി ചാക്കോ. ലോക്‌സഭാ തെരഞ്ഞെടുപ്പിൽ സീറ്റ് നൽകിയില്ല. രാജ്യസഭയിലേക്കും പരിഗണിച്ചില്ല. നിയമസഭയിലും അവഗണന നേരിട്ടു.\nഎൻസിപിയുടെ കേരളാ ഘടകത്തെ നയിക്കാൻ ആളില്ലാത്ത സ്ഥിതിയുണ്ട്. ശരത് പവാറിനോട് താൽപ്പര്യമുള്ള ആരും സംസ്ഥാന നേതൃത്വത്തിൽ ഇല്ല. പീതാംബരനും എകെ ശശീന്ദ്രനും എന്നും അടിയാണ്. തോമസ് ചാണ്ടി പോയതോടെ എൻസിപി കേരളത്തിൽ നാഥനില്ലാ കളരിയായി. ഉഴവൂർ വിജയന്റെ മരണവും അംഗീകാരമുള്ള നേതാവിന്റെ അഭാവമുണ്ടാക്കി. ഈ സാഹചര്യത്തിലാണ് കേരളത്തിൽ സംഘടനയെ ചലിപ്പിക്കാൻ പിസി ചാക്കോയ്ക്ക് കഴിയുമെന്ന് ശരത് പവാർ തിരിച്ചറിയുന്നത്. എൻസിപിയുടെ സംസ്ഥാന നേതൃത്വം പിസി ചാക്കോയെ ഏൽപ്പിക്കാനാണ് ശരത് പവാറിനും താൽപ്പര്യം.\nഡൽഹിയുടെ ചുമതലയുള്ള എഐസിസി സെക്രട്ടറിയായിരുന്നു പി.സി. ചാക്കോ. ഡൽഹി നിയമസഭാ തിരഞ്ഞെടുപ്പിലെ പാർട്ടിയുടെ ദയനീയ പരാജയത്തിനു പിന്നാലെ രാജി വച്ചിരുന്നു. 2013ൽ ഷീലാ ദീക്ഷിത് ഡൽഹി മുഖ്യമന്ത്രിയായിരുന്ന കാലത്താണ് കോൺഗ്രസിന്റെ അധോഗതി തുടങ്ങിയതെന്ന് ചാക്കോ ആരോപിച്ചിരുന്നു. അന്ന് മുതൽ ദേശീയ നേതൃത്വത്തിന്റെ കണ്ണിലെ കരടായി ചാക്കോ മാറി. ടുജി സ്‌പെക്ട്രം വിതരണവുമായി ബന്ധപ്പെട്ട് നടന്നുവെന്ന് ആരോപിക്കപ്പെടുന്ന ക്രമക്കേടുകളെകുറിച്ചന്വേഷിച്ച ജോയ്ന്റ് പാർലമെന്ററി കമ്മിറ്റി (ജെ.പി.സി)യുടെ അദ്ധ്യക്ഷനായിരുന്ന ചാക്കോ പിന്നീട് ദേശീയ രാഷ്ട്രീയത്തിൽ തന്നെ അപ്രസക്തനായി. 2014ലെ ലോക്‌സഭാ തെരഞ്ഞെടുപ്പിലെ തോൽവിയോടെ സ്ഥാനങ്ങളും ഇല്ലാതെയായി.\n1980ൽ ആദ്യമായി നിയമസഭയിൽ അംഗമാവുകയും നായനാർ വ്യവസായമന്ത്രിയാവുകയും ചെയ്ത നേതാവാണ് പിസി ചാക്കോ. പിന്നീട് കോൺഗ്രസിൽ മടങ്ങിയെത്തി. 1991 ൽ പത്താം ലോകസഭയിലേക്കും, 1996 ൽ പതിനൊന്നാം ലോകസഭയിലേക്കും, 1998ൽ പന്ത്രണ്ടാം ലോകസഭയിലേക്കും തിരഞ്ഞെടുക്കപ്പെട്ടിട്ടുണ്ട്. 2009ൽ തൃശ്ശൂരിൽ നിന്ന് വൻ ഭൂരിപക്ഷത്തിൽ വിജയിച്ചു പതിനാലാം ലോക്‌സഭയിലെ പ്രമുഖരിൽ ഒരാളായി. പക്ഷേ 2014ൽ ചാലക്കുടിയിൽ മത്സരിച്ച ചാക്കോയെ ഇന്നസെന്റ് പരാജയപ്പെടുത്തുകയായിരുന്നു. ഇതോടെയാണ് രാഷ്ട്രീയത്തിൽ ഒതുക്കപ്പെടൽ തുടങ്ങുന്നത്.


Telugu news channel anchor wields toy gun while reporting on Balakot airstrikes | സൈനിക വേഷത്തില് ചാനല് ചര്‍ച്ചയില് അവതാരകന്! വിവാദം! വീഡിയോ - Malayalam Oneindia\n37 min ago വാളയാര്: രണ്ട് പെണ്‍കുട്ടികളുടെ ജീവന് മേല് സര്‍ക്കാര് രാഷ്ട്രീയം കളിക്കുന്നുവെന്ന് ചെന്നിത്തല\n40 min ago രാഹുല് ഗാന്ധിക്ക് ജയ് വിളിച്ച് സിപിഎമ്മുകാര്; മന്ത്രിസഭയിലേക്കില്ല, ബിഹാറില് ലക്ഷ്യം മറ്റൊന്ന്\n56 min ago സോളാറിൽ കേസ് ഒതുക്കാൻ യുഡിഎഫ്5ലക്ഷം നൽകി; കത്തിൽ പറഞ്ഞ കാര്യങ്ങള് സത്യം; വെളിപ്പെടുത്തി സരിത\nസൈനിക വേഷത്തില് ചാനല് ചര്‍ച്ചയില് അവതാരകന്! വിവാദം! വീഡിയോ\nPublished: February 27 2019, 18:05 [IST]\nബാലകോട്ട് ആക്രമണത്തിന്‍റെ പശ്ചാത്തലത്തില് സൈനിക വേഷത്തില് ന്യൂസ് റൂമിലെത്തി അവതാരകന്. തെലുഗു ന്യൂസ് ചാനലായ ടിവി9 ന്‍റെ അവതാരകനായ ന്യൂസ് റൂമില് സൈമിക വേഷത്തില് എത്തിയത്. ന്യൂസ് റൂമിനുള്ളില് വാര് റൂം എന്ന് എഴുതിയിട്ടുണ്ട്. സൈനിക വേഷം ധരിച്ച അവതാരകന്‍റെ കൈയ്യില് ഒരു കളിത്തോക്കുമുണ്ടായിരുന്നു.\nഇത് ആധ്യമായല്ല ടിവി9ചാനല് ഇത്തരത്തില് വിവാദത്തില് ഏര്‍പ്പെടുന്നത്. ബോളിവുഡ് നടി ശ്രീദേവിയുടെ മരണവുമായി ബന്ധപ്പെട്ടും ഇവര് വിവാദമായ രീതിയില് അവതരണം നടത്തിയിരുന്നു. ശ്രീദേവിയുടെ മരണത്തിന് പിന്നാലെ ചാനല് റിപ്പോര്‍ട്ടര് ബാത്ത് ടബില് ഇറങ്ങി കിടക്കുന്ന വീഡിയോ ആയിരുന്നു ചാനല് പങ്കുവെച്ചത്. ബാത് ടബില് മുങ്ങി മരണം സാധ്യമോ എന്ന ചോദ്യമുയര്‍ത്തിയായിരുന്നു അവതരണം.\nഎന്തായാലും ചാനല് റിപ്പോര്‍ട്ടര്‍മാരുടെ പ്രവരൃത്തിയ്ക്കെതിരെ വലിയ രീതിയില് പ്രതിഷേധം ഉയരുന്നു. ഇതിന്‍റെ വീഡിയോയും സോഷ്യല് മീഡിയയില് വ്യാപകമായി പ്രചരിക്കുന്നുണ്ട്.\nTelugu news channel anchor wields toy gun while reporting on Balakot airstrikes\nStory first published: Wednesday, February 27, 2019, 18:05 [IST]


നീരാളിയെ ജീവനോട് തിന്നാന്‍നോക്കി സംഭവിച്ചത് വീഡിയോ | Octopus Got Stuck On Her Face When She Tried Eating It Alive - Malayalam BoldSky\n2 hrs ago സമ്പത്ത് ആകര്‍ഷിക്കാന് ഈ ഫെങ് ഷൂയി വിദ്യകള്\n3 hrs ago കുടലില് പതിയേ അപകടം വളരുന്നോ, ലക്ഷണങ്ങള്\n4 hrs ago 30 മുതല് 46 വരെ ജീവിത സൗഭാഗ്യം കുമിയും നക്ഷത്രം\nഎപ്പോഴും വ്യത്യസ്തത ആഗ്രഹിക്കുന്നവരാണ് നമ്മളെല്ലാവരും. എന്നാല് പലപ്പോഴും വ്യത്യസ്തത ആഗ്രഹിക്കുമ്പോള് അത് നമുക്കൊരു തലവേദന ആയി മാറാതിരിക്കുന്നതിന് വേണ്ടി ശ്രദ്ധിക്കണം. വ്‌ളോഗിംങ് ഇന്നത്തെ കാലത്ത് ഒരു തരംഗമായി കൊണ്ടിരിക്കുകയാണ്. ഏത് കാര്യത്തിനും വ്‌ളോഗ് ചെയ്യുവന്നവരാണ് പലരും. വ്യൂവേഴ്‌സിനെ കൂട്ടുന്നതിലൂടെ നമുക്ക് പറ്റിയ അബദ്ധത്തിന് ചില ലൈക്കുകളും കിട്ടാറുണ്ട്.\nഅതൊന്നുമല്ല ഇന്നത്തെ പ്രശ്‌നം ഇന്നത്തെ കാലത്ത് സോഷ്യല് മീഡിയയില് പിടിച്ച് നില്‍ക്കണമെങ്കില് അല്‍പം വ്യത്യസ്തമായ എന്തെങ്കിലും തന്നെ വേണം എന്ന കാര്യത്തില് സംശയം വേണ്ട. ഇത്തരത്തില് ക്രിയേറ്റീവ് ആയി ഓരോന്ന് ചെയ്യുമ്പോള് അത് എന്തൊക്കെ തരത്തിലാണ് ഫ്‌ളോപ്പ് ആയി മാറുന്നത് എന്ന കാര്യമാണ് ആദ്യം അറിയേണ്ടത്.\nഎന്നാല് ഇവിടെ ഫ്‌ളോപ്പ് എന്നല്ല പറയേണ്ടത് മുഖത്തിന്റെ ആകൃതി തന്നെ മാറിപ്പോകാവുന്ന അവസ്ഥയിലേക്കാണ് ഈ വ്‌ളോഗര് എത്തിയത്. അല്‍പം വ്യത്യസ്തമായി എന്തെങ്കിലും തന്റെ ആരാധകരെ കാണിക്കുന്നതിന് വേണ്ടി ഇവര് ജീവനുള്ള ഒരു നീരാളിയെ തിന്നാനാണ് ശ്രമിച്ചത്. എന്നാല് സംഭവിച്ചത് വളരെ രസമുള്ള മറ്റൊരു കാര്യമാണ്. അതെന്താണെന്ന് നോക്കാം.\nറെഗുലര് വ്‌ളോഗറാണ് ഇവര്. sea side girl little seven എന്നാണ് ഇവര് അറിയപ്പെടുന്നത്. ലൈവ് ആയി കടല് വിഭവങ്ങള് ഭക്ഷിക്കുന്നത് ഇവരുടെ ഹോബിയാണ്. ഇതിനെത്തുടര്‍ന്നാണ് എന്തുകൊണ്ട് ഒരു നീരാളിയെ തിന്നൂടാ എന്ന ചോദ്യത്തിലേക്ക് ഇവര് എത്തിയത്. അതും ജീവനോടെ എന്നതാണ് അതിലെ ശ്രദ്ധിക്കേണ്ട കാര്യം.\nനീരാളിയെ തിന്നുന്നതിന് വേണ്ടി\nഎന്നാല് ജീവനോട് നീരാൡയെ തിന്നുന്നതിന് വേണ്ടി ശ്രമിച്ചത് മാത്രമേ അവര്‍ക്ക് ഓര്‍മ്മയുള്ളൂ. നീരാളിയുടെ ഒരു കാലില് അവര് കടിച്ചപ്പോഴേക്കും നീരാളി ഇവരെ കയറിപ്പിടിച്ചു. ഇതിന് വേണ്ടി വീഡിയോ എടുക്കുമ്പോള് ആ നീരാളി അവരുടെ മുഖത്ത് ഒട്ടിപ്പിടിക്കുകയായിരുന്നു.\nആദ്യത്തെ ചിരിയും പിന്നെ കരച്ചിലും\nഎന്നാല് ആദ്യം നീരാളി മുഖത്ത് പറ്റിപ്പിടിച്ചപ്പോള് ചിരിയോടെ നിന്ന ഇവര് പിന്നീട് കരയുകയായിരുന്നു. അത്രക്കും ബലത്തിലാണ് ഇവരുടെ മുഖത്ത് നീരാളി പറ്റിപ്പിടിച്ച് ഇരുന്നത്. പിന്നീട് സംഭവിച്ചതെല്ലാം വീഡിയോയില് വ്യക്തമാണ്.\nഎന്നാല് വളരെ നേരം നീണ്ടു നിന്ന പോരാട്ടത്തിനൊടുവില് അവര് നീരാളിയെ മുഖത്ത് നിന്നും എടുത്ത് മാറ്റി. എന്നാല് നീരാളി പിടിച്ചിരുന്ന സ്ഥലത്ത് മുറിവാകുകയും രക്തം പൊടിയുകയും ചെയ്തിരുന്നു. കവിളിലും മുഖത്തും എല്ലാം ഇത്തരത്തില് മുറിവുണ്ടായി.\nഇതില് നിന്ന് ഒരു പാഠം\nഎന്നാല് ഇനിയും താന് ഇത്തരത്തിലുള്ള വ്‌ളോഗുകള് ചെയ്യും എന്നും ഇതൊരു എക്‌സ്പീരിയന്‍സ് ആയി എടുക്കുന്നു എന്നുമാണ് ഇവര് പറയുന്നത്. എന്തായാലും വ്‌ളോഗറെ വട്ടം കറക്കിയ വീഡിയോ ഇവിടെ കാണാവുന്നതാണ്.\nOctopus Got Stuck On Her Face When She Tried Eating It Alive


Australians to face jail or heavy fine if they go home from India | ഇന്ത്യയില് നിന്ന് തിരിച്ചെത്തുന്നവരെ രാജ്യത്ത് പ്രവേശിപ്പിക്കില്ല; ലംഘിച്ചാല് പിഴയും തടവും - Malayalam Oneindia\n1 min ago ബിബി ഹൗസിൽ അൽപമെങ്കിലും സിൻസിയറായത് സൂര്യയാണ്, എന്തുകൊണ്ട്?തുണച്ച് കുറിപ്പ്\n6 min ago അന്ന് ഒമ്പതില് നിന്ന് കുതിച്ചു; കോണ്‍ഗ്രസിനെ രക്ഷിക്കാന് പുതിയ തന്ത്രം! പക്ഷേ, നേതാക്കള്‍ക്ക് രസിക്കില്ല\n20 min ago അല് അഖ്‌സ പള്ളിയില് ഇസ്രായേല് പോലീസും പലസ്തീന്‍കാരും ഏറ്റുമുട്ടി; 178 പേരുടെ നില ഗുരുതരം\ncoronavirus india flight service പിഴ covid19\nUpdated: Sat, May 1, 2021, 9:08 [IST]\nക്യാൻബെറ: ഇന്ത്യയില് നിന്ന് രാജ്യത്തേക്ക് തിരിച്ചെത്തുന്ന പൗരന്മാര്‍ക്ക് വിലക്കേര്‍പ്പെടുത്തി ആസ്‌ട്രേലിയന് സര്‍ക്കാര്. 14 ദിവസം ഇന്ത്യയിൽ താമസിച്ച് തിരിച്ചെത്തുന്നവർക്കാണ് ആസ്ട്രേലിയയിൽ പ്രവേശിക്കുന്നതിന് സർക്കാർ വിലേക്കേര്‍പ്പെടുത്തിയിരിക്കുന്നത്. മറ്റൊരു വസ്തുത ചരിത്രത്തില് ആദ്യമായാണ് ആസ്‌ട്രേലിയ ഇങ്ങനെയൊരു വിലക്ക് ഏര്‍പ്പെടുത്തുന്നതെന്നാണ്. വിലക്ക് ലംഘിച്ച് രാജ്യത്ത് കടക്കാൻ ശ്രമിച്ചാൽ അഞ്ച് വര്‍ഷം വരെ തടവോ അല്ലെങ്കില് 66,000 ഡോളറോ പിഴയും ഈടാക്കും. ശനിയാഴ്ച മുതലാണ് രാജ്യത്ത് നിയമം പ്രാബല്യത്തില് വരുന്നത്.\nതീവ്ര മുതലാളിത്തത്തിന്റെ ഈ സർക്കാരിനെ പുറത്താക്കണം, മെയ് ദിനാശംസകൾ നേർന്ന് എംഎ ബേബി\nഅതേസമയം, ഇന്ത്യയില് നിന്നുള്ള യാത്രാ വിമാന സര്‍വ്വീസ് നേരത്തെ തന്നെ ഓസ്ട്രേലിയ റദ്ദ് ചെയ്തിരുന്നു. ഇന്ത്യയില് കൊവിഡ് വ്യാപനം രൂക്ഷമായിക്കൊണ്ടിരിക്കുന്ന സാഹചര്യത്തിലായിരുന്നു തീരുമാനം. മെയ് 15 വരെയാണ് വിമാന സര്‍വ്വീസ് റദ്ദ് ചെയ്തിരിക്കുന്നത്. ഓസ്ട്രേലിയയില് നിന്ന് ഇന്ത്യയിലേക്കുള്ള എല്ലാ വിമാന സര്‍വ്വീസും നീട്ടിവെച്ചിരുന്നു.\nകഴിഞ്ഞ 14 ദിവസത്തിനുള്ളിൽ ഇന്ത്യയിലേക്കുള്ള യാത്രാ ചരിത്രമുള്ളവർക്ക് തിരിച്ചുവരുന്നതിന് നിരോധനം ഏർപ്പെടുത്തുന്നതിന് ബയോസെക്യൂരിറ്റി നിയമപ്രകാരം സർക്കാർ നിയമം പാസാക്കുമെന്ന് ഓസ്‌ട്രേലിയൻ മാധ്യമങ്ങൾ റിപ്പോർട്ട് ചെയ്തു. ഇന്ത്യയിൽ കോവിഡ് -19 സ്ഫോടനത്തിന്റെ പശ്ചാത്തലത്തിലാണ് ഓസ്‌ട്രേലിയൻ സർക്കാരിന്റെ തീരുമാനം. കൊവിഡ് -കേസുകളിൽ പ്രതിദിനം4ലക്ഷം കേസുകളിലേക്ക് രാജ്യം നീങ്ങുകയാണ്. വ്യാഴാഴ്ച 3.86 ലക്ഷം കേസുകൾ റിപ്പോർട്ട് ചെയ്തു.\nഇന്ത്യയിൽ നിന്ന് നേരിട്ട് സർവീസ് നടത്തുന്ന എല്ലാ വിമാനങ്ങളും ആസ്‌ട്രേലിയ ഇതിനകം നിർത്തിവച്ചിട്ടുണ്ട്. മൂന്നാഴ്ച മുമ്പാണ് തീരുമാനം. അടുത്തിടെ ഇന്ത്യയിൽ കൊറോണ വൈറസിന്റെ പുതിയ വകഭേദങ്ങൾ കണ്ടെത്തിയതോടെയാണ് ആസ്ട്രേലിയൻ സർക്കാരിന്റെ നീക്കം.\nഎന്നിരുന്നാലും, ചില ക്രിക്കറ്റ് താരങ്ങൾ ഉൾപ്പെടെയുള്ള ഓസ്‌ട്രേലിയൻ പൗരന്മാർ വിമാന സർവീസ് ഉള്ള രാജ്യങ്ങൾ വഴി നാട്ടിലേക്ക് മടങ്ങിയതായുള്ള ചില റിപ്പോർട്ടുകളും പുറത്തുവരുന്നുണ്ട്.\nഇത്തരത്തിൽ സ്‌ട്രേലിയയിലേക്ക് പറന്നവരിൽ ക്രിക്കറ്റ് താരങ്ങളായ ആദം സാംപ, കെയ്ൻ റിച്ചാർഡ്സൺ എന്നിവരും ഉൾപ്പെടുന്നുണ്ട്. ആസ്‌ട്രേലിയൻ സർക്കാരിന്റെ കണക്കനുസരിച്ച് 9,000 ഓളം ആസ്‌ട്രേലിയക്കാരാണ് ഇന്ത്യയിൽ താമസിക്കുന്നത്.. ഇവരിൽ 600 ഓളം പേർ കൊവിഡ് ബാധിതരാണെന്ന് റിപ്പോർട്ടിൽ പറയുന്നു. ഇന്ത്യയിൽ നടന്നുകൊണ്ടിരിക്കുന്ന ഇന്ത്യൻ പ്രീമിയർ ലീഗിൽ നിരവധി ഓസ്‌ട്രേലിയൻ ക്രിക്കറ്റ് താരങ്ങളും പരിശീലകരുമുണ്ട്. ഇന്ത്യയിലെയും മറ്റ് രാജ്യങ്ങളിലെയും കുടുങ്ങിക്കിടക്കുന്ന പൗരന്മാരെ തിരികെ കൊണ്ടുവരുന്നതിനുള്ള മാർഗ്ഗങ്ങൾ സർക്കാർ പരിശോധിക്കുമെന്ന് ആസ്‌ട്രേലിയൻ മാധ്യമങ്ങൾ അറിയിച്ചു.\nAustralians to face jail oraheavy fine if they go home from India


തോമസ് ജേക്കബ് June 21, 2018 12:22 PM IST\nഡോ.കെ.ബി. മേനോനെ മിക്കവരും മറന്നു തുടങ്ങിയപ്പോൾ നിര്യാണത്തിന് അര നൂറ്റാണ്ടിനു ശേഷം അദ്ദേഹത്തിന്റെ പേരിൽ ഒരു അവാർഡ് ഉണ്ടായത് ആ മഹാത്മാവിന്റെ ജീവിതത്തിലേക്കു വെളിച്ചം വീശുന്നതായി.\nഇന്ത്യയിലെ നാട്ടുരാജ്യങ്ങളുടെ സ്വാതന്ത്ര്യത്തിനുവേണ്ടി പ്രവർത്തിച്ച നാട്ടുരാജ്യ പ്രജാമണ്ഡലത്തിന്റെ അഖിലേന്ത്യാ ജനറൽ സെക്രട്ടറിയായിരുന്ന അദ്ദേഹത്തിനു കേന്ദ്രമന്ത്രിയാകാനുള്ള അവസരങ്ങളുണ്ടായിരുന്നു. ജവാഹർലാൽ നെഹ്റു സ്ഥാപിച്ച പൗരസ്വാതന്ത്ര്യ സംഘടനയുടെ (പീപ്പിൾസ് ലിബർട്ടി കോൺഗ്രസ്) പ്രസിഡന്റായി നെഹ്റു തന്നെ പ്രവർത്തിച്ചിരുന്നപ്പോൾ അതിന്റെ അഖിലേന്ത്യാ സെക്രട്ടറിയായിരുന്നതും പിന്നീടു നെഹ്റുവിന്റെ പ്രൈവറ്റ് സെക്രട്ടറിയായിരുന്നതുമൊക്കെ അതിന് അനുകൂല ഘടകങ്ങളായിരുന്നു. പക്ഷേ, താൻ അഖിലേന്ത്യാ ജോയിന്റ് സെക്രട്ടറിയായ കോൺഗ്രസ് സോഷ്യലിസ്റ്റ് പാർട്ടിയിൽ നിന്നു മാറി കോൺഗ്രസിൽ ചേരാൻ അദ്ദേഹം വിസമ്മതിച്ചു.\nഗാന്ധിജി മുതൽക്കുള്ള എല്ലാ ദേശീയ നേതാക്കളുമായും അടുപ്പമായിരുന്നു. ഗാന്ധിജിയുടെ വാർധാ ആശ്രമത്തിലെ അന്തേവാസിയായിരുന്നപ്പോൾ അവിടത്തെ ധനകാര്യ സെക്രട്ടറിയായിരുന്നു. സസ്യഭുക്ക്. ട്രെയിനിൽ മൂന്നാം ക്ലാസിൽ മാത്രമായിരുന്നു യാത്ര. ഏതാനും പുസ്തകങ്ങളും ഒരു ജോടി വസ്ത്രങ്ങളും മാത്രമുണ്ടാകും സഞ്ചിയിൽ. മിക്കയിടത്തും സുഹൃത്തുക്കളുടെ വീട്ടിലാകും താമസം. ചെന്നാലുടനെ വസ്ത്രം അലക്കി ഉണക്കി മടക്കി തലയണയുടെ അടിയിൽ വയ്ക്കും. അതായിരുന്നു ഇസ്തിരി. രാവിലെ അതെടുത്തിട്ടു യാത്രയാവും.\nരണ്ടുമാസം കോഴിക്കോട് മെഡിക്കൽ കോളജിലെ ജനറൽ വാർഡിൽ ചികിത്സയിലായിരുന്ന ശേഷമാണു മരിച്ചത്. സ്പെഷൽ വാർഡിലേക്കു മാറ്റാൻ അദ്ദേഹം സമ്മതിച്ചില്ല. അവസാനം താൻ സ്ഥാപിച്ച തൃത്താല ഹൈസ്കൂളിന്റെ വളപ്പിലായിരുന്നു സ്വന്തം ഇഷ്ടപ്രകാരം ഭൗതികാവശിഷ്ടം സംസ്കരിച്ചത്.\nഗാന്ധിജിയും നെഹ്റുവും കഴിഞ്ഞാൽ അക്കാലത്തു വിദേശത്ത് ഏറെ അറിയപ്പെടുന്ന ഇന്ത്യൻ നേതാവായിരുന്ന വി.കെ.കൃഷ്ണമേനോന്റെ അമ്മാവൻ വെങ്ങാലിൽ രാമൻ മേനോന്റെ മകനാണു ഡോ. കെ.ബി.മേനോൻ.\nപതിമ്മൂന്നു വർഷം ഹാർവഡ് സർവകലാശാലയിൽ അധ്യാപകനായിരുന്നു. അന്നാണ് ഉപരിപഠനത്തിന് അമേരിക്കയിലെത്തിയ ജയപ്രകാശ് നാരായണനുമായി അടുപ്പത്തിലായത്. ജെപിയുടെ സ്വാധീനത്തിൽ ഇന്ത്യയിലേക്കു മടങ്ങി. അമേരിക്കയിൽ തന്നെ തുടർന്നിരുന്നെങ്കിലോ? ലോകത്തിലെ അറിയപ്പെടുന്ന ഒരു സാമ്പത്തിക വിദഗ്ധനായേനെ മേനോ‍ൻ.\nക്വിറ്റ് ഇന്ത്യ പ്രക്ഷോഭത്തോടുകൂടിയാണ് അദ്ദേഹം കേരളത്തിലെത്തുന്നത്. സൗമ്യനായ ഡോ.മേനോന്റെ കരുത്തിന്റെ മുഖം നാടു കാണുന്നത് അന്നാണ്.\nപട്ടാളവണ്ടി മലബാറിലേക്കു കടക്കാതിരിക്കാൻ ഫറോക്ക് പാലം ബോംബ് വച്ചു തകർക്കാൻ മേനോന്റെ നേതൃത്വത്തിൽ തീരുമാനിക്കുന്നു. ഫറോക്കിൽ മാത്രമല്ല, മൊത്തം പതിനഞ്ചിടത്ത് ഒരേദിവസം ബോംബ് വയ്ക്കാനായിരുന്നു തീരുമാനം. പത്തിടങ്ങളിൽ 1942 നവംബർ 17നു ബോംബ് പൊട്ടി.\nഅധികാരികളിലാരുടെയും ശ്രദ്ധയിൽ പെടാതിരിക്കാനായി അന്ന് എത്തിപ്പെടാൻ പ്രയാസമുള്ള ഒരു കുഗ്രാമമായ കീഴരിയൂരിലായിരുന്നു ബോംബ് നിർമാണം. അതിനാലാണ് ഇതു കീഴരിയൂർ ബോംബ് കേസ് എന്നറിയപ്പെടുന്നത്. ഒന്നാം പ്രതി കെ.ബി.മേനോനു പത്തുവർഷവും മറ്റു 12 പേർക്ക് ഏഴുവർഷവും കഠിനതടവു വിധിച്ചു.\n1952ലെ ആദ്യ പൊതു തിരഞ്ഞെടുപ്പിൽ തൃത്താലയിൽ നിന്നു മദ്രാസ് നിയമസഭയിലേക്കു തിരഞ്ഞെടുക്കപ്പെട്ട മേനോൻ അവിടെ പിഎസ്പി നിയമസഭാകക്ഷി നേതാവായിരുന്നു. 1957ലെ പൊതു തിരഞ്ഞെടുപ്പിൽ വടകര ലോക്സഭാ മണ്ഡലത്തിൽ കോൺഗ്രസിനെതിരെ പിഎസ്പി സ്ഥാനാർഥിയായിരുന്നു ഡോ. മേനോൻ. അന്നു തിരഞ്ഞെടുപ്പു പ്രചാരണാർഥം മലബാറിലെത്തിയ പ്രധാനമന്ത്രി നെഹ്റു കൊയിലാണ്ടിയിൽ ഡോ.മേനോനെതിരെ പ്രസംഗിക്കാൻ വിസമ്മതിച്ചുവെന്നു മാത്രമല്ല, തന്റെ സുഹൃത്തിന്റെ തിരഞ്ഞെടുപ്പു ചെലവിലേക്ക് 5000 രൂപയുടെ ചെക്ക് അയച്ചുകൊടുക്കുകയും ചെയ്തു. തന്റെ എതിർ ചേരിയിൽനിന്നു പട നയിക്കുന്ന നെഹ്റുവിൽ നിന്നുള്ള ഈ സംഭാവന നന്ദിപൂർവം തിരിച്ചയച്ചു, മേനോൻ.\nകോൺഗ്രസിലെയും കമ്യൂണിസ്റ്റ് പാർട്ടിയിലെയും പിളർപ്പിനു തൊട്ടു പിൻപേ ആർക്കും ഭൂരിപക്ഷം ലഭിക്കാതെ പോയ 1965ലെ തിരഞ്ഞെടുപ്പിൽ കൊയിലാണ്ടിയിൽനിന്നു ജയിച്ച മേനോൻ സംയുക്ത സോഷ്യലിസ്റ്റ് പാർട്ടിയുടെ നിയമസഭാ നേതാവാകുമെന്നാണ് എല്ലാവരും പ്രതീക്ഷിച്ചിരുന്നത്. പക്ഷേ, പി.ആർ.കുറുപ്പ് അതെല്ലാം അട്ടിമറിച്ചു. മേനോനെപ്പോലെ സീനിയറായ ഒരു നേതാവ് പിൻതലമുറയിലെ കുറുപ്പിനെപ്പോലൊരാളോടു മത്സരിച്ചു തോൽക്കുന്നത് ഒഴിവാക്കാനായി പാർട്ടി സെക്രട്ടറി പി.വിശ്വംഭരൻ എംഎൽഎ മാരെ ഓരോരുത്തരായി കണ്ട് അഭിപ്രായമാരാഞ്ഞു. മൂന്നുപേർ മാത്രമാണു മേനോനെ അനുകൂലിച്ചതെന്നും തുടർന്നു താൻ മേനോനെ\nസ്വാധീനിച്ചു മത്സരരംഗത്തുനിന്നു മാറ്റുകയായിരുന്നുവെന്നും വിശ്വംഭരൻ പിന്നീടെഴുതി.\nനിയമസഭ പിരിച്ചുവിടാൻ ഗവർണർ വി.വി.ഗിരി ശുപാർശ ചെയ്യും മുൻപ് എങ്ങനെയും ഒരു മന്ത്രിസഭ ഉണ്ടാക്കാൻ എല്ലാവരും ആഗ്രഹിച്ചു. മേനോനായിരുന്നു പാർലമെന്ററി പാർട്ടി ലീഡറെങ്കിൽ മുഖ്യമന്ത്രി സ്ഥാനത്തേക്ക് അദ്ദേഹത്തെ പിന്താങ്ങാൻ കേരള കോൺഗ്രസും (23) മുസ്‌ലിം ലീഗും (6) തയാറായിരുന്നുവെന്നും തിരഞ്ഞെടുപ്പിൽ എസ്എസ്പിയുടെ (13) സഖ്യകക്ഷിയായിരുന്നു സിപിഎം (40) എന്നതിനാൽ മന്ത്രിസഭയ്ക്കാവശ്യമായ ഭൂരിപക്ഷമുണ്ടായിരുന്നുവെന്നും സിപിഎമ്മിനും ലീഗിനും കുറുപ്പ് സ്വീകാര്യനല്ലായിരുന്നുവെന്നും വിശ്വംഭരൻ എഴുതി.\nഅങ്ങനെ മന്ത്രിസഭയ്ക്കു സാധ്യതയില്ലാതെ നിയമസഭ പിരിച്ചുവിട്ടതിന്റെ പിറ്റേന്ന് മനോരമയിൽ ഒരു ബോക്സ് വാർത്ത വന്നു; അന്നാദ്യമായി നിയമസഭയിലേക്കു തിരഞ്ഞെടുക്കപ്പെട്ട കെ.കുഞ്ഞമ്പു, എംഎൽഎ എന്ന ലെറ്റർ ഹെഡ് അച്ചടിച്ചു റേഷനിങ് ഓഫിസർക്ക് ഒരു ശുപാർശക്കത്തയച്ചത് അവിടെ എത്തിയപ്പോഴേക്കും കക്ഷി എംഎൽഎ അല്ലാതായി എന്ന്.\nഇതു വായിച്ച ജോസഫ് ചാഴികാടൻ മനോരമയ്ക്ക് എഴുതി: എംഎൽഎ എന്ന ലെറ്റർ ഹെഡിൽ എക്സ് എന്നു കൈകൊണ്ട് എഴുതിച്ചേർത്ത് ഒരു ശുപാർശക്കത്തയയ്ക്കുന്നതു പൈത്യമാണ്. അതുകൊണ്ടു ഞാൻ എക്സ് എംഎൽഎ എന്നാണ് ലെറ്റർ ഹെഡ് അച്ചടിപ്പിക്കുക. എംഎൽഎ ആകുമ്പോൾ എക്സ് പേനകൊണ്ടു വെട്ടും. അതൊരു സ്റ്റേറ്റസാ.\nകൊള്ളയടിച്ചത്5കിലോ സ്വർണം; പ്രതിയെ പൂട്ടിയത് പൊന്നുംവിലയുള്ള മൊഴി\nഭർത്താവിന്റെ മൃതദേഹം മോർച്ചറിയിൽ; മകൾ കതിർമണ്ഡപത്തിൽ


Tag: ചൊവ്വാ ദൗത്യം – LUCA\nTag: ചൊവ്വാ ദൗത്യം\nചൊവ്വയിലേക്കുള്ള പേടകം വിക്ഷേപിച്ചിരിക്കുയാണ് ചൈന. Tianwen-1 എന്നാണ് ദൗത്യത്തിന്റെ പേര്. ലോങ് മാർച്ച്5Y-4 എന്ന റോക്കറ്റിലേറിയാണ് ടിയാൻവെൻ ബഹിരാകാശത്തെത്തിയത്.\nഅറേബ്യയിൽ നിന്നുള്ള ആദ്യ ചൊവ്വാ ദൗത്യം വിക്ഷേപണത്തിന് തയ്യാറായി. അൽ-അമൽ (Hope) എന്നു പേരിട്ടിരിക്കുന്ന ഈ ഓർബിറ്റർ ദൗത്യം 2020 ജൂലൈ 14ന് ജപ്പാനിൽ നിന്ന് വിക്ഷേപിക്കും.


ബെഹ്റ ചെയ്യുന്നത് തെറ്റല്ലെന്ന് മുഖ്യമന്ത്രിയുടെ വിശ്വാസം, മോൻസൻ കേസ് എങ്ങുമെത്തില്ല; മുരളീധരൻ | k muraleedharan about loknath behra and monson mavunkal case\nബെഹ്റ ചെയ്യുന്നത് തെറ്റല്ലെന്ന് മുഖ്യമന്ത്രിയുടെ വിശ്വാസം, മോൻസൻ കേസ് എങ്ങുമെത്തില്ല; മുരളീധരൻ\nസിബിഐ അന്വേഷണത്തെ സർക്കാർ ഭയപ്പെടുന്നതെന്തിനാണ്. മുൻ ഡിജിപി ലോക്നാഥ് ബെഹ്റയോടുള്ള സർക്കാരിന്റെ സമീപനം ഇങ്ങനെയാണെങ്കിൽ മോൻസൻ കേസ് എങ്ങുമെത്തില്ല. ബെഹ്റ എന്ത് ചെയ്താലും തെറ്റല്ലെന്നാണ് മുഖ്യമന്ത്രിയുടെ വിശ്വാസമെന്നും കെ മുരളീധരൻ പറഞ്ഞു.\nThiruvananthapuram, First Published Oct 6, 2021, 12:02 PM IST\nതിരുവനന്തപുരം: മോൻസൻ മാവുങ്കലിനെ (M0nson Mavunkal) രക്ഷിക്കാനാണ് സംസ്ഥാന സർക്കാരിന്റെ ആഗ്രഹമെന്ന് കെ മുരളീധരൻ എം പിയുടെ (K Muraleedharan) ആരോപണം. സിബിഐ (CBI) അന്വേഷണത്തെ സർക്കാർ ഭയപ്പെടുന്നതെന്തിനാണ്. മുൻ ഡിജിപി ലോക്നാഥ് ബെഹ്റയോടുള്ള (Loknath Behra) സർക്കാരിന്റെ സമീപനം ഇങ്ങനെയാണെങ്കിൽ മോൻസൻ കേസ് എങ്ങുമെത്തില്ല. ബെഹ്റ എന്ത് ചെയ്താലും തെറ്റല്ലെന്നാണ് മുഖ്യമന്ത്രിയുടെ വിശ്വാസമെന്നും കെ മുരളീധരൻ പറഞ്ഞു.\nപിവി അൻവറിനെ പോലൊരാളെ നിയമസഭയിലെത്തിച്ചതിനു മുഖ്യമന്ത്രി പിണറായി വിജയൻ നിലമ്പൂരിലെ ജനങ്ങളോട് മാപ്പ് പറയണം. വിമർശിക്കുന്നവരെ മ്ലേച്ഛമായ ഭാഷയിൽ കുറ്റപ്പെടുത്തുന്ന സംസ്കാരം കേരളത്തിന് സമ്മാനിച്ചത് പിണറായി വിജയനാണെന്നും മുരളീധരൻ കുറ്റപ്പെടുത്തി. നിയമസഭാ സമ്മേളനത്തിലെ പി വി അൻവറിന്റെ അസാന്നിധ്യത്തിന്റെ പശ്ചാത്തലത്തിൽ കൂടിയാണ് മുരളീധരന്റെ വിമർശനം.\nപതിനഞ്ചാം കേരള നിയമസഭയുടെ ഇപ്പോൾ നടക്കുന്ന മൂന്നാം സമ്മേളനത്തിൽ അൻവർ ഇതുവരെ പങ്കെടുത്തില്ല. രണ്ടാം സമ്മേളനത്തിൽ ഒരു ദിവസം പോലും എത്തിയില്ല. അവധി അപേക്ഷ നൽകാതെയാണ് അൻവർ പങ്കെടുക്കാതിരിക്കുന്നത്.\nകഴിഞ്ഞ കുറച്ച് ദിവസങ്ങളായി പിവി അൻവര് എംഎല്‍എയെ കാണാനില്ലെന്ന വലിയ ചര്‍ച്ചയാണ് എങ്ങും. മണ്ഡലത്തിലില്ലെന്ന് കാണിച്ച് യൂത്ത് കോണ്‍ഗ്രസ് പൊലീസില് പരാതിയും നല്‍കി. ബിസിനസ് ആവശ്യങ്ങള്‍ക്കായി ആഫ്രിക്കയിലാണെന്നായിരുന്നു എംഎല്‍എ എവിടെ എന്ന ചോദ്യത്തിന് അൻവറിന്‍റെ മറുപടി. എന്നാലിപ്പോള് തുടര്‍ച്ചയായി നിയമസഭാ സമ്മേളനങ്ങളിലും പങ്കെടുക്കാത്ത എംഎല്‍എയുടെ നടപടിയാണ് വിവാദത്തിലായിരിക്കുന്നത്. പതിനഞ്ചാം കേരള നിയമസഭയുടെ ഒന്നാം സമ്മേളനം 12 ദിവസവും രണ്ടാം സമ്മേളനം 17 ദിവസവുമാണ് ഉണ്ടായിരുന്നത്. ഒന്നാം സമ്മേളനത്തിൽ അൻവർ പങ്കെടുത്തത് അഞ്ച് ദിവസം മാത്രം.. രണ്ടാം സമ്മേളനത്തിൽ ഒരു ദിവസം പോലും വന്നില്ല. നടപ്പുസമ്മേളനത്തിൽ ഇതുവരെ എത്തിയില്ല. ഈ വിട്ടുനിൽക്കലിൽ ഒരു അവധി അപേക്ഷ പോലും നൽകാതെയാണെന്ന് വിവരാവകാശ മറുപടിയില് നിയമസഭാ സെക്രട്ടറിയേറ്റ് പറയുന്നു.\nമൂന്ന് നിയമസഭാ സമിതികളിലും അംഗമാണ് അൻവര്.സമിതി യോഗങ്ങളിലൊന്നും അൻവര് പങ്കെടുക്കുന്നുമില്ല. ഭരണഘടനയുടെ 194 പ്രകാരം 60 ദിവസം തുടര്‍ച്ചയായി പങ്കെടുക്കാതിരുന്നാല് എംഎല്‍എയെ അയോഗ്യനാക്കാൻ സഭയ്ക്ക് അധികാരമുണ്ട്. ആ സീറ്റ് ഒഴിവ് വന്നതായി പ്രഖ്യാപിക്കും. വിട്ടുനിൽക്കൽ വിവാദമായിരിക്കെ ഈ മാസം പതിനഞ്ചോടെ എംഎല്‍എ നാട്ടിലെത്തുമെന്ന് അദ്ദേഹത്തിന്‍റെ ഓഫീസ് അറിയിച്ചു.


ബ്രസീല്-അര്‍ജന്റീന, അറിയേണ്ടതെല്ലാം | Malayalam News\nറിയാദ് - രാജ്യാന്തര ഫുട്‌ബോളിലെ ഏറ്റവും വാശിയേറിയ പോരാട്ടത്തിന്റെ പുതിയ അധ്യായത്തിന് വെള്ളിയാഴ്ച റിയാദ് സാക്ഷിയാവും. ബ്രസീലും അര്‍ജന്റീനയും തമ്മിലുള്ള സൗഹൃദ ഫുട്‌ബോള് മത്സരം റിയാദ് കിംഗ് സൗദ് യൂനിവേഴ്‌സിറ്റി സ്‌റ്റേഡിയത്തില് അരങ്ങേറും. ഇരു ടീമുകളും തമ്മിലുള്ള 111 ാമത്തെ മത്സരമാണ് വെള്ളിയാഴ്ച രാത്രി എട്ടിന് ആരംഭിക്കുന്ന പോരാട്ടം.\nബ്രസീല്-അര്‍ജന്റീന പോരാട്ടത്തിന് എരിവും പുളിയും പ്രത്യേകം ചേര്‍ക്കേണ്ടതില്ല. എന്നാല് നീലക്കുപ്പായത്തില് ലിയണല് മെസ്സിയുടെ തിരിച്ചുവരവ് മത്സരത്തിന് കൂടുതല് പ്രാധാന്യം നല്‍കുന്നു. കോപ അമേരിക്ക ടൂര്‍ണമെന്റില് റഫറിമാരെയും ലാറ്റിനമേരിക്കന് ഫെഡറേഷനെയും വിമര്‍ശിച്ചതിന് മൂന്നു മാസത്തെ സസ്‌പെന്‍ഷനില് കഴിയുകയായിരുന്നു മെസ്സി. അര്‍ജന്റീനയുടെ അവസാന നാലു മത്സരങ്ങള് മെസ്സിക്കു കളിക്കാന് സാധിച്ചിരുന്നില്ല. കോപയില് ബ്രസീലാണ് അര്‍ജന്റീനയുടെ കുതിപ്പിന് വിരാമമിട്ടത്. ലൂസേഴ്‌സ് ഫൈനലില് മെസ്സിക്കെതിരെ നിസ്സാരമായ കുറ്റത്തിന് റഫറി ചുവപ്പ് കാട്ടിയത് വലിയ വിവാദം ക്ഷണിച്ചുവരുത്തിയിരുന്നു. മെസ്സി പുറത്തായിട്ടും ചിലെക്കെതിരെ അര്‍ജന്റീന 2-1 ജയിച്ചു. കോപക്കു ശേഷവും മെസ്സിയുടെ അഭാവം അര്‍ജന്റീനയെ കാര്യമായി ബാധിച്ചിരുന്നില്ല.\nകഴിഞ്ഞ അഞ്ച് മത്സരങ്ങളിലെ അപരാജിത റെക്കോര്‍ഡുമായാണ് ലിയണല് സ്‌കാലോണിയുടെ ടീം വെള്ളിയാഴ്ച പോരാട്ടത്തിനെത്തുന്നത്. രണ്ടു വര്‍ഷത്തിനിടെ അര്‍ജന്റീനയുടെ ദൈര്‍ഘ്യമേറിയ ജൈത്രയാത്രയാണ് ഇത്. അവസാന മത്സരത്തില് ഇക്വഡോറിനെ 6-1 നാണ് തകര്ത്തത്.\nകോപ അമേരിക്കയില് തട്ടിമുട്ടി മുന്നേറുകയായിരുന്നു അര്‍ജന്റീന. എന്നാല് നെയ്മാര് ഇല്ലാതെ ബ്രസീല് കിരീടത്തിലേക്ക് കുതിച്ചു. കോപക്കു ശേഷം അര്‍ജന്റീന ഫോമിലേക്കുയര്‍ന്നപ്പോള് ബ്രസീല് നിറം മങ്ങി. കോപക്കു ശേഷം ബ്രസീല് ഒരു കളിയും ജയിച്ചിട്ടില്ല. കോപ ഫൈനലില് പെറുവിനെ തോല്‍പിച്ച ശേഷം നാലു മത്സരങ്ങളില് ഒരു തോല്‍വിയും രണ്ട് സമനിലയുമാണ് അവരുടെ നേട്ടം. കഴിഞ്ഞ മാസം നൈജീരിയക്കും സെനഗലിനുമെതിരെ സമനില വഴങ്ങി. രണ്ടും 1-1. 2003-2004 കാലയളവിനു ശേഷം ആദ്യമായാണ് മഞ്ഞപ്പട വിജയമില്ലാതെ ഇത്രയധികം മത്സരങ്ങള് കളിക്കുന്നത്. അന്ന് ആ ദുര്‍ദശ അവര് അവസാനിപ്പിച്ചത് അര്‍ജന്റീനയെ 3-1 ന് തോല്‍പിച്ചായിരുന്നു.\n2007 നു ശേഷം ആദ്യമായി ബ്രസീല് കിരീടം നേടിയ വര്‍ഷമാണ് ഇത്. കഴിഞ്ഞ ലോകകപ്പിനു ശേഷം 20 കളികളില് പതിനാലെണ്ണം ജയിച്ചു. ഒരെണ്ണം മത്രമാണ് തോറ്റത്. ഫിഫ റാങ്കിംഗില് മൂന്നാം സ്ഥാനത്താണ്. എന്നാല് ദേശീയ ടീമിനു മേല് ബ്രസീലുകാര് അര്‍പ്പിക്കുന്നത് വലിയ പ്രതീക്ഷയാണ്. അവരുടെ ധാരണപ്രകാരം ഫോമിലല്ലാതെയാണ് ടീം വര്‍ഷമവസാനിപ്പിക്കാന് പോവുന്നത്. അര്‍ജന്റീനയെ റിയാദില് തോല്‍പിച്ചാല് വര്‍ഷാവസാനം അവര്‍ക്ക് ആഹ്ലാദകരമാക്കാം.\nഅര്‍ജന്റീന ജഴ്‌സിയില് മെസ്സി തിരിച്ചുവരുമെങ്കിലും നെയ്മാര് ഇല്ലാതെയാണ് ബ്രസീല് കളിക്കുക. ബ്രസീലിന്റെ ടോപ്‌സ്‌കോറര്‍മാരുടെ ലിസ്റ്റില് റൊണാള്‍ഡോക്ക് ഒരു ഗോള് പിന്നിലാണ് നെയ്മാര്. മാഞ്ചസ്റ്റര് സിറ്റി ഗോള്‍കീപ്പര് എഡേഴ്‌സനും അയാക്‌സ് ഫോര്‍വേഡ് ഡേവിഡ് നെരേസും പരിക്കു കാരണം പിന്മാറി. ഡാനി ആല്‍വേസ്, മാഴ്‌സെലൊ, ഫെര്‍ണാണ്ടിഞ്ഞൊ, വിനിഷ്യസ് ജൂനിയര്, എവര്‍ടണ് സോറസ്, ഡഗ്ലസ് കോസ്റ്റ എന്നിവരെയൊന്നും ടീമിലുള്‍പെടുത്തിയിട്ടില്ല. റയല് മഡ്രീഡിന്റെ പതിനെട്ടുകാരന് റോഡ്രിഗോയാണ് ബ്രസീലിന്റെ പുതിയ ഹരം. ചാമ്പ്യന്‍സ് ലീഗില് റയലിനു വേണ്ടി കഴിഞ്ഞയാഴ്ച റോഡ്രിഗൊ ഹാട്രിക് നേടിയിരുന്നു. റോഡ്രിഗൊ ഉള്‍പ്പെടെ ആറ് പുതുമുഖങ്ങള് ബ്രസീല് ടീമിലുണ്ട്. പ്രീമിയര് ലീഗ് കളിക്കാരാണ് ഇവരില് രണ്ടു പേര് -ഡഗ്ലസ് ലൂയിസും വെസ്‌ലിയും. ആലിസന് ബെക്കര്, വില്യന്, ഫാബിഞ്ഞൊ, റോബര്‍ടൊ ഫിര്‍മിനൊ, ഗബ്രിയേല് ജെസൂസ്, റിച്ചാര്‍ലിസന് തുടങ്ങിയ പ്രീമിയര് ലീഗ് കളിക്കാരും ബ്രസീല് ടീമിലുണ്ട്.\nഅര്‍ജന്റീനാ നിരയില് മെസ്സിക്കു പുറമെ സെര്‍ജിയൊ അഗ്വിരോയും തിരിച്ചെത്തുന്നു. കോപ അമേരിക്കക്കു ശേഷം നീലക്കുപ്പായത്തില് അഗ്വിരോയുടെ ആദ്യ മത്സരമാണ് ഇത്. ഇരുവരുടെയും അഭാവത്തില് മുപ്പത്തൊന്നുകാരന് ലൗതാരൊ മാര്‍ടിനെസിനായിരുന്നു സ്‌കോറിംഗ് ചുമതല. ലൗതാരൊ 15 കളികളില് ഒമ്പത് ഗോളടിച്ചു. ഈ സീസണില് ഇന്റര് മിലാനിലും ലൗതാരൊ ഉജ്വല ഫോമിലാണ്. പൗളൊ ദിബാലോയും ഫോമിലാണ്. ജിയോവാനി ലോസെല്‍സൊ, നിക്കൊളാസ് ഓടാമെണ്ടി, മാര്‍ക്കോസ് റോഹൊ തുടങ്ങിയ വന് താരനിരയുണ്ട് അര്‍ജന്റീനാ ടീമില്. പി.എസ്.ജിയില് തിളങ്ങിനില്‍ക്കുമ്പോഴും എയിംഗല് ഡി മരിയയെ അവഗണിച്ചതാണ് ശ്രദ്ധേയം. മൗറൊ ഇകാര്‍ഡിയെയും തഴഞ്ഞു.\nബ്രസീല് - ആലിസന്, ഡാനിലൊ, സില്‍വ, മാര്‍ക്വിഞ്ഞോസ്, സാന്ദ്രൊ, ആര്‍തര്, കസിമീരൊ, കൗടിഞ്ഞൊ, ജെസൂസ്, ഫിര്‍മിനൊ, റിച്ചാര്‍ലിസന്\nഅര്‍ജന്റീന - മാര്‍ച്ചേസിന്, ഫോയ്ത്, പെസല, ഓടാമെണ്ടി, അകൂന, ഡി പോള്, പരേദെസ്, ലോസെല്‍സൊ, മെസ്സി, അഗ്വിരൊ, ലൗതാരൊ\nബ്രസീല്-അര്‍ജന്റീന അവസാന മത്സരങ്ങള്\n2019, ജൂലൈ3ബ്രസീല് 2-അര്‍ജന്റീന 1\n2018, ഒക്ടോബര് 16 ബ്രസീല് 1-അര്‍ജന്റീന 0\n2018 ജൂണ്9ബ്രസീല് 0-അര്‍ജന്റീന 1\n2017 നവംബര് 11 ബ്രസീല് 3-അര്‍ജന്റീന 0\n2016 നവംബര് 14 അര്‍ജന്റീന 1-ബ്രസീല് 1


കടം കടലോളം; കൈമാറിക്കൈമാറിക്കിട്ടിയത് | Government of Kerala | Manorama News\n25 വർഷം കൊണ്ട്3ലക്ഷം കോടിയുടെ കടം: കേരളം ‘കട’പ്പെട്ടിരിക്കുന്നത് ഇങ്ങനെ\nകേരളമൊരു ‘കടം’കഥ! – 1∙ വി.ആർ. പ്രതാപ് November 18, 2020 03:35 PM IST\nപിണറായി സർക്കാർ അധികാരമേറ്റതിനു പിന്നാലെ 2016 ജൂൺ 30ന് ധനമന്ത്രി ടി. എം. തോമസ് ഐസക്, കഴിഞ്ഞ യുഡിഎഫ് സർക്കാർ ഖജനാവ് കാലിയാക്കിയതു വിവരിക്കാൻ ധവളപത്രം പുറത്തിറക്കി. പിണറായി സർക്കാരിന്റെ കാലാവധി നാലര വർഷം പൂർത്തിയാകാൻ ഇനി ഒരാഴ്ച കൂടിയേ ബാക്കിയുള്ളൂ. അടുത്ത മാസം തദ്ദേശ തിരഞ്ഞെടുപ്പ്. അതു കഴിഞ്ഞാൽ മാർച്ചിലോ ഏപ്രിലിലോ നിയമസഭാ തിരഞ്ഞെടുപ്പ്. ഫലത്തിൽ, സർക്കാരിന്റെ കാലാവധി ഏതാണ്ടു പൂർത്തിയായെന്നു തന്നെ പറയാവുന്ന ഘട്ടമാണിപ്പോൾ. അന്നത്തെ ആ ധവളപത്രമെടുത്ത് ഇപ്പോൾ വായിച്ചാൽ ചിരിക്കണോ കരയണോ എന്നറിയാതെ നാം കുഴങ്ങും. അന്നത്തെ അവസ്ഥയെക്കാൾ പരിതാപകരമായിരിക്കുന്നു കേരളത്തിന്റെ ധനസ്ഥിതി.\nതുടർച്ചയായെത്തിയ2പ്രളയങ്ങളും ജിഎസ്ടി നടപ്പാക്കിയതും നോട്ടുനിരോധനവും കോവിഡ് വ്യാപനവുമൊക്കെ അതിനു കാരണമായി സർക്കാർ എടുത്തുകാണിക്കും. എന്നാൽ, ഒരുകാലത്തുമില്ലാത്ത വിധം 18,000 കോടിയുടെ അധിക വായ്പയും ധനകാര്യ കമ്മിഷൻ നിർദേശിച്ച 15,000 കോടിയുടെ ഗ്രാന്റും വാങ്ങിത്തുടങ്ങിയ കണക്കു മിണ്ടില്ല.\nജനങ്ങൾക്കു കൊടുക്കുന്ന സൗകര്യങ്ങളുടെ പട്ടിക നിരത്തും. കരാറുകാർക്കും മറ്റും കൊടുക്കാൻ ബാക്കിയുള്ള പണത്തിന്റെ കാര്യത്തിൽ മൗനം തുടരും. അധികച്ചെലവിനെക്കുറിച്ചു വിലപിക്കുമെങ്കിലും ചെലവു ചുരുക്കാൻ മനസ്സുമില്ല.\nജനങ്ങളോടു യഥാർഥ സ്ഥിതി വിവരിക്കാനാണ് ഇങ്ങനെയൊരു ധവളപത്രം പുറത്തിറക്കാൻ തീരുമാനിച്ചത്. പ്രതിസന്ധിയുടെ കാരണങ്ങൾ കണ്ടെത്തിയാലേ, ഇൗ തെറ്റുകൾ നാളെ ആവർത്തിക്കില്ലെന്ന് ഉറപ്പു വരുത്താനും പരിഹാര നടപടികൾ സ്വീകരിക്കാനും കഴിയൂ.\nധവളപത്രത്തിൽ ധനമന്ത്രി തോമസ് ഐസക് പറഞ്ഞത്\n25 വർഷം കൊണ്ട്3ലക്ഷം കോടിയോളം രൂപയ്ക്കു കടക്കാരായി മാറി നമ്മൾ. മാറിമാറി വരുന്ന സർക്കാരുകൾ ചെലവിനു പണം കണ്ടെത്താനായി തോന്നിയ പോലെ കടമെടുത്തു. ചെലവിടാൻ കാട്ടിയ ഉത്സാഹം വരുമാനം വർധിപ്പിക്കാൻ കാട്ടിയുമില്ല. അങ്ങനെയാണ് കേരളത്തിന്റെ കടം മൂന്നേകാൽ ലക്ഷം കോടിയിൽ എത്തുന്നത്\nകിഫ്ബിയില്ലാത്ത കാലത്തും കേരളത്തിൽ റോഡും പാലങ്ങളും കെട്ടിടങ്ങളുമൊക്കെ സർക്കാർ പണിതില്ലേ? പിന്നെന്തിനാണ് ഇൗ കിഫ്ബി എന്നു ചോദിക്കുന്നവരുണ്ട്. ഒരു ചെറിയ കണക്കു പറയാം. കഴിഞ്ഞ സാമ്പത്തിക വർഷത്തെ ബജറ്റ് പ്രകാരം സർക്കാരിന്റെ ആകെ വരുമാനം ഒന്നേകാൽ ലക്ഷം കോടി രൂപയാണ്. ചെലവും ഒന്നേകാൽ ലക്ഷം കോടി തന്നെ. വരുമാനമായി കിട്ടുന്ന ഒന്നേകാൽ ലക്ഷം കോടിയിൽനിന്ന് ഒരു ലക്ഷം കോടിയിലേറെ രൂപയാണ് ശമ്പളവും പെൻഷനും വിതരണം ചെയ്യാനും മറ്റു ദൈനംദിന ആവശ്യങ്ങൾക്കുമായി സർക്കാർ ചെലവിടുന്നത്.\nബാക്കി 25,000 കോടി കൊണ്ടുവേണം ബജറ്റിൽ പ്രഖ്യാപിച്ച പാലങ്ങളും റോഡുകളുമൊക്കെ നിർമിക്കാൻ. എന്നാൽ, സാമ്പത്തികവർഷം പകുതി പിന്നിടുമ്പോഴേക്കും സർക്കാർ കടുത്ത ധനപ്രതിസന്ധി നേരിട്ടു തുടങ്ങും. എന്നുവച്ച് ദൈനംദിന ചെലവുകൾ ഒഴിവാക്കാൻ കഴിയില്ലല്ലോ. ഒടുവിൽ വികസനപദ്ധതികൾ പലതും വെട്ടിച്ചുരുക്കും. അങ്ങനെ 25,000 കോടിയുടെ വികസനമെന്ന സ്വപ്നം 15,000 കോടി വരെയായി കുറയാം. വൻകിട പദ്ധതികളൊന്നും നടപ്പാക്കാൻ ഇതുകാരണം കഴിയാതെ പോകും. പ്രകടനപത്രിക വെറും പ്രകടനമായി ശേഷിക്കും.\nപിരിക്കുന്ന നികുതിക്കും ഫീസുകൾക്കും പുറമേ, പണം കണ്ടെത്താനുള്ള മുഖ്യ വഴിയാണ് കടമെടുപ്പ്. ഒരുവർഷം കടമെടുക്കാവുന്ന തുകയ്ക്കു കേന്ദ്രം പരിധി നിശ്ചയിച്ചിട്ടുള്ളതിനാൽ തോന്നുംപടി കടമെടുക്കാൻ കഴിയുകയുമില്ല. അങ്ങനെ വികസനപദ്ധതികൾ നടപ്പാക്കാൻ പണം കണ്ടെത്താൻ കഴിയാത്ത സാഹചര്യത്തിലാണ് കിഫ്ബിയുമായി സർക്കാർ അവതരിച്ചത്. കിഫ്ബിക്കു കടമെടുക്കുന്നതിനു പരിധിയില്ല. ബോണ്ടുകളിറക്കിയും വായ്പയെടുത്തും കിഫ്ബി പണം സമാഹരിച്ചു സർക്കാർ പദ്ധതികൾ നടപ്പാക്കും.5വർഷം കൊണ്ട് 50,000 കോടിയുടെ പദ്ധതികൾ നടപ്പാക്കുകയാണ് ഇൗ സർക്കാരിന്റെ ലക്ഷ്യം. പദ്ധതികൾ കൂടിയതോടെ ഇപ്പോൾ 60,000 കോടി രൂപയുടേതായി.\nപദ്ധതികൾ അതിവേഗം നീങ്ങുമെന്ന ധാരണയിൽ കിഫ്ബി കിട്ടാവുന്ന ഇടങ്ങളിൽ നിന്നൊക്കെ പണം കടമെടുക്കാൻ ശ്രമിച്ചു. 12,000 കോടിയോളം രൂപയാണ് പലയിടത്തു നിന്നായി സമാഹരിച്ചത്. എന്നാൽ, എന്തു പദ്ധതി കൊണ്ടുവന്നാലും നമ്മുടെ സർക്കാർ വകുപ്പുകൾ പഴയ വേഗത്തിലേ നീങ്ങൂവെന്ന കാര്യം ഓർത്തില്ല. ഗുണനിലവാരം പാലിക്കാത്തതിനാൽ ഒട്ടേറെ പദ്ധതികൾ കിഫ്ബിക്കു തടഞ്ഞുവയ്ക്കേണ്ടിയും വന്നു. അങ്ങനെ വലിയ പലിശ നൽകി കൊണ്ടുവന്ന പണം കിഫ്ബിയുടെ പക്കൽ ചെലവാകാതെയിരുന്നു. അതു ബാങ്കിൽ താൽക്കാലികമായി നിക്ഷേപിച്ചെങ്കിലും കടമെടുത്തതിനു കൊടുക്കേണ്ട അത്രയും പലിശ നിക്ഷേപത്തിൽനിന്നു കിട്ടില്ലല്ലോ.\nഏറ്റവുമൊടുവിലത്തെ ബാലൻസ് ഷീറ്റ് പ്രകാരം 8000 കോടി രൂപ കിഫ്ബിയുടെ പക്കലുണ്ട്. അപ്പോൾ 2150 കോടി രൂപ 9.72% പലിശയ്ക്ക് മസാല ബോണ്ട് വഴി സമാഹരിക്കേണ്ടതുണ്ടോ എന്നാണു ചോദ്യം. ആ ചോദ്യത്തിന്റെ പ്രസക്തിയെന്തെന്നറിയാൻ മന്ത്രി തോമസ് ഐസക് പലവട്ടം ഉന്നയിച്ച മറ്റൊരു ചോദ്യം ശ്രദ്ധിച്ചാൽ മതി. ‘‘ആവശ്യമുള്ളപ്പോൾ കടമെടുത്താൽ പോരേ? വെറുതേ കടമെടുത്തു സൂക്ഷിച്ച് എന്തിനു പലിശ നൽകണം?’’\nകിഫ്ബി എടുക്കുന്ന വായ്പകൾ തിരിച്ചടയ്ക്കേണ്ടത് കിഫ്ബി തന്നെയാണ്. അതിനു കിഫ്ബി പണം കണ്ടെത്തുന്നത് പ്രധാനമായും2സ്രോതസ്സിൽ നിന്നാണ്. ഒന്ന്, സംസ്ഥാന സർക്കാർ പിരിക്കുന്ന റോഡ് നികുതിയിൽനിന്ന്. ഇതിന്റെ പകുതി കിഫ്ബിക്കു ലഭിക്കും. രണ്ട്, പെട്രോൾ സെസ്. ഒരു ലീറ്റർ പെട്രോളിന് ഒരു രൂപ സെസ് ജനങ്ങളിൽനിന്നു പിരിക്കുന്നുണ്ട്. ഇതും കിഫ്ബിക്കാണ്. ഇൗ തുകകൊണ്ട് എല്ലാ വായ്പകളുടെയും മാസത്തവണകൾ അടച്ചുതീർക്കാൻ കഴിയുമെന്ന ഫോർമുലയാണ് കിഫ്ബി സർക്കാരിനു മുന്നിൽ വച്ചിട്ടുള്ളത്. അതിനു കിഫ്ബിക്കു കഴിഞ്ഞില്ലെങ്കിൽ സർക്കാർ തന്നെ തിരിച്ചടയ്ക്കേണ്ടി വരും.\nസർക്കാർ - സിഎജി അടിക്കു കാരണം\nകഴിഞ്ഞ കാൽനൂറ്റാണ്ടു കൊണ്ട് കേരളത്തിന്റെ കടബാധ്യത 12 മടങ്ങു വർധിച്ചു. നായനാർ സർക്കാർ അധികാരമൊഴിയുമ്പോൾ 25,754 കോടിയായിരുന്ന പൊതു കടം ഇപ്പോൾ3ലക്ഷം കോടിയിലേറെയായി. കിഫ്ബി ഇനി നടത്താനിരിക്കുന്ന കടമെടുപ്പു കൂടിയാകുമ്പോൾ ബാധ്യത വീണ്ടും ഉയരും. സിഎജിയുടെ വിലയിരുത്തൽ പ്രകാരം കിഫ്ബി നടത്തുന്ന കടമെടുപ്പും സംസ്ഥാന സർക്കാരിന്റെ വായ്പയായി വേണം കരുതാൻ. സംസ്ഥാന സർക്കാർ ജിഡിപിയുടെ3ശതമാനത്തിനു മേൽ കടമെടുക്കാൻ പാടില്ലെന്നാണു ചട്ടം. ഇതു മറികടന്നുള്ള കടമെടുപ്പാണു കിഫ്ബി വഴി സർക്കാർ നടത്തുന്നത്. ഇതു ഭരണഘടനാ ലംഘനമാണ്. രാജ്യത്തിനു പുറത്തു നിന്നുള്ള കടമെടുപ്പും ഭരണഘടനാ ലംഘനമാണെന്നു സിഎജി ചൂണ്ടിക്കാട്ടുന്നു. സിഎജിയുടെ ഇൗ വിലയിരുത്തലിനെയാണ് സർക്കാർ രൂക്ഷമായി എതിർക്കുന്നത്.\nനാളെ: നിങ്ങളും അടിച്ചോ ചക്കക്കുരു ജ്യൂസ്!\nEnglish Summary: Debt of government of Kerala


thodupuzha vasathi dies | പ്രമേഹരോഗം ബാധിച്ചതിനെ തുടർന്ന് വലതു കാൽ മുറിച്ചുമാറ്റി; തൊണ്ടയിൽ കാൻസർ ആരോഗ്യം വഷളാക്കി; അച്ഛനും അമ്മയും ഭർത്താവും അപ്രതീക്ഷതമായി മരിച്ചതോടെ തീർത്തും ഒറ്റപ്പെട്ടു; വാഴക്കുളത്തെ സ്വകാര്യ ആശുപത്രിയിൽ അന്ത്യ ദിനങ്ങളും; നടിയും നാടക പ്രവർത്തകയുമായ തൊടുപുഴ വാസന്തി അന്തരിച്ചു - MarunadanMalayali.com\n1 usd = 70.70 inr 1 gbp = 89.40 inr 1 eur = 80.39 inr 1 aed = 19.25 inr 1 sar = 18.85 inr 1 kwd = 232.46 inr\nകവിയൂർ അനഘയെ മരണത്തിന് 20 ദിവസം മുമ്പ് വരെ പീഡിപ്പിച്ചതാരൊക്കെ? അഖിലയുടെയും അക്ഷയിന്റെയും കഴുത്തിൽ കാണപ്പെട്ട വിരലടയാളങ്ങൾ ആരുടേത്? രണ്ടാം തുടരന്വേഷണ റിപ്പോർട്ടിന് കടകവിരുദ്ധമായി പുതിയ റിപ്പോർട്ട്; രണ്ടു കുട്ടികളുടെ കഴുത്തിൽ ഞെക്കിയത് പിതാവെന്ന് പുതിയ റിപ്പോർട്ട്; വ്യാജമായ വിവരങ്ങൾ കണ്ടെത്തലായി സിബിഐ ഡിവൈഎസ്‌പി തിരുകിക്കയറ്റിയതായി ആരോപണം\nതുടർച്ചയായി തോൽവികളായതോടെ ആരാധകർ കൈവിട്ട ബ്ലാസ്‌റ്റേഴ്‌സ് കോച്ചിനെയും കൈവിട്ടു; മുഖ്യപരിശീലക സ്ഥാനത്തു നിന്നും ഡേവിഡ് ജെയിംസിനെ മാറ്റി; പരസ്പര ധാരണയോടെയാണ് തീരുമാനമെന്ന് ടീം മാനേജ്‌മെന്റ്\nതെറി വിളിക്കുന്ന പോരാളികൾ ഇപ്പോഴും വിശ്വസിക്കുന്നത് ചെഗുവേര ജനിച്ചത് ക്യൂബയിലാണെന്ന്; മതിൽപ്പണിക്കാരിൽ വിവരമുള്ളവരുണ്ടെങ്കിൽ ഈ തെറിവിളിക്കാരുടെ സെക്ഷ്വൽ ഫ്രസ്‌ട്രേഷന് മരുന്ന് നൽകണം; വനിത മതിലിന് പിന്തുണ പിൻവലിച്ച മഞ്ജു വാര്യർക്കെ നേരെ സൈബർ അക്രമം നടത്തുന്നവരെ പരിഹസിച്ച് ജോയ് മാത്യു; പിന്തുണ മതിലിനല്ല മഞ്ജുവിനെന്നും നടന്റെ ഫേസ്‌ബുക്ക് പോസ്റ്റ്\nപ്രമേഹരോഗം ബാധിച്ചതിനെ തുടർന്ന് വലതു കാൽ മുറിച്ചുമാറ്റി; തൊണ്ടയിൽ കാൻസർ ആരോഗ്യം വഷളാക്കി; അച്ഛനും അമ്മയും ഭർത്താവും അപ്രതീക്ഷതമായി മരിച്ചതോടെ തീർത്തും ഒറ്റപ്പെട്ടു; വാഴക്കുളത്തെ സ്വകാര്യ ആശുപത്രിയിൽ അന്ത്യ ദിനങ്ങളും; നടിയും നാടക പ്രവർത്തകയുമായ തൊടുപുഴ വാസന്തി അന്തരിച്ചു\nNovember 28, 2017 | 07:05 AM IST | Permalink\nതൊടുപുഴ: നടിയും നാടക പ്രവർത്തകയുമായ തൊടുപുഴ വാസന്തി (65)അന്തരിച്ചു. ഇന്ന് പുലർച്ചെ വാഴക്കുളത്തെ സ്വകാര്യ ആശുപത്രിയിലായിരുന്നു അന്ത്യം. ദീർഘനാളായി അസുഖ ബാധിതയായിരുന്നു. സംസ്‌കാരം വൈകുന്നേരം നാലിന് തൊടുപുഴ മണക്കാട്ടെ സഹോദരന്റെ വസതിയിൽ നടക്കും. തൊണ്ടയിൽ കാൻസർ ബാധിച്ച് ചികിത്സയിലായിരുന്നു അവർ. പ്രമേഹരോഗം ബാധിച്ചതിനെ തുടർന്ന് വലതു കാൽ മുറിച്ചുമാറ്റിയിരുന്നു.\nപിതാവ് രാമകൃഷ്ണൻ നായർ കാൻസർ രോഗബാധിതനായതോടെ വാസന്തി സിനിമയിൽനിന്നു കുറച്ചു കാലം മാറി നിന്നിരുന്നു. മൂന്നു വർഷത്തിനു ശേഷം സിനിമയിലേക്കു തിരികെ എത്തി. അപ്പോൾ ഭർത്താവ് രജീന്ദ്രനും രോഗം ബാധിതനായി. 2010 ഓഗസ്റ്റിൽ അദ്ദേഹവും പിന്നാലെ അമ്മയും മരിച്ചതോടെ വാസന്തി വീണ്ടും തനിച്ചായി.\nഇടുക്കി ജില്ലയിലെ തൊടുപുഴക്കടുത്ത് മണക്കാട് എന്ന ഗ്രാമത്തിലാണ് പി വാസന്തിയുടെ ജനനം. 450 ചിത്രങ്ങളിൽ അഭിനയിച്ചിട്ടുണ്ട്. 16ഓളം ടെലിവിഷൻ പരമ്പരകളിലും 100ലധികം നാടകങ്ങളിലും അഭിനയിച്ചു. നാടകാഭിനയത്തിന് സർക്കാർ പുരസ്‌കാരവും ഫിലിം ക്രിട്ടിക്സ് അവാർഡും ലഭിച്ചിട്ടുണ്ട്. നാടക നടൻ അച്ഛൻ രാമകൃഷ്ണൻ നായരുടെ ബാലെ ട്രൂപ്പിലൂടെയായിരുന്നു തൊടുപുഴയുടെ തുടക്കം.\nവളരെ ചെറുപ്പത്തിലേ നാടകത്തിലും ബാലെ ട്രൂപ്പുകളിലും അഭിനയ ജീവിതം തുടങ്ങി.പീനൽകോഡ്' എന്ന നാടകത്തിൽ അഭിനയിക്കവെ അടൂർ ഭവാനിയാണ് തൊടുപുഴ വാസന്തി എന്ന പേരു വിളിച്ചത്. കെ.ജി ജോർജ്ജിന്റെ 'യവനിക', അതിലെ രാജമ്മ എന്ന കഥാപാത്രം അവിസ്മരണീയമാക്കി. ഇതോടെ വാസന്തി തിരക്കുള്ള നടിയായി. ആലോലം, കാര്യം നിസ്സാരം, ഗോഡ് ഫാദർ, നവംബറിന്റെ നഷ്ടം തുടങ്ങിയ ചിത്രങ്ങളിൽ ശ്രദ്ധേയ വേഷങ്ങൾ ചെയ്തു. റേഡിയോ നാടക രംഗത്തും അവർ സജീവമായിരുന്നു.\nതൊടുപുഴ വാസന്തിയെ സഹായിക്കാൻ ഒരുങ്ങി മലയാള സിനിമയിലെ വനിതാ കൂട്ടായ്മയായ വിമെൻ ഇൻ സിനിമ കളക്ടീവ് രംഗത്തെത്തിയിരുന്നു. രോഗബാധിതയായ ദയനീയ അവസ്ഥയിൽ കഴിയുന്ന വാസന്തിയെക്കുറിച്ചുള്ള വാർത്തകൾ മാധ്യമങ്ങളിൽ വന്നതിന് തൊട്ടുപിന്നാലെയാണ് ഡബ്ല്യൂസിസി സഹായവുമായി രംഗത്ത് വന്നത്.\nസിനിമയിൽ അവസരം കുറഞ്ഞപ്പോൾ വരമണി നാട്യാലയം നൃത്തവിദ്യാലയം തുടങ്ങി. രണ്ടുവർഷം മുൻപ് അതു പൂട്ടി. ഇതോടെ ജീവിതം നരകയാതനയിലുമായി.\nഐ.എം.വിജയന്റെ സഹോദരൻ വാഹനാപകടത്തിൽ മരിച്ചു; മരണം സംഭവിച്ചത് കാറും ബൈക്കും കൂട്ടിയിടിച്ച് തലയ്ക്ക് ഗുരുതരമായി പരിക്കേറ്റതിനെ തുടർന്ന്\nകേര പ്രീമിയം ഗോൾഡ് കോക്കനട്ട് ഓയിൽ, കെകെഡി പരിശുദ്ധം ശുദ്ധമായ വെളിച്ചെണ്ണ, ബ്രില്യന്റ് ഗ്രേഡ് ഒൺ അഗ്മാർക്ക് കോക്കനട്ട് ഓയിൽ, കെ.എസ്. കേര സുഗന്ധി പ്യൂർ കോക്കനട്ട് ഓയിൽ, കേര പ്രൗഡി കോക്കനട്ട് ഓയിൽ, കേര പ്രിയം കോക്കനട്ട് ഓയിൽ അടക്കം മായം കലർന്ന 74 ബ്രാൻഡ് വെളിച്ചെണ്ണകൾക്ക് നിരോധനം; ക്രിസ്തുമസ് പുതുവത്സര വിപണിയിൽ പരിശോധന കർശനമാക്കി; സർക്കാർ നിരോധിച്ച ഈ 96 ബ്രാൻഡുകളുടെ വെളിച്ചെണ്ണ ആരും വാങ്ങരുതേ..\nതാൽക്കാലിക കണ്ടക്ടർമാരെ കൂട്ടത്തോടെ പിരിച്ചുവിട്ടതോടെ ചൊവ്വാഴ്ച മുടങ്ങിയത് ആയിരത്തോളം സർവീസുകൾ; സാരമായി ബാധിച്ചത് ടൗൺ ടു ടൗൺ സർവീസുകളെ; മാനുഷിക പരിഗണന നൽകണമെന്ന് എല്ലാവരും പറയുന്നെങ്കിലും എന്തുചെയ്യണമെന്നറിയാതെ പിരിച്ചുവിട്ട ജീവനക്കാർ; ഈ മാസം 20 മുതൽ സെക്രട്ടേറിയറ്റിലേക്ക് ലോങ് മാർച്ച്; സ്ഥിരമായി സർവീസ് മുടങ്ങിയാൽ കെഎസ്ആർടിസി നീങ്ങുക ഗുരുതര സാമ്പത്തിക പ്രതിസന്ധിയിലേക്ക്\nഅങ്ങനെ ആ കട്ടയും പൊട്ടി; പിണറായിയുടെ വനിതാ മതിലിൽ നിന്ന് പിന്മാറാൻ വീരശൈവ സഭയോട് കേന്ദ്രനേതൃത്വത്തിന്റെ നിർദ്ദേശം; ബസവേശ്വരന്റെ അനുയായികൾ അയ്യപ്പ ജ്യോതിയിലും പങ്കെടുക്കില്ല; ശബരിമല സ്ത്രീ പ്രവേശന വിവാദത്തിലെ കേരളാ ഘടകത്തിലെ വിഭാഗീയതയ്ക്ക് തിരിച്ചടി; കേന്ദ്രനേതൃത്വത്തിന്റെ ഇടപെടൽ ആശ്വാസമായത് ജനറൽ സെക്രട്ടറി പക്ഷത്തിനും\nവനിതാ മതിലിനെ വിമർശിക്കുന്നവർക്ക് നിലപാട് തിരുത്തേണ്ടി വരുമെന്ന് ഇപി ജയരാജൻ; വിമർശനങ്ങളെ കടന്നാക്രമിക്കാൻ സർക്കാർ ഇല്ലെന്നും മന്ത്രി; വനിതാ മതിലിനോടുള്ള പ്രതിപക്ഷ എതിർപ്പ് അസൂയമൂലമെന്ന് എകെ ബാലൻ\nവനിതാ മതിൽ സംഘടിപ്പിക്കുന്നതിൽ തെറ്റെന്ത്? പരിപാടിയിൽ സർക്കാർ ഉദ്യോഗസ്ഥർ പങ്കെടുക്കണമെന്ന് നിർബന്ധമുണ്ടോ? സർക്കാർ നിലപാട് വ്യാഴാഴ്ച വ്യക്തമാക്കണമെന്ന് ഹൈക്കോടതി\nമുൻപിൽ നിന്ന് പടപൊരുതി തോൽവി ഏറ്റു വാങ്ങാൻ മോദിയുടെ ഈഗോ അനുവദിക്കുന്നില്ല; 2019ൽ ലോക്‌സഭയിൽ കേവല ഭൂരിപക്ഷം കിട്ടുമെന്ന് ഉറപ്പില്ലാത്തതിനാൽ മോദി മത്സരിക്കാതെ മാറി നിന്നേക്കും; ആദിത്യനാഥിനെ പകരക്കാരനാക്കാനുള്ള നീക്കവും അഞ്ച് സംസ്ഥാനങ്ങളിലെ നിയമസഭാ തെരഞ്ഞടുപ്പോടെ പൊളിഞ്ഞു; സുഷമാ സ്വരാജിനേയോ നിർമ്മലാ സീതാരമനേയോ മുമ്പിൽ നിർത്തി ലോക്‌സഭാ തെരഞ്ഞെടുപ്പിനെ നേരിടാൻ സജീവമായി ആലോചിച്ച് ബിജെപി വൃത്തങ്ങൾ\nജിമ്മിൽ പോയും മരുന്ന് കഴിച്ച് മെൻസസ് ശരിയാക്കിയും 37ാം ആഴ്ച വരെ അവൾ ഒന്നും അറിയാതെ ജീവിച്ചു; വയറ്റിലെ ഗർഭിണി മാർക്ക് കണ്ട് അമ്മ നിർദേശിച്ച് പരിശോധിച്ചപ്പോൾ പ്രസവിക്കാൻ ഇനി ആഴ്ചകൾ മാത്രം; നഴ്‌സ് കുഞ്ഞിന്റെ വയറ്റിലെ കിടപ്പിന്റെ സ്‌റ്റൈൽ മാറ്റിയപ്പോൾ ഞൊടിയിടയിൽ വയർ വീർത്തു\n17നിലകളുള്ള കെട്ടിടമൊന്ന്; 16 ഫ്‌ളോറുകളുള്ള കെട്ടിടങ്ങൾ ആറെണ്ണം; ഒരു ഫ്‌ളാറ്റിന് വാടക പ്രതിമാസം 25,000 രൂപയും; തുമ്പക്കാരിയുടെ അനാശാസ്യം കൈയോടെ പിടികൂടിയിട്ടും അതീവ രഹസ്യമായി കാക്കനാട് പാലചുവടിൽ തന്നെ കച്ചവടം തുടർന്നു; സെക്രട്ടറി അറിയാതെ സൗകര്യമൊരുക്കിയത് കടുത്തുരുത്തിക്കാരനായ മാർക്കോസും; ഡിഡി ഗോൾഡൺ ഗേറ്റിലെ കോടികൾ വിലയുള്ള4ഫ്‌ളാറ്റുകൾക്കുടമയും സംശയ നിഴലിൽ; നടി അശ്വതി ബാബു വെറുമൊരു ചെറുമീനോ?


ബാബേൽ വീണ്ടും ടർക്കിഷ് ലീഗിൽ, ഇത്തവണ ഗലാട്ടസറായ്കൊപ്പം | Fanport | Transfer News Malayalam\nHome Football Transfer ബാബേൽ വീണ്ടും ടർക്കിഷ് ലീഗിൽ, ഇത്തവണ ഗലാട്ടസറായ്കൊപ്പം\nബാബേൽ വീണ്ടും ടർക്കിഷ് ലീഗിൽ, ഇത്തവണ ഗലാട്ടസറായ്കൊപ്പം\nഹോളണ്ട് ദേശീയ താരം റയാൻ ബാബേൽ ഗലാട്ടസറായിൽ ചേർന്നു. ഫ്രീ ട്രാൻസ്ഫർ അടിസ്ഥാനത്തിലാണ് താരം വീണ്ടും തുർക്കിയിൽ എത്തിയത്.3വർഷത്തെ കരാറാണ് ക്ലബ്ബ് താരത്തിന് നൽകിയത്. മുൻപ് ടർക്കിഷ് ക്ലബ്ബ്കളായ കെസിംപാസ, ബേസിക്താസ് ടീമുകൾക്ക് വേണ്ടിയും താരം കളിച്ചിട്ടുണ്ട്.\n2018-2019 സീസണിന്റെ രണ്ടാം പകുതി ഇംഗ്ലീഷ് പ്രീമിയർ ലീഗ് ടീമായ ഫുൾഹാമിന് വേണ്ടിയാണ് കളിച്ചത്. അവർക്കായി 16 കളികളിൽ നിന്ന്5ഗോളുകൾ നേടിയെങ്കിലും ഫുൾഹാം രണ്ടാം ഡിവിഷനിലേക്ക് തരം താഴുന്നത് തടയാനായില്ല. ഇതോടെയാണ് താരം ക്ലബ്ബ് വിടുന്നത്. മുൻപ് ലിവർപൂൾ, അയാക്‌സ് ടീമുകൾക്ക് വേണ്ടിയും സ്‌ട്രൈക്കറായ ബാബേൽ കളിച്ചിട്ടുണ്ട്.\nPrevious articleവനിത സൂപ്പര് ലീഗിലേക്ക് മറ്റൊരു ഇന്ത്യന് താരം കൂടി\nNext articleഈ പ്രകടനം വൈകി വന്നതില് മാത്രം വിഷമം


ഐപിഎല് അടച്ചിട്ട സ്റ്റേഡിയത്തിലേക്കോ..? നിര്‍ണായക നിര്‍ദേശവുമായി കേന്ദ്ര കായികമന്ത്രി | ipl 2020 likely to take place behind closed doors\nഐപിഎല് അടച്ചിട്ട സ്റ്റേഡിയത്തിലേക്കോ..? നിര്‍ണായക നിര്‍ദേശവുമായി കേന്ദ്ര കായികമന്ത്രി\nMumbai, First Published 12, Mar 2020, 4:27 PM IST\nകൊവിഡ് 19 കായികലോകത്തെയും ആശങ്കയിലാഴ്ത്തിയിരിക്കുകയാണ്. അമേരിക്കന് പ്രൊഫഷണല് ബാസ്‌ക്കറ്റ്ബോള് ലീഗായ എന്‍ബിഎ മത്സരങ്ങളെല്ലാം അനിശ്ചിതകാലത്തേക്ക് നിര്‍ത്തിവച്ചിരുന്നു. എന്‍ബിഎ താരങ്ങളില് ഒരാള്‍ക്ക് കൊവിഡ് 19 സ്ഥിരീകരിച്ചു എന്ന വാര്‍ത്തകള്‍ക്ക് പിന്നാലെയാണ് തീരുമാനം.\nമുംബൈ: കൊവിഡ് 19 കായികലോകത്തെയും ആശങ്കയിലാഴ്ത്തിയിരിക്കുകയാണ്. അമേരിക്കന് പ്രൊഫഷണല് ബാസ്‌ക്കറ്റ്ബോള് ലീഗായ എന്‍ബിഎ മത്സരങ്ങളെല്ലാം അനിശ്ചിതകാലത്തേക്ക് നിര്‍ത്തിവച്ചിരുന്നു. എന്‍ബിഎ താരങ്ങളില് ഒരാള്‍ക്ക് കൊവിഡ് 19 സ്ഥിരീകരിച്ചു എന്ന വാര്‍ത്തകള്‍ക്ക് പിന്നാലെയാണ് തീരുമാനം. ഫുട്‌ബോളില് സീരി എ മത്സരങ്ങളും നിര്‍ത്തിവെക്കാന് നേരത്തെ തീരുമാനമായിരുന്നു. ഇതിനിടെ ഐപിഎല് മാറ്റിവെക്കണമെന്ന് വാദം വന്നു.\nഇപ്പോഴിതാ ഐപിഎല്ലിന്‍റെ കാര്യത്തിലും ഒരു തീരുമാനമായിരിക്കുകയാണ്. മത്സരങ്ങള് അടച്ചിട്ട സ്റ്റേഡിയത്തില് നടത്തിയേക്കുമെന്നാണ് പുറത്തുവരുന്ന വിവരം. കേന്ദ്ര കായികമന്ത്രി കിരണ് റിജിജുവാണ് ഇക്കാര്യം നിര്‍ദേശിച്ചത്. കാണികളെ പ്രവേശിപ്പിക്കാതെ മത്സരം നടത്താന് തയാറാവുകയാണെങ്കില് മാത്രം മത്സരങ്ങള്‍ക്ക് അനുമതി നല്‍കാമെന്ന് മഹാരാഷ്ട്ര സര്‍ക്കാര് നിലപാടെടുത്തിരുന്നു. ഈ സാഹചര്യത്തിലാണ് പുതിയ തീരുമാനം.\nഐപിഎല് മത്സരങ്ങള് റദ്ദാക്കാണമെന്ന് കര്‍ണാടക സര്‍ക്കാരും കേന്ദ്ര സര്‍ക്കാരിനോട് കഴിഞ്ഞ ദിവസം ആവശ്യപ്പെട്ടിരുന്നു. ഒമ്പത് സംസ്ഥാനങ്ങളിലായി 60 ഐപിഎല് മത്സരങ്ങളാണ് നടക്കേണ്ടത്. ഇതില് രണ്ട് സംസ്ഥാനങ്ങള് എതിര്‍പ്പുമായി രംഗത്തെത്തിയ പശ്ചാത്തലത്തില് വരും ദിവസങ്ങളില് കൂടുതല് സംസ്ഥാനങ്ങള് എതിര്‍പ്പുമായി രംഗത്തെത്താനിടയുണ്ടെന്നാണ് ബിസിസിഐ അധികൃതരുടെ വിലയിരുത്തല്.\nമഹാരാഷ്ട്രയിലും കര്‍ണാടകയിലും കൊവിഡ് രോഗബാധ സ്ഥിരീകരിച്ചിരുന്നു. കൊവിഡ് 19 ആശങ്കക്കിടയിലും വിരമിച്ച താരങ്ങളെ പങ്കെടുപ്പിച്ചുകൊണ്ട് നടത്തുന്ന റോഡ് സേഫ്റ്റി സീരീസീന് മഹാരാഷ്ട്ര സര്‍ക്കാര് അനുമതി നല്‍കിയിരുന്നു. എന്നാല് ഇനിയുള്ള മത്സരങ്ങള് കാണികള്‍ക്ക് നേരിട്ട് കാണാന് സാധിക്കുകയില്ല.\nഐപിഎല് ആദ്യഘട്ടത്തില് വിദേശ താരങ്ങളുടെ പങ്കാളിത്തം അനിശ്ചിതത്വത്തിലായിരുന്നു. ഏപ്രില് 15വരെ സന്ദര്‍ശക വിസ അപേക്ഷകളെല്ലാം റദ്ദാക്കാന് കേന്ദ്ര സര്‍ക്കാര് തീരുമാനിച്ച പശ്ചാത്തലത്തിലാണിത്.


ഏഴ് സീറ്റര് ഹാരിയുമായി ടാറ്റ, ചിത്രങ്ങള് പുറത്ത് - Malayalam DriveSpark\nഏഴ് സീറ്റര് ഹാരിയുമായി ടാറ്റ, ചിത്രങ്ങള് പുറത്ത്\nUpdated: Saturday, February 23, 2019, 0:04 [IST]\nഏഴു സീറ്ററായ ഹാരിയര് എസ്‌യുവിയെ ഇന്ത്യന് വിപണിയില് എത്തിക്കാനൊരുങ്ങുകയാണ് ടാറ്റ മോട്ടോര്‍സ്. 2019 ജനീവ മോട്ടോര് ഷോയിലാണ് ഈ ഏഴ് സീറ്റര് എസ്‌യുവിയെ ടാറ്റ അവതരിപ്പിച്ചത്. വില്‍പ്പനയ്‌ക്കെത്താനിരിക്കെ പുതിയ ഹാരിയറിന്റെ ചിത്രങ്ങള് ഓണ്‍ലൈനിലൂടെ ചോര്‍ന്നിരിക്കുകയാണ്. പരീക്ഷണയോട്ടത്തിലായിരുന്ന ഈ ഏഴ് സീറ്റര് എസ്‌യുവിയുടെ ചിത്രങ്ങളാണ് ഇന്റര്‍നെറ്റില് പ്രചരിച്ചത്.\nലാന്‍ഡ് റോവര് D8 -ല് നിന്നും ഉരുത്തിരിഞ്ഞ ഒമേഗ ആര്‍ക്കിടെക്ചര് പ്ലാറ്റഫോമാണ് ഏഴ് സീറ്റര് ഹാരിയറിന് ആധാരമാവുന്നത്. മാത്രമല്ല, കമ്പനിയുടെ ഏറ്റവും പുതിയ ഇംപാക്ട് 2.0 ഡിസൈന് ശൈലിയാണ് പുത്തന് ഹാരിയറില് ഉപയോഗിക്കുക.\nനിലവില് 'H7X' കോഡ് നാമത്തിലാണ് പുതിയ ഏഴ് സീറ്റര് ഹാരിയര് അറിയപ്പെടുന്നത്. 2018 ഓട്ടോ എക്‌സ്‌പോയില് ഒരു ടീസര് പുറത്ത് വിട്ടാണ് ടാറ്റ ഈ ഏഴ് സീറ്റര് വകഭേദത്തിന്‍രെ വരവ് അറിയിച്ചത്.\nMost Read:25 കിലോമീറ്റര് ഇടവിട്ട് ചാര്‍ജിംഗ് സ്‌റ്റേഷനുകള്, വൈദ്യുത വാഹന വിപ്ലവത്തിന് തിരികൊളുത്താന് ഇന്ത്യ\nപിന്നീട് നിരവധി തവണ പരീക്ഷണയോട്ടത്തിനിടെ ക്യാമറ കണ്ണുകളില് കുടുങ്ങിയിട്ടുണ്ട് പുതിയ ഹാരിയര്. ചിത്രങ്ങളില് നിന്ന് വ്യക്തമാവുന്നത് നിലവിലുള്ള ഹാരിയറിനെക്കാളും 62 mm അധികം നീളം പുതിയ ഏഴ് സീറ്റര് ഹാരിയറിനുണ്ടെന്നാണ്. കൂടാതെ പുതിയ അലോയ് വീലുകളും വീതിയുള്ള സ്‌പോര്‍ടി ടയറുകളും പുത്തന് ഹാരിയറിന് ലഭിച്ചിട്ടുണ്ട്.\nനിലവിലെ ഹാരിയറിലെ ഡിസൈനായിരിക്കും H7X കടമെടുക്കാന് സാധ്യത. ഫോഗ് ലാമ്പുകള്, എല്‍ഇഡി ഡിആര്‍എല്ലുകള്, ടെയില് ലാമ്പുകള് എന്നിവയില് മാറ്റങ്ങള് പ്രതീക്ഷിക്കാം.\nഇലക്ട്രിക്ക് സണ്‍റൂഫ്, സ്‌പോര്‍ടി ലുക്ക് ഉള്ള ബമ്പര് എന്നിവ എഴ് സീറ്റര് ഹാരിയറിന്റെ സവിശേഷതകളായിരിക്കും. അകത്തളത്തിലും കാര്യമായ മാറ്റങ്ങളോടെ ആയിരിക്കും H7X എത്തുക. വലിയ ടച്ച് സ്‌ക്രീന് ഇന്‍ഫോടെയിന്‍മെന്റ് സംവിധാനം, ആപ്പിള് കാര്‍പ്ലേ, ആന്‍ഡ്രോയിഡ് ഓട്ടോ, മിറര്‍ലിങ്ക് എന്നിവ പ്രതീക്ഷിക്കാം.\nഇരട്ട എയര്‍ബാഗുകള്, എബിഎസ്, ഇബിഡി, ബാക്ക് പാര്‍ക്കിംഗ് ക്യാമറ/സെന്‍സറുകള്, ബ്രേക്ക് അസിസ്റ്റ്, ട്രാക്ഷന് കണ്‍ട്രോള്, ഇഎസ്പി, ലാന്‍ഡ് റോവറിലുള്ളതിന് സമാനമായ ടെറൈന് മാനേജ്‌മെന്റ് സംവിധാനം എന്നിവയായിരിക്കും H7X -ലെ സുരക്ഷ ക്രമീകരണങ്ങള്.\nMost Read:പാഡില് ഗിയര് ഷിഫ്റ്ററുള്ള ബജറ്റ് കാറുകള്\nഇപ്പോഴുള്ള ഹാരിയറിലെ 2.0 ലിറ്റര് ക്രയോട്ടെക്ക് ഡീസല് എഞ്ചിനായിരിക്കും H7X -നും കരുത്തേകുക. ആറ് സ്പീഡായിരിക്കും മാനുവല് ഗിയര്‍ബോക്‌സ്. ഓട്ടോമാറ്റിക്ക് ഗിയര്‍ബോക്‌സ് ഓപ്ഷനും പുതിയ ഏഴ് സീറ്റര് ഹാരിയറില് പ്രതീക്ഷിക്കാം.\nTata Harrier Seven-Seater 'H7X' Spied Testing - Might Be Introduced With AMT Gearbox: read in malayalam


20 സീറ്റില് പ്രതീക്ഷയുമായി കോണ്‍ഗ്രസ്; ദില്ലിയില് സര്‍പ്രൈസ് ഉണ്ടാകുമെന്ന് പാര്‍ട്ടി വക്താവ് | Congress Says Feb 11 Results Will 'Startle Everyone' - Malayalam Oneindia\n20 സീറ്റില് പ്രതീക്ഷയുമായി കോണ്‍ഗ്രസ്; ദില്ലിയില് സര്‍പ്രൈസ് ഉണ്ടാകുമെന്ന് പാര്‍ട്ടി വക്താവ്\nPublished: February 10 2020, 10:56 [IST]\nദില്ലി: നിയമസഭാ തിരഞ്ഞെടുപ്പ് ഫലം വരുന്ന ചൊവ്വാഴ്ച എല്ലാവരും ഞെട്ടുമെന്ന് കോണ്‍ഗ്രസ്. 2015ലെ പോലെ കോണ്‍ഗ്രസിന് ഒരു സീറ്റ് പോലും ലഭിക്കില്ലെന്നാണ് മിക്ക എക്‌സിറ്റ് പോള് ഫലങ്ങളും സൂചിപ്പിക്കുന്നത്. ഇത്തരം പ്രവചനങ്ങളില് വിശ്വസിക്കുന്നില്ലെന്നും എല്ലാവരെയും ഞെട്ടിച്ചുകൊണ്ടായിരിക്കും വോട്ടെണ്ണല് ദിനത്തില് ഫലം വരിക എന്നും കോണ്‍ഗ്രസ് വക്താവ് മുകേഷ് ശര്‍മ പറഞ്ഞു.\n1998 മുതല് 2013 വരെ ദില്ലി തുടര്‍ച്ചയായി ഭരിച്ച പാര്‍ട്ടിയാണ് കോണ്‍ഗ്രസ്. എന്നാല് പിന്നീട് നടന്ന തിരഞ്ഞെടുപ്പില് കോണ്‍ഗ്രസിന് സീറ്റിന്റെ എണ്ണം കുറഞ്ഞു. കോണ്‍ഗ്രസ് പിന്തുണയില് കെജ്രിവാള് സര്‍ക്കാര് അധികാരത്തില് വന്നു. 49 ദിവസത്തിന് ശേഷം കെജ്രിവാള് രാജിവച്ചതോടെ ദില്ലിരാഷ്ട്രപതി ഭരണത്തിന് കീഴിലായി. ശേഷം 2015ല് നടന്ന നിയമസഭാ തിരഞ്ഞെടുപ്പില് കോണ്‍ഗ്രസിന് ഒരു സീറ്റ് പോലും ലഭിച്ചില്ല.\nസമാനമായ ഫലം തന്നെയാകും ഇത്തവണയും എന്നാണ് എക്‌സിറ്റ് പോള് ഫലങ്ങള് പ്രവചിക്കുന്നത്. ഇതിനിടെയാണ് എല്ലാവരെയും ഞെട്ടിച്ചാകും ഫലം പുറത്തുവരികയെന്ന് കോണ്‍ഗ്രസ് നേതൃത്വം പറയുന്നത്. മുകേഷ് ശര്‍മ പറഞ്ഞതിന് സമാനമായിട്ടാണ് ദില്ലി കോണ്‍ഗ്രസ് അധ്യക്ഷന് സുഭാഷ് ചോപ്രയും ദില്ലിയുട ചുമതലയുള്ള പിസി ചാക്കോയും പ്രതികരിച്ചത്.\nഎന്ത് സര്‍പ്രൈസാണ് കോണ്‍ഗ്രസ് കാത്തുവച്ചിരിക്കുന്നത് എന്ന് അറിയാന് ഇനി മണിക്കൂറുകള് മാത്രമാണുള്ളത്. ചൊവ്വാഴ്ച എട്ട് മണിക്ക് വോട്ടെണ്ണല് ആരംഭിക്കും. ദില്ലിയില് 70 നിയമസഭാ മണ്ഡലങ്ങളാണുള്ളത്. ഇതില് 20 മണ്ഡലങ്ങളില് ശക്തമായ ത്രികോണ മല്‍സരം നടന്നിട്ടുണ്ട്. ഇവിടെ തങ്ങള്‍ക്ക് ജയിക്കാന് സാധിക്കുമെന്നാണ് കോണ്‍ഗ്രസ് കരുതുന്നത്. ലാലു പ്രസാദ് യാദവിന്റെ ആര്‍ജെഡിയുമായി സഖ്യം ചേര്‍ന്നാണ് കോണ്‍ഗ്രസ് ദില്ലിയില് മല്‍സരിച്ചത്. 66 മണ്ഡലങ്ങളില് കോണ്‍ഗ്രസ് മല്‍സരിച്ചു. നാല് മണ്ഡലങ്ങളില് ആര്‍ജെഡിയും മല്‍സരിച്ചു.\ncongress exit poll delhi assembly elections 2020 delhi election politics\nCongress Says Feb 11 Results Will 'Startle Everyone'\nStory first published: Monday, February 10, 2020, 10:56 [IST]


സ്വദേശി വത്കരണം; സൗദി മൊബൈൽ ഫോൺ കടകളിൽ ഇന്നുമുതൽ സ്വദേശികൾ\nHome News സ്വദേശി വത്കരണം; സൗദി മൊബൈൽ ഫോൺ കടകളിൽ ഇന്നുമുതൽ സ്വദേശികൾ\nസെപ്റ്റംബർ മുതൽ മുഴുവൻ പേരും സൗദികളായിരിക്കണം എന്നതാണ് തീരുമാനം. ഇതോടെ നിരവധി ഇന്ത്യക്കാരടക്കമുള്ള വിദേശികളുടെ ജോലി നഷ്ടമാകും.\nമൊബൈൽ ഫോൺ കടകളിൽ പകുതി ജീവനക്കാർ സ്വദേശികളായിരിക്കണമെന്ന തൊഴിൽ വകുപ്പ് തീരുമാനം ഇന്നു മുതൽ നടപ്പിലാക്കുന്നു. റമദാൻ ആദ്യ ദിനം മുതൽ മൊബൈൽ കടകളിലെ പകുതി ജീവനക്കാരും അറ്റകുറ്റപ്പണിക്കാരും സ്വദേശികളാകണം. സെപ്റ്റംബർ മുതൽ മുഴുവൻ പേരും സൗദികളായിരിക്കണം എന്നതാണ് തീരുമാനം. ഇതോടെ നിരവധി ഇന്ത്യക്കാരടക്കമുള്ള വിദേശികളുടെ ജോലി നഷ്ടമാകും.\nവിദേശ പൗരൻമാർക്ക് പകരമായി സ്വദേശികളെ കണ്ടെത്തുന്നതിന് തൊഴിൽ വകുപ്പ്, മാനവ വിഭവശേഷി വകുപ്പ് എന്നിവർ പരിശീലനം നൽകിയിരുന്നു. ഇത് പൂർത്തിയാക്കിയ 34,218 സൗദികൾ, വിദേശീയർക്ക് പകരമായി ഇന്നു മുതൽ ജോലിയിൽ പ്രവേശിച്ചു തുടങ്ങും.\nഇതിൽ 21,844 പേർ യുവാക്കളും 12,374 പേർ യുവതികളുമാണ്. നിയമം തെറ്റിക്കുന്നവർക്കെതിരെ കർശന നടപടി സ്വീകരിക്കുമെന്ന് അധികൃതർ മുന്നറിയിപ്പ് നൽകിയിട്ടുണ്ട്. നിയമ ലംഘകരെ കണ്ടെത്താൻ വിപുലമായ പരിശോധനാ സംവിധാനവും ഈ വിഷയത്തിൽ പൊതു ജനങ്ങൾക്ക് പരാതി നൽകാൻ ഓൺലൈൻ സംവിധാനവും ഒരുക്കിയിട്ടുണ്ട്. വിവിധ കേന്ദ്രങ്ങളിൽ പരിശീലനം പൂർത്തിയാക്കിയവർക്ക് മൊബൈൽ കടകളിൽ പ്രായോഗിക പരിശീലനം നൽകുന്ന പദ്ധതിക്കും തുടക്കമായി.\nനാല് മന്ത്രാലയങ്ങളുടെ നേതൃത്വത്തിലാണ് പരിശോധന. രാജ്യത്തിന്റെ എല്ലാ മേഖലകളിലും മൊബൈൽ വിപണികളിലും പരിശോധന കർശനമാക്കും. പോലീസിന്റെ സാന്നിധ്യത്തിലായിരിക്കും ഉദ്യോഗസ്ഥരുടെ പരിശോധന. ഇനിയും പരിശീലനം നേടാൻ താൽപര്യമുള്ള സ്വദേശികൾക്ക് അതിനുള്ള അവസരവും അധികൃതർ ഒരുക്കിയിട്ടുണ്ട്.\nനിയമലംഘകരെ കണ്ടെത്തിയാൽ പിഴയും ശിക്ഷയും നൽകും. 20,000 റിയാലാണ് ഏറ്റവും കുറഞ്ഞ പിഴ. ഒപ്പം കട അടച്ചു പൂട്ടുകയും അതിനുപുറമേ ജോലിയിലുള്ള വിദേശി തൊഴിലാളികളെ നാടുകടത്തുമെന്നും\nഔദ്യോഗിക വക്താവ് ഖാലിദ് അബ അൽഖൈൽ പറഞ്ഞു\nPrevious articleക്യാമറാ ലെൻസിൽ പതിഞ്ഞ 25 ചരിത്രനിമിഷങ്ങൾ\nNext articleകൈക്കൂലി വാഗ്ദാനം; ജഡ്ജി കേസിൽ നിന്ന് പിൻമാറി\nഹര്‍ത്താല് ദിനത്തില് ബ്ലഡ് ഡോണേഴ്സ് കേരളയുടെ സ്നേഹസദ്യ


ഐ.പി.എല് നാല് സ്റ്റേഡിയങ്ങളില് | Sutharya Keralam\nഐ.പി.എല് നാല് സ്റ്റേഡിയങ്ങളില്\nന്യൂഡല്‍ഹി: 2021 ഇന്ത്യന് പ്രീമിയര് ലീഗ് ഇന്ത്യയില് വെച്ചുതന്നെ നടന്നേക്കും. അതിനായുള്ള കഠിന ശ്രമത്തിലാണ് ബി.സി.സി.ഐ. നേരത്തേ ഇന്ത്യയിലെ ഒരു സ്റ്റേഡിയത്തില് വെച്ചായിരിക്കും മത്സരങ്ങള് നടക്കുക എന്ന തരത്തിലുള്ള വാര്‍ത്തകള് പുറത്തുവന്നിരുന്നു.\nഎന്നാല് പുതിയ തീരുമാനമനുസരിച്ച് ബി.സി.സി.ഐ നാല് വേദികളിലായാകും ഐ.പി.എല് മത്സരങ്ങള് നടത്തുക. മുംബൈ, കൊല്‍ക്കത്ത, ഹൈദരാബാദ്, ചെന്നൈ എന്നിവയായിരിക്കും വേദികള്. കാണികളെ പ്രവേശിപ്പിക്കുന്ന കാര്യത്തില് തീരുമാനമെടുത്തിട്ടില്ല.\nകോവിഡ് രോഗികളുടെ എണ്ണത്തില് വര്‍ധനവുണ്ടായാല് ഈ തീരുമാനത്തില് മാറ്റം വന്നേക്കും. കഴിഞ്ഞ സീസണില് ഇന്ത്യയില് കോവിഡ് പകരുന്ന സാഹചര്യമുണ്ടായതിനാല് യു.എ.ഇയില് വെച്ചാണ് മത്സരങ്ങള് നടത്തിയത്. കഴിഞ്ഞ സീസണില് മുംബൈ ഇന്ത്യന്‍സാണ് ഐ.പി.എല് കിരീടം ചൂടിയത്.\nPrevious articleഇന്ത്യയുടെ സഹായം തേടി ബ്രസീല്; കൊവാക്‌സിനായി ഭാരത് ബയോടെക്കുമായി കരാറിലേര്‍പ്പെട്ടു\nNext articleനിയമസഭാ തെരഞ്ഞെടുപ്പ്: സീറ്റ് ചർച്ചകൾ സജീവമാക്കി പാർട്ടികൾ


Janmabhumi| മുഖ്യമന്ത്രിക്കെതിരായ ദുരിതാശ്വാസ വെട്ടിപ്പു കേസ്; വിസി നിയമനത്തില് മന്ത്രി ബിന്ദുവും കുരുക്കില്; ലോകായുക്തയ്ക്ക് പൂട്ട് പിണറായിക്ക് രക്ഷപ്പെടാന്\nമുഖ്യമന്ത്രിക്കെതിരായ ദുരിതാശ്വാസ വെട്ടിപ്പു കേസ്; വിസി നിയമനത്തില് മന്ത്രി ബിന്ദുവും കുരുക്കില്; ലോകായുക്തയ്ക്ക് പൂട്ട് പിണറായിക്ക് രക്ഷപ്പെടാന്\nമുഖ്യമന്ത്രിക്കെതിരായ ദുരിതാശ്വാസ വെട്ടിപ്പു കേസ്; വിസി നിയമനത്തില് മന്ത്രി ബിന്ദുവും കുരുക്കില്; ലോകായുക്ത‍യ്ക്ക് പൂട്ട് പിണറായിക്ക് രക്ഷപ്പെടാന്\nJanuary 26, 2022, 04:43 p.m.\nമുഖ്യമന്ത്രി പിണറായി വിജയന് എതിരായ ദുരിതാശ്വാസ നിധി വെട്ടിപ്പു കേസും വിസി നിയമനത്തില് ഉന്നത വിദ്യാഭ്യാസ മന്ത്രി ആര്. ബിന്ദു ഇടപെട്ട കേസും ലോകായുക്ത പരിഗണിക്കുന്ന ഘട്ടത്തിലുള്ള സര്‍ക്കാരിന്റെ നീക്കം ദുരൂഹമാണ്. കണ്ണൂര് സര്‍വകലാശാലാ വൈസ് ചാന്‍സലര് ഡോ. ഗോപിനാഥ് രവീന്ദ്രന്റെ പുനര്‍നിയമനത്തിനു ശിപാര്‍ശ ചെയ്ത് മന്ത്രി ബിന്ദു ഗവര്‍ണര്‍ക്കു കത്തുകള് നല്കിയത് സംബന്ധിച്ച് ലോകായുക്തയില് നല്കിയ കേസില് കൈവശമുള്ള രേഖകള് ഹാജരാക്കാന് ലോകായുക്ത ജസ്റ്റിസ് സിറിയക് ജോസഫ്, ഉപലോകായുക്ത ഹരുണ് ആര്. റഷീദ് എന്നിവരടങ്ങുന്ന ഡിവിഷന് ബെഞ്ച് സര്‍ക്കാരിനോട് ആവശ്യപ്പെട്ടിട്ടുണ്ട്.\nതിരുവനന്തപുരം:ലോകായുക്തയുടെ അധികാരം കുറച്ച് ഓര്‍ഡിനന്‍സ് കൊണ്ടുവരുന്നത് പിണറായി സര്‍ക്കാരിന് അഴിമതിയില് നിന്നു രക്ഷപ്പെടാന്. കഴിഞ്ഞ മന്ത്രിസഭാ യോഗമാണ് ഓര്‍ഡിനന്‍സിന് അനുമതി നല്കിയത്. ലോകായുക്തയുടെ വിധി സര്‍ക്കാരിന് സ്വീകരിക്കുകയോ നിരാകരിക്കുകയോ ചെയ്യാവുന്ന ഭേദഗതികളാണ് ഓര്‍ഡിനന്‍സില് പ്രധാനമായും ഉള്‍പ്പെടുത്തിയിരിക്കുന്നത്.\nഅധികാരത്തിലിരിക്കുന്നവര്‍ക്കെതിരേ ലോകായുക്തയ്ക്ക് പരാതി ലഭിച്ച് അഴിമതിയാരോപണങ്ങള് തെളിഞ്ഞാല് തല്‍സ്ഥാനത്തിരിക്കാന് അവര് അര്‍ഹരല്ലെന്ന് ലോകായുക്തയ്ക്ക് വിധിക്കാന് കഴിയും. ഇത്തരം വിധി അതത് വിഷയവുമായി ബന്ധപ്പെട്ടവര്‍ക്ക് നല്കണം. മുഖ്യമന്ത്രിക്കെതിരേയുള്ളത് ഗവര്‍ണര്‍ക്കും, മന്ത്രിമാര്‍ക്കെതിരേയുള്ളത് മുഖ്യമന്ത്രിക്കും, വിവിധ വകുപ്പുകളെ സംബന്ധിച്ചുള്ളത് സര്‍ക്കാരിനും നല്കണമെന്നാണ് നിലവിലെ നിയമം. ഇത് ബന്ധപ്പെട്ട അധികാരി അംഗീകരിക്കണമെന്നാണ് വ്യവസ്ഥ. ഓര്‍ഡിനന്‍സിലൂടെ ഇതിന് മാറ്റംവരുത്തി. ഇത്തരം വിധിയില് അധികാരസ്ഥാനത്തുള്ളയാളിന് ഒരു ഹിയറിങ് കൂടി നടത്തി, വിധി തള്ളുകയോ കൊള്ളുകയോ ചെയ്യാമെന്നാണ് ഭേദഗതിയിലെ പ്രധാന വ്യവസ്ഥ. ഓര്‍ഡിനന്‍സ് ഗവര്‍ണര് ഒപ്പിട്ടു കഴിഞ്ഞാല് നിലവിലുള്ള അധികാരങ്ങള് ലോകായുക്തയ്ക്ക് ഉണ്ടാകില്ല.\nഒന്നാം പിണറായി സര്‍ക്കാരിന്റെ അവസാന നാളുകളില് ലോകായുക്ത വിധിയെ തുടര്‍ന്ന് കെ.ടി. ജലീലിന് മന്ത്രിസ്ഥാനം രാജിവയ്‌ക്കേണ്ടി വന്നു. ഹൈക്കോടതിയിലും സുപ്രീംകോടതിയിലും നിയമയുദ്ധം നടത്തിയെങ്കിലും ലോകായുക്ത വിധി കോടതികള് ശരിവയ്ക്കുകയായിരുന്നു. അതിനാല്, നിലവിലെ നിയമം തുടര്‍ന്നാല് സര്‍ക്കാരിന്റെ മുന്നോട്ടുള്ള പോക്കിന് ഏറെ തടസ്സമാകും.\nVHP President #Babamilgaye #Gyanvapisurvey Shringar Gauri Devi Shivling Gyanvapi Masjid Weapons training rope climbing Airgun Kodagu district Suryanarayan Mavoor bridge Kozhikkode #Finland #WeareNATO Buddhism Jain


ഇയാൻ ഹ്യൂം കലിപ്പടക്കി! ഇത് ഹ്യൂമേട്ടൻ ബ്രില്ല്യൻസ്! | Webdunia Malayalam\nഗോളടിക്കാത്തതിന്റെ പേരിൽ ഇയാൻ ഹ്യൂം കേട്ട വിമർശനങ്ങൾക്ക് കയ്യും കണക്കുമില്ല. വിമർശകരുടെ മുഖത്തടിച്ച് മൂന്ന് ഗോളുകളായിരുന്നു ഇന്നലെ ഡൽഹിക്കെതിരായ കളിയിൽ ഫുട്ബോൾ പ്രേമികൾ കണ്ടത്. വിമർശനങ്ങളെല്ലാം കാറ്റിൽ പറത്തിയായിരുന്നു ബ്ലാസ്റ്റേഴ്സിന്റെ സ്വന്തം ഹ്യൂമേട്ടൻ ഗോൾ വല ചലിപ്പിച്ചത്. അതും ഒന്നല്ല, മൂന്ന് വട്ടം.\nതലസ്ഥാന നഗരയിൽ ഇന്നലെ കണ്ടത് തീർത്തും ഹ്യൂമേട്ടൻസ് ബ്രില്യൻസ് ആയിരുന്നു. 11 ആം മിനിറ്റിലെ ഗോൾ പറന്നപ്പോൾ ഗാലറി ഒന്നാകെ ആർത്തുവിളിച്ചു, ഹ്യൂമേട്ടൻ കീ ജയ്... അതേ ഇന്നലെ ഹ്യൂമിന്റെ ദിവസമായിരുന്നു. അദ്ദേഹത്തിനു മാത്രം കഴിയുമായിരുന്ന ഗോളുകൾ.\nരണ്ടാം പകുതിയിൽ ആദ്യ 30 മിനുറ്റോളം ബ്ലാസ്റ്റേഴ്സ് വളരെ മങ്ങിയ പ്രകടനമായിരുന്നു നടത്തിയത്. ജയം ഉറപ്പിക്കാൻ ആരാധകർക്ക് പോലും കഴിഞ്ഞിരുന്നില്ല. ഇക്കളിയിലും ബ്ലാസ്റ്റേഴ്സിന് ജയിക്കാനാകില്ലെന്ന് തോന്നിച്ച സ്ഥലത്തു നിന്നാണ് ഹ്യൂം തകർപ്പൻ പ്രകടനം നടത്തിയത്.\n11ആം മിനുട്ടിൽ പെകൂസന്റെ പാസിനു കുറുകെ ഡൈവ് ചെയ്തപ്പോൾ ലഭിച്ച ഗോൾ ആയിരുന്നു ഹ്യൂമേട്ടന്റെ ആദ്യഗോൾ. അതൊരു സൂചന മാത്രമായിരുന്നു. വരാനിരിക്കുന്ന രണ്ട് കിടിലൻ ഗോളുകളുടെ സൂചന. ഹ്യൂമിന്റെ രണ്ടാമത്തെ ഗോൾ കൂടി ആയപ്പോൾ ബ്ലാസ്റ്റേഴ്സിന്റെ മൊത്തം ആത്മവിശ്വാസവും ഉയർന്നു. പിന്നീട് കണ്ട ബ്ലാസ്റ്റേഴ്സ് കഴിഞ്ഞ ആഴ്ച കൊച്ചിയിൽ രണ്ടാം പകുതിയിൽ കണ്ട അതേ ബ്ലാസ്റ്റേഴ്സ് ആയിരുന്നു.\nതലക്ക് പരിക്കേറ്റത് കെട്ടിവെച്ചാണ് ഹ്യൂം കളിയിൽ ഉടനീളം കളിച്ചത്. സത്യത്തിൽ തലയിലെ മുറിവും വെച്ചുകെട്ടി ഡല്‍ഹിയിലെ കൊടുംതണുപ്പിനെയും വകവെയ്ക്കാതെ കേരളത്തിനായി ഇയാന് ഹ്യൂം നടത്തിയത് താണ്ഡവം തന്നെയാണ്. പ്രകടനത്തിൽ മാത്രമല്ല ടീമിനോടുള്ള ആത്മാർത്ഥതയ്ക്കും ഹ്യൂമിനെ മറികടക്കാൻ ആരും ഉണ്ടായിരുന്നില്ല കളത്തിൽ എന്ന് വേണം പറയാൻ.\nഹ്യൂമിന്റെ മൂന്ന് ഗോളുകൾ ബ്ലാസ്റ്റേഴ്സിനെ കളിയിൽ ജയിപ്പിക്കുക മാത്രമല്ല, ആറാം സ്ഥാനത്തേക്ക് എത്തിക്കുകയും ചെയ്തു. ഒമ്പത് മത്സരങ്ങളിൽ നിന്നുമായി 11 പോയിന്റ് നേടി ആറാം സ്ഥാനത്താണ് കേരള ബ്ലാസ്റ്റേഴ്സിന്റെ സ്ഥാനം.\nഫുട്ബോൾ Iyan Hume\nഓഖി ദുരന്ത നിവാരണ ഫണ്ടില് നിന്ന് താന് മോഷണം നടത്തിയെന്ന രീതിയിലാണ് ഇപ്പോള് ചിലര് ...\nഎകെജിക്കെതിരെ വിവാദ പരാമര്‍ശം നടത്തിയ വി.ടി ബല്‍റാം എം.എല്.എയോട് വിശീകരണം തേടുമെന്ന് ...\nഅമ്പത്തെട്ടാമത് സംസ്ഥാന സ്‌കൂള് കലോത്സവത്തില് കോഴിക്കോടിന് കിരീടം. പൂരങ്ങളുടെ നാട്ടില് ...


സാമൂഹ്യമാധ്യമങ്ങളില് മുന്‍നിരയില് നില്‍ക്കുന്ന ഫേസ്ബുക്കിനെ പിന്നിലാക്കി ടിക് ടോക്ക്. ഈ വര്‍ഷം ആദ്യപകുതിയില് ലോകവ്യാപകമായി ഏറ്റവും കൂടുതല് ഡൗണ്‍ലോഡ് ചെയ്ത ആപ്പ് ടിക് ടോക്ക് ആണെന്ന് സ്റ്റാറ്റിസ്റ്റ പുറത്തുവിട്ട റിപ്പോര്‍ട്ടില് പറയുന്നു.ഇതിനു പുറമേ ഏറ്റവും കൂടുതല് ആളുകള് ടിക് ടോക്ക് ഡൗണ്‍ലോഡ് ചെയ്തത് ഇന്ത്യയില് നിന്നാണ്.\n2019 ജനുവരി മുതലുള്ള കണക്കുകളുടെ അടിസ്ഥാനത്തില് 1.88 കോടി പേരാണ് ലോകവ്യാപകമായി ടിക് ടോക്ക് ഡൗണ്‍ലോഡ് ചെയ്തത്. ഇതില് 47% ആളുകളും ഇന്ത്യയില് നിന്നുള്ളവരാണ്. അതേ സമയം 1.76 കോടി പേരാണ് ഫേസ്ബുക്ക് ഡൗണ്‍ലോഡ് ചെയ്തത് ഇതില് 21 ശതമാനം മാത്രമാണ് ഇന്ത്യയയില് നിന്നുള്ളത്.\nകഴിഞ്ഞ വര്‍ഷം അവസാനപാദത്തിലെ കണക്ക് അനുസരിച്ച് ഫേസ്ബുക്ക്ഡൗ ണ്‍ലോഡേഴ്‌സായിരുന്നു ഏറ്റവും അധികം. ഇന്ത്യയില് ആകെ 30 കോടി ഫേസ്ബുക്ക് ഉപയോക്താക്കളുണ്ടെന്നാണ് കണക്ക്. ടിക് ടോക്കിന് 20 കോടി ഉപയോക്താക്കളുമുണ്ട്. ചുങ്ങിയ കാലം കൊണ്ടാണ് ടിക് ടോക്ക് ഇത്രയധികം ഉപഭോക്താക്കളെ സമ്പാദിച്ചതെന്നാണ് ഇതില് മറ്റൊരു പ്രധാന കാര്യം.\nRead more on: facebook | tiktok\nടിക്‌ടോകിന് വേണ്ടി ഹാജരാകില്ലെന്ന് മുന് അറ്റോര്‍ണി ജനറല് മുകുള് റോത്തഗി


KOODATHAI JOLLY SUICIDE ATTEMPT | സയനൈഡ് ജോളിയുടെ ആത്മഹത്യ ശ്രമത്തിന് പിന്നില് - marunadantv.com\nകൂടത്തായി കൂട്ടകൊലപാതക കേസിലെ പ്രതി ജോളിക്ക് വിഷാദരോഗം പിടിപെട്ടതായി സംശയം. കോഴിക്കോട് മെഡിക്കല് കോളജിലെ ചികില്‍സയിലാണ് വിഷാദ രോഗത്തിന്റെ സാധ്യത തിരിച്ചറിഞ്ഞത്. കൈയിലെ ആഴത്തിലുള്ള മുറിവ് കല്ലുകൊണ്ടുണ്ടാക്കിയതാണെന്നും ഡോക്ടര്‍മാര് പറഞ്ഞു. ജോളിക്ക് രണ്ടുദിവസത്തിനകംആശുപത്രി വിടാനാകുമെന്നും സൂപ്രണ്ട് പറഞ്ഞു. ജയിലിനകത്ത് ഭിത്തിയുടെ മൂര്‍ച്ചയേറിയ ഭാഗത്ത് അമര്‍ത്തി ഉരച്ചും കടിച്ചുമാവാം മുറിവേല്‍പ്പിച്ചതെന്നാണ് ഡോക്ടര്‍മാരുടെ നിഗമനം. പരുക്ക് ഗുരുതരമല്ല. അതേസമയം ഞരമ്പിന് മുറിവേറ്റതിനാല് ജോളിയെ മൈനര് ശസ്ത്രക്രിയക്ക് വിധേയമാക്കി.\nകൈഞരമ്പ് കടിച്ചുമുറിച്ചാണ് ആത്മഹത്യാശ്രമം നടത്തിയതെന്നാണ് ജോളിയുടെ മൊഴി. പല്ലുകൊണ്ട് കൈയിലെ ഞരമ്പ് കടിച്ച് മുറിച്ചെന്നും ടൈലില് ഉരച്ച് വലുതാക്കിയെന്നുമാണ് ജോളി പൊലീസിന് മൊഴി നല്‍കിയത്. എന്നാല് പ്രതിയുടെ മൊഴി വിശ്വസനീയമല്ലെന്നാണ് ജയില് സൂപ്രണ്ടിന്റെ വിശദീകരണം. ആശുപത്രിയിലെത്തിയാണ് പൊലീസ് മൊഴിയെടുത്തത്. ജയിലില് ജോളിയുടെ സെല്ലില് അധികൃതര് കൂടുതല് പരിശോധന നടത്തി. ഞരമ്പ് മുറിക്കാന് ഉപയോഗിച്ച വസ്തുക്കള് ഒന്നും സെല്ലില് കണ്ടെത്താനായില്ലെന്ന് പൊലീസ് പറഞ്ഞു. മെഡിക്കല് കോളജിലെ അടിയന്തിര പരിചരണ വിഭാഗത്തിലുള്ള ജോളിക്ക് മെഡിക്കല് കോളജ് പൊലീസിന്റെ കാവലുണ്ട്. ആശുപത്രി സെല്ലില് നിലവില് ഒരു പ്രതി ഉണ്ട്. ഇയാളെ ഇവിടെനിന്ന് ഒഴിവാക്കി ജോളിയെ സെല്ലിലേക്ക് മാറ്റിയേക്കും.അഭിഭാഷകനായ ആളൂര് കഴിഞ്ഞ ദിവസം ജോളിയെ ജയിലില് സന്ദര്‍ശിച്ചിരുന്നു.\nഅതിന് ശേഷമാണ് ആത്മഹത്യയെന്നത് ഗൗരവത്തോടെ പൊലീസും എടുക്കുന്നുണ്ട്. കോടതിയില് കേസുകളെല്ലാം വിചാരണ ഘട്ടത്തിലേക്ക് പോകുന്നുണ്ട്. അതിനാല് ജോളിയുടെ മാനസികാരോഗ്യത്തിന് കുഴപ്പമില്ലെന്ന് ഉറപ്പിക്കാന് കൂടുതല് പരിശോധനകളിലേക്ക് പൊലീസ് കടക്കും. അല്ലാത്ത പക്ഷം അത് വിചാരണയെ പോലും അട്ടിമറിക്കും. ഇത്തരത്തിലുള്ള തന്ത്രങ്ങള് ജോളിയുടെ ആത്മഹത്യാ ശ്രമത്തിന് പിന്നിലുണ്ടോ എന്ന് പൊലീസ് സംശയിക്കുന്നുണ്ട്. പലപ്പോഴും ജാമ്യത്തിനും മറ്റും കോടതിയില് ഹാജരാക്കുമ്പോള് തനിക്ക് മാനസിക പ്രശ്നങ്ങളുണ്ടെന്ന് ജോളി പറഞ്ഞിരുന്നു. എന്നാല് പരിശോധനയില് ഒന്നും കണ്ടെത്തിയുമില്ല.\nഇന്ന് പുലര്‍ച്ചെ അഞ്ചുമണിയോടെ രക്തം വാര്‍ന്ന നിലയില് ജോളിയെ ജയിലില് കണ്ടെത്തുകയായിരുന്നു. ജയില് അധികൃതര് തന്നെയാണ് ജോളിയെ ആശുപത്രിയിലെത്തിച്ചത്. മുന്‍പും ജോളി ആത്മഹത്യാ ശ്രമം നടത്തിയിരുന്നെന്നും റിപ്പോര്‍ട്ടുകളുണ്ട്. പ്രതിയുടെ ആത്മഹത്യാ പ്രവണത കണക്കിലെടുത്ത് മെഡിക്കല് കോളജിലെ കൗണ്‍സിലര്‍മാരുടെ സഹായം തേടിയിരുന്നു. സുരക്ഷയെ മുന് നിര്‍ത്തി ജോളിയെ മറ്റ് മൂന്ന് പേര്‍ക്ക് ഒപ്പമാണ് സെല്ലില് പാര്‍പ്പിച്ചിരുന്നത്. ജോളിയുടെ സുരക്ഷയില് വീഴ്ച പറ്റിയിട്ടുണ്ടോ എന്നത് അടക്കമുള്ള കാര്യങ്ങളില് പൊലീസ് അന്വേഷണം ആരംഭിച്ചു. ഏത് തരത്തിലാണ് ജോളി ആത്മഹത്യക്ക് ശ്രമിച്ചത് എന്ന കാര്യത്തിലാണ് പൊലീസ് നിലവില് അന്വേഷണം നടത്തുന്നത് . അതേസമയം , കുപ്പിച്ചില്ലുകൊണ്ടാണ് ഞരമ്പ് മുറിച്ചതെന്നും റിപ്പോര്‍ട്ടുകളുണ്ട്.\nകോഴിക്കോട് ജില്ലാ ജയിലിലെ വനിതാ കുറ്റവാളികള്‍ക്കായുള്ള സെല്ലിലാണ് ജോളിയെ പാര്‍പ്പിച്ചിരുന്നത്. 30 വനിതാ കുറ്റവാളികളെ താമസിപ്പിക്കാന് ആറു സെല്ലുകളാണുള്ളത്. 10 കുറ്റവാളികള് മാത്രമാണ് ഇപ്പോഴുള്ളത്. ഇവരെ രണ്ടു സെല്ലുകളിലായാണ് പാര്‍പ്പിച്ചിരുന്നത്. ആദ്യത്തെ സെല്ലിലാണ് ജോളിയെ അടച്ചിട്ടുള്ളത്. ഇതില് ജോളി അടക്കം ആറുപേരാണുള്ളത്. ജയിലില് എത്തിയ നാളുകളില് ആത്മഹത്യാപ്രവണത കാണിച്ചതിനെതുടര്‍ന്നാണു കൂടുതല് പേരുള്ള സെല്ലിലേക്കു ജോളിയെ മാറ്റിയത്.\nകൂടത്തായിയിലെ ആറു കൊലപാതകങ്ങളും നടത്തിയതു താനാണെന്നു പൊലീസിനോട് പ്രതി ജോളി ജോസഫ് കുറ്റസമ്മതം നടത്തിയിരുന്നു. ഭക്ഷണത്തില് സയനൈഡ് കലര്‍ത്തി നല്‍കിയാണ് അഞ്ചു കൊലപാതകങ്ങളും. ആദ്യഭര്‍ത്താവ് റോയി തോമസിന്റെ അമ്മയായ അന്നമ്മയ്ക്ക് ആട്ടിന്‍സൂപ്പില് കീടനാശിനിയാണ് കലര്‍ത്തി നല്‍കിയാണ് കൊലപ്പെടുത്തിയത്. എല്ലാ കേസിലും പൊലീസ് കുറ്റപത്രം നല്‍കുകയും ചെയ്തു. ഇതിന് പിന്നാലെയാണ് ജോളിയുടെ ആത്മഹത്യാ ശ്രമം. അവസാന മൂന്ന് കൊലപാതകങ്ങള്‍ക്ക് ജോളിക്ക് കരുത്തായത് പിടിക്കപ്പെടില്ലെന്ന ആത്മവിശ്വാസം. ആരേയും എപ്പോള് വേണമെങ്കിലും കൊന്നു തള്ളാമെന്ന മനസ്സ് എത്തുന്നത് ഇതോടെയാണ്. ഓരോ കൊലപാതകത്തിനു ശേഷവും പിടിക്കപ്പെടാതിരുന്നത് ആത്മവിശ്വാസം കൂട്ടിയെന്ന് ജോളി ജോസഫ് പൊലീസിനോട് സമ്മതിച്ചിരുന്നു. എന്നാല് ജയിലിലായതോടെ ഒറ്റപ്പെടലായി. ഇതാണ് ആത്മഹത്യയിലേക്ക് എത്തുന്നത്\nRead more topics: # joli, # koodathayi joly, # ജോളി, # ജോളി കൂടത്തായി,


ഇറാഖിലെ കോവിഡ് ആശുപത്രിയിൽ തീപിടിത്തം; രോഗികളടക്കം 58 പേര് മരിച്ചു - News Bengaluru\nഇറാഖിലെ കോവിഡ് ആശുപത്രിയിൽ തീപിടിത്തം; രോഗികളടക്കം 58 പേര് മരിച്ചു\nഇറാഖിലെ നസ്‌റിയയിൽ കോവിഡ് ആശുപത്രിയിലുണ്ടായ തീപിടിത്തത്തിൽ രോഗികളടക്കം 58 പേര് മരിച്ചു. മരിച്ചവരില് ഏഴ് പേര് ആശുപത്രി ജീവനക്കാരാണ്. നിരവധി പേരെ കാണാതായി. പതിനാറ് രോഗികളെ പരുക്കുകളോടെ രക്ഷപ്പെടുത്തി. ഓക്സിജന് ടാങ്ക് പൊട്ടിത്തെറിച്ചതാണ് തീപിടിത്തത്തിന് കാരണമായതെന്ന് പൊലീസ് അറിയിച്ചു. പൊള്ളലേറ്റാണ് രോഗികള് മരിച്ചതെന്നും തിരച്ചില് തുടരുകയാണെന്നും പ്രാദേശിക ആരോഗ്യ അതോറിറ്റി വക്താവ് ഹൈദര് അല്-സമിലി പറഞ്ഞു. 70 കിടക്കകളാണ് വാർഡിൽ ഉണ്ടായിരുന്നത്.\nകോവിഡ് വാർഡിൽ നിന്നുയർന്ന തീ ആശുപത്രി കെട്ടിടമാകെ വ്യാപിക്കുകയായിരുന്നു. ഈ വർഷം ഇറാഖിൽ ഇത്തരത്തിലുണ്ടാകുന്ന രണ്ടാമത്തെ ദുരന്തമാണിത്. ഏപ്രിലിൽ ബാഗ്ദാദിലെ കോവിഡ് ആശുപത്രിയിലുണ്ടായ തീപിടിത്തത്തിൽ 82 പേർ മരിച്ചിരുന്നു.അപകടത്തിന്‍റെ പശ്ചാത്തലത്തില് പ്രധാനമന്ത്രി മുസ്തഫ അൽ കാദിമി മന്ത്രിമാരുടെയും സെക്യൂരിറ്റി കമാന്‍ഡര്‍മാരുടെയും അടിയന്തര യോഗം വിളിച്ചു.\nnews desk 7261 posts2comments\nകാര് വാങ്ങാനെത്തിയ മലയാളിയുടെ 20 ലക്ഷം രൂപ തട്ടിയെടുത്തതായി പരാതി\nമലയാളി കാത്തലിക് വെല്‍ഫെയര് അസോസിയേഷന് സമാഹരിച്ച നോര്‍ക്ക ഇന്‍ഷുറന്‍സ് കാര്‍ഡിനുള്ള അപേക്ഷകള് കൈമാറി\nകൈക്കൂലി കേസ്: ഗെയില് മാര്‍ക്കറ്റിംഗ് വിഭാഗം തലവനും മലയാളിയുമായ ഇ.എസ്. രംഗനാഥന്…\nകൈക്കൂലി കേസ്: ഗെയില് മാര്‍ക്കറ്റിംഗ് വിഭാഗം തലവനും…\nകേരളത്തില് 18,123 പേര്‍ക്ക് കോവിഡ്-19 സ്ഥിരീകരിച്ചു;…\nകൈക്കൂലി കേസ്: ഗെയില് മാര്‍ക്കറ്റിംഗ്…\nമെഡിക്കല് മാലിന്യ സംസ്‌കരണ കേന്ദ്രത്തിൽ…


IT ask vodafone to pay tax in hutchison contract014വോഡഫോണിന്\nഓട വൃത്തിയാക്കാനിറങ്ങിയ രണ്ട് പേര് ശ്വാസം മുട്ടി മരിച്ചു\nSaturday 23rd October 2010 10:46am\n11,218 കോടി നികുതിയടക്കാന് വോഡഫോണിന് നിര്‍ദ്ദേശം\nSaturday 23rd October 2010 10:32am\nന്യൂദല്‍ഹി: ഹച്ചിസണുമായുള്ള കാരാറിനെത്തുടര്‍ന്ന് 11,218 കോടിരൂപ നികുതിയടക്കാന് വോഡഫോണ് ഗ്രൂപ്പിന് നിര്‍ദ്ദേശം. നികുതിയടക്കണമെന്നാവശ്യപ്പെട്ട് ഇന്‍കംടാക്‌സ് വകുപ്പാണ് കമ്പനിക്ക് നോട്ടീസ് നല്‍കിയിരിക്കുന്നത്. നികുതിചുമത്തുന്നതില് നിന്നും ഒഴിവാക്കണമെന്ന് ആവശ്യപ്പെട്ട് സുപ്രീംകോടതിയെ സമീപിച്ചെങ്കിലും കമ്പനിയുടെ ആവശ്യം നിരാകരിക്കുകയായിരുന്നു.\nഹച്ചിസണുമായി 2007ലായിരുന്നു വോഡഫോണ് കാരറുണ്ടാക്കിയത്. തുടര്‍ന്നായിരുന്നു 1,2000 കോടിരൂപയുടെ നികുതിയടക്കണമെന്ന് നികുതിവകുപ്പ്\nആവശ്യപ്പെട്ടത്. എന്നാല് ഇതിനെതിരേ കമ്പനി ആദ്യം ബോംബെ ഹൈക്കോടതിയെയും തുടര്‍ന്ന് സുപ്രീംകോടതിയെയും സമീപിക്കുകയായിരുന്നു. എന്നാല് രണ്ടുകോടതികളും ഹരജി തള്ളുകയായിരുന്നു. 2007ലായിരുന്നു കമ്പനി ഹച്ചിസണുമായി കരാറുണ്ടാക്കിയത്.


ഗ്രന്ഥപ്പുര | Page 212 | കേരളവുമായി ബന്ധപ്പെട്ട പൊതുസഞ്ചയരേഖകളുടെ ശേഖരം\n1835 – First Lessons – കോട്ടയം സി.എം.എസ്. പ്രസ്സ്\nPosted on January 7, 2019 by Shiju Alex\nകോട്ടയം കോളേജിലെ (സി.എം.എസ്. കോളേജ്) കുട്ടികളുടെ പഠന ആവശ്യത്തിനായി കോട്ടയം സി.എം.എസ് പ്രസ്സ് പ്രസിദ്ധീകരിച്ചതെന്നു കരുതപ്പെടുന്ന First Lessons എന്ന ചെറിയ പുസ്തകത്തിന്റെ ഡിജിറ്റൽ സ്കാനാണ് ഈ പോസ്റ്റിലൂടെ പങ്കു വെക്കുന്നത്.\nപേര്: First Lessons\nപ്രസിദ്ധീകരണ വർഷം: 1835\nഇത് കുറച്ചധികം പ്രത്യേകതകൾ ഉള്ള പുസ്തകമാണ്. താഴെ പറയുന്നവ ആണത്:\nകെ.എം. ഗോവി തയ്യാറാക്കിയ ആദ്യകാല മലയാള അച്ചടി പുസ്തകങ്ങളുടെ പട്ടികയിൽ ഇല്ലാത്ത പുസ്തകം ആണിത്. അതിനാൽ ഗ്രന്ഥസൂചിയിൽ ഈ പുസ്തകത്തിന്റെ വിവരം ചേർക്കേണ്ടതുണ്ട്.\nഈ പുസ്തകത്തിന്റെ പേരും അച്ചടി വിവരവും ഒക്കെ ലഭിക്കുന്നത് ബ്രിട്ടിഷ് ലൈബ്രറിയിൽ ഉള്ള പുസ്തകത്തിന്റെ മെറ്റാഡാറ്റയിൽ നിന്നാണ്. അല്ലാതെ ഇതിനു കവർ പേജോ മറ്റോ ഇല്ല. മാത്രമല്ല പുസ്തകത്തിന്റെ അച്ചടി രീതി, ഉപയോഗിച്ചിരിക്കുന്ന അച്ച്, തുടങ്ങിയ ഇത് സി.എം.എസ്. പ്രസ്സ് അച്ചടി ആണെന്ന് വെളിവാക്കുന്നു.\nഇത് കോട്ടയം സി.എം.എസ്. കോളേജിലെ (അക്കാലത്ത് കോട്ടയം കോളേജ്) കുട്ടികളുടെ പഠന ആവശ്യത്തിന്നായി അച്ചടിച്ച പുസ്തകം ആണെന്ന് കരുതപ്പെടുന്നു.\nഏറ്റവും വലിയ പ്രത്യേകത ആയി ഞാൻ കരുതുന്നത്, കോട്ടയം ഇത് സി.എം.എസ്. പ്രസ്സിൽ നിന്ന് ഇറങ്ങിയതും നമുക്ക് ലഭിച്ചതും ആയ ഏറ്റവും പഴക്കമുള്ള സെക്കുലർ കൃതിയാണ് ഇത് എന്നുള്ളതാണ്. ഇതിനു മുൻപും, ഇതിനു ശേഷം 1840കൾ വരെയെങ്കിലും കോട്ടയം സി.എം.എസ്. പ്രസ്സിൽ നിന്നു ഇതുവരെ നമുക്കു ലഭിച്ച എല്ലാ പുസ്തകങ്ങളും ക്രൈസ്തവമതരചനകൾ ആയിരുന്നു.\nഇതുവരെ നമുക്ക് ലഭിച്ചതിൽ വെച്ച് ഏറ്റവും പഴക്കമുള്ള പാഠപുസ്തകവും ഇത് തന്നെ.\nഇംഗ്ലീഷ് പഠനത്തിനായി ഉപയോഗിച്ച പുസ്തകം ആണെന്ന് ഇതിന്റെ ഉള്ളടക്കം സൂചന തരുന്നു.\nചുരുക്കത്തിൽ പലവിധത്തിലും പ്രാധാന്യമുള്ള പുസ്തകം ആണ് നമുക്ക് ലഭിച്ചിരിക്കുന്നത്. ആരൊക്കെ അത് പ്രയോജപ്പെടും എന്ന് കാത്തിരുന്നു കാണാം. ഇതു ലഭ്യമാക്കാനായി പ്രയത്നിച്ച മനോജേട്ടനു ഒരിക്കൽ കൂടി നന്ദി അറിയിക്കട്ടെ.\nഡൗൺലോഡ് കണ്ണി: കളർ സ്കാൻ ( 4.7 MB )


സ്തനങ്ങൾ പറയും നിങ്ങളുടെ ആരോഗ്യം! - Tinystep\nസ്തനങ്ങൾ പറയും നിങ്ങളുടെ ആരോഗ്യം!\n"A Natural and uncertain history" എന്ന പുസ്തകത്തിലൂടെ സയൻസ് എഴുത്തുകാരിയായ 'ഫ്ലോറെൻസ് വില്യംസ് ' പങ്കുവയ്ക്കുന്നത് സ്ഥാനങ്ങളുമായി ബന്ധപ്പെട്ട് നമ്മുടെ സമൂഹത്തിൽ നിലനിൽക്കുന്ന ചില മിഥ്യാ ധാരണകളാണ്. ഗർഭകാലത്ത് സ്തനങ്ങളുടെ വലുപ്പവും ഭാരവും വർധിക്കുമെന്ന് നമുക്കെല്ലാമറിയാം. എന്നാൽ മുമ്പുള്ളതിനേക്കാൾ ഇരട്ടിയാകുമെന്നാണ് ഫ്ലോറൻസിന്റെ കണ്ടെത്തൽ. സ്ഥാനങ്ങളെക്കുറിച്ചു അവർ പങ്കുവയ്ക്കുന്ന ചില കൗതുകകരമായ കാര്യങ്ങളിതാ....\nആധുനിക രീതിയിലുള്ള ഡയറ്റും ജീവിതരീതിയും മൂലം കൗമാരത്തിൽ തന്നെ പെൺകുട്ടികളുടെ സ്തനങ്ങൾ കൂടുതൽ വളർച്ചയെത്തുന്നുണ്ട്. പണ്ടുള്ളതിനേക്കാൾ വളരെ കൂടുതലാണിത്.\nമുലപ്പാലിനു പണ്ട് പോഷകഗുണങ്ങൾ ആണ് കൂടുതൽ ഉണ്ടായിരുന്നത്. എന്നാലിപ്പോൾ മറ്റു പോഷകഗുണങ്ങളെക്കാൾ രോഗപ്രതിരോധ ശേഷി കൂട്ടാനുള്ള കഴിവ് കൂടുതലുണ്ട്.\nഗർഭകാലം മുഴുവൻ അഥവാ പ്രസവം വരെ സ്തനങ്ങൾ വളർന്നുകൊണ്ടേയിരിക്കും.\nദൈനംദിന ജീവിതത്തിൽ ഉപയോഗിക്കുന്ന കെമിക്കലുകളുടെ യഥാർത്ഥ ഫലം ഇതുവരെ കണ്ടുപിടിക്കപ്പെട്ടിട്ടില്ല.\nദൈനംദിന ജീവിതത്തിൽ ഉപയോഗിക്കുന്ന കെമിക്കലുകൾ സ്തന ഗ്രന്ഥികളിൽ ഉണ്ടാക്കുന്ന പ്രശ്നങ്ങളെ കുറിച്ച് ഇതുവരെ പഠനങ്ങൾ നടന്നിട്ടില്ല.\nമറ്റു കാൻസറുകളെ അപേക്ഷിച്ചു അമേരിക്കയിൽ ഏറ്റവും കൂടുതൽ ആളുകൾ ഇരയാകുന്ന അസുഖം സ്തനാർബുദം ആണ്. അമേരിക്കൻ കാൻസർ സൊസൈറ്റിയുടെ കണക്കു പ്രകാരം ശ്വാസകോശാർബുദം കഴിഞ്ഞാൽ ഏറ്റവും കൂടുതൽ ആളുകൾ മരിക്കുന്നത് സ്തനാർബുദം മൂലമാണ്.\nഒരു സ്ത്രീയുടെ ആരോഗ്യത്തെ അളക്കാൻ സ്തനങ്ങൾ പരിശോധിച്ചാൽ മതി.\nതാൻ നടത്തിയ പഠനങ്ങളുടെ അടിസ്ഥാനത്തിൽ ശരീരം ആരോഗ്യത്തോടെ കാത്തുസൂക്ഷിക്കാൻ സ്തനങ്ങളുടെ ആരോഗ്യം സൂക്ഷിച്ചാൽ മതിയാകുമെന്നാണ് ഫ്ലോറൻസ് പറയുന്നത്. സ്തനങ്ങളിൽ ഉണ്ടാകുന്ന ചെറിയ മാറ്റങ്ങൾ എത്രയും വേഗം തിരിച്ചറിയുന്നോ അത്രയും വേഗം അർബുദത്തിൽ നിന്ന് രക്ഷപെടാനാകും..\n3513 Views 13 Shares\n3267 Views7Shares\n2808 Views 8 Shares\n2746 Views 1 Shares\n2376 Views 10 Shares\n1943 Views 8 Shares\n1335 Views9Shares\n1437 Views9Shares\n4662 Views 53 Shares\n1174 Views2Shares


Chiranjeevi Sarja and Megana Raj's cute video withababy during tempe visit went viral| ചിരുവും മേഘ്‌ന രാജും ഒപ്പമൊരു കുഞ്ഞും, ക്ഷേത്ര സന്ദര്‍ശനത്തിനിടയിലെ ക്യൂട്ട് വീഡിയോ വൈറല് again - Malayalam Filmibeat\n45 min ago ചിരഞ്ജീവി സര്‍ജയെക്കുറിച്ച് ദീപ്തി സതി, ആ സമയത്ത് അദ്ദേഹം പൂര്‍ണ്ണ ആരോഗ്യവാനായിരുന്നു\n| Updated: Saturday, October 24, 2020, 19:27 [IST]\nകാത്തിരിപ്പിനൊടുവില് ചിരഞ്ജീവി സര്‍ജയുടെ മകനെത്തിയിരിക്കുകയാണ്. മേഘ്‌ന രാജ് ഗര്‍ഭിണിയാണെന്നറിഞ്ഞ സന്തോഷം ആഘോഷിക്കുന്നതിനിടയിലായിരുന്നു ചിരഞ്ജീവി സര്‍ജയുടെ വിയോഗം. ചിരു ഇനി ഇല്ലെന്ന് വിശ്വസിക്കാനാവുന്നില്ലെന്നായിരുന്നു എല്ലാവരും ഒരുപോലെ പറഞ്ഞത്. പ്രിയതമന് ഇനിയില്ലെന്നറിഞ്ഞതിന്റെ നടുക്കത്തിലായിരുന്നു മേഘ്‌ന രാജ്. പൊട്ടിക്കരഞ്ഞ് സങ്കടപ്പെട്ടിരുന്ന മേഘ്‌നയെ എങ്ങനെ ആശ്വസിപ്പിക്കുമെന്നറിയാത്ത അവസ്ഥയിലായിരുന്നു എല്ലാവരും. വൈകാതെ ജൂനിയര് ചിരു എത്തുമെന്നായിരുന്നു ആരാധകര് പറഞ്ഞത്.\nചിരു എങ്ങും പോയിട്ടില്ലെന്നും കുഞ്ഞിലൂടെ പുനര്‍ജനിക്കുമെന്നുമായിരുന്നു മേഘ്‌ന രാജും പറഞ്ഞത്. താന് എന്നും സന്തോഷവതിയായിരിക്കുന്നത് കാണാനാണ് ചിരുവിന് ഇഷ്ടം. ഇനിയങ്ങോട്ട് അങ്ങനെയായിരിക്കുമെന്നും താരം പറഞ്ഞിരുന്നു. ജ്യേഷ്ഠ ഭാര്യയ്ക്ക് വേണ്ട സഹായങ്ങളും പരിചരണങ്ങളുമെല്ലാമായി സഹോദരനായ ധ്രുവും ഭാര്യയും കൂടെയുണ്ടായിരുന്നു. ചേട്ടനും അനിയനും എന്നതിനും അപ്പുറത്ത് അടുത്ത സുഹൃത്തുക്കള് കൂടിയായിരുന്നു ധ്രുവും ചിരുവും. ചിരു ഇല്ലാതെ പറ്റില്ലെന്നും തിരിച്ച് വന്നേ തീരൂമെന്നുമായിരുന്നു ഇടയ്ക്ക് ധ്രുവ പറഞ്ഞത്.\nപിറക്കാനിരിക്കുന്നത് ആണ്‍കുഞ്ഞാണെന്നും നമ്മള് കാണിച്ചത് പോലെയുള്ള കുസൃതിയൊക്കെ അവനും കാണിക്കുമെന്നുമായിരുന്നു ചിരു ധ്രുവയോട് പറഞ്ഞത്. മാസങ്ങള്‍ക്ക് ശേഷം കുഞ്ഞതിഥി എത്തിയപ്പോള് ചിരു ഈ ലോകത്ത് ഇല്ലായിരുന്നു. ധ്രുവയായിരുന്നു കുഞ്ഞിനെ ഏറ്റുവാങ്ങിയത്. ആദ്യം കാണിച്ചതും ചിരുവിന്റെ ഫോട്ടോയെ ആയിരുന്നു. താമസിക്കുന്ന മുറിയില് ഭര്‍ത്താവിന്റെ ഫോട്ടോ വെച്ചിരുന്നു മേഘ്‌ന. മാതാപിതാക്കളുടെ എന്‍ഗേജ്‌മെന്റ് ആനിവേഴ്‌സറി ദിനത്തിലായിരുന്നു ജൂനിയര് ചിരുവിന്റെ വരവ്.\nമൂന്ന് വര്‍ഷം മുന്‍പ് ഈ ദിനത്തിലാണ് ചിരു ഞങ്ങളുടെ കുടുംബത്തിലേക്ക് മകനായി വന്നത്. ഇപ്പോള് കുഞ്ഞിലൂടെ ചിരു വീണ്ടും എത്തിയെന്നും അതേ അനുഭവമാണ് തോന്നുന്നതെന്നുമായിരുന്നു മേഘ്‌ന രാജിന്‍രെ മാതാപിതാക്കളുടെ പ്രതികരണം. ചിരു വീണ്ടും വന്നത് പോലെയാണ് തോന്നുന്നതെന്നായിരുന്നു ധ്രുവയും പറഞ്ഞത്. കുഞ്ഞതിഥിയുടെ വീഡിയോയും വിശേഷങ്ങളുമെല്ലാം സോഷ്യല് മീഡിയയിലൂടെ വൈറലായിക്കൊണ്ടിരിക്കുകയാണ്.\nമേഘ്‌നയും ചിരഞ്ജീവി സര്‍ജയും ഒരുമിച്ച് നടത്തിയ ക്ഷേത്ര സന്ദര്‍ശനത്തിനിടയിലെ വീഡിയോയാണ് ഇപ്പോള് വീണ്ടും വൈറലായിക്കൊണ്ടിരിക്കുന്നത്. സുഹൃത്തുക്കളും ബന്ധുക്കളുമൊക്കെ ഇവരുടെ കൂടെയുണ്ടായിരുന്നു. സംസാരിച്ച് നില്‍ക്കുന്നതിനിടയിലായിരുന്നു ഒരു കുഞ്ഞ് ഇവര്‍ക്കരികിലേക്ക് എത്തിയത്. കുഞ്ഞിനെ മത്സരിച്ച് ഓമനിക്കുകയാണ് മേഘ്‌നയും ചിരുവും. ഇടയ്ക്ക് ചിത്രങ്ങള്‍ക്കായി ഇവര് പോസ് ചെയ്യുന്നുമുണ്ടായിരുന്നു. കുഞ്ഞതിഥിയുടെ വരവിന് ശേഷം ഈ വീഡിയോ വീണ്ടും വൈറലായിക്കൊണ്ടിരിക്കുകയാണ്.\nഅമ്മയായതിന് ശേഷമാണ് ഞാനിതൊക്കെ അറിഞ്ഞത്; മകന് പേരിടാന് തീരുമാനിച്ചുവെന്ന് നടി മേഘ്‌ന രാജ്\nവിഷമഘട്ടത്തില് നസ്രിയയും അനന്യയുമെല്ലാം കൂടെ നിന്നു, സിനിമയിലേക്ക് തിരിച്ചുവരുമെന്ന് മേഘ്‌ന\nമേഘ്‌നയെ സന്തോഷിപ്പിച്ച ചീരുവിന്റെയും കുഞ്ഞിന്‌റെയും പുതിയ വീഡിയോ, പങ്കുവെച്ച് നടി\nChiranjeevi Sarja and Megana Raj's cute video withababy during tempe visit went viral again


അഫ്ഗാന്: ഇന്ത്യന് കോണ്‍സുലേറ്റിനു നേരെ ആക്രമണം | Indian consulate attacked in Afghanistan's Herat - Malayalam Oneindia\nPublished: May 23 2014, 10:05 [IST]\nകാബൂള്: അഫ്ഗാനിലെ ഇന്ത്യന് കോണ്‍സുലേറ്റിനു നേരെ ചാവേര് ആക്രമണം. പുലര്‍ച്ചെ നാലു മണിയോടെയുണ്ടായ ആക്രമണത്തില് രണ്ടു തീവ്രവാദികള് കൊല്ലപ്പെട്ടിട്ടുണ്ട്. ഹെറാത്തിലുള്ള ഓഫിസിനു നേരെയാണ് വെടിവെപ്പുണ്ടായത്. കോണ്‍സുലേറ്റിലെ ഉദ്യോഗസ്ഥര് സുരക്ഷിതരാണെന്ന് ബിബിസി റിപ്പോര്‍ട്ട് ചെയ്തു.\nതൊട്ടടുത്ത കെട്ടിടത്തിനുള്ളില് നിന്നും കോണ്‍സുലേറ്റിനുള്ളിലേക്ക് തുടര്‍ച്ചയായി വെടിവെയ്ക്കുകയായിരുന്നു. മൂന്നു പേരാണ് ആക്രമണത്തിനെത്തിയതെന്ന് കരുതുന്നു. ഒരാള് ഇപ്പോഴും സമീപത്തുള്ള കെട്ടിടത്തിനുള്ളില് ഒളിച്ചിരിക്കുകയാണെന്ന് പ്രദേശത്തെ സുരക്ഷാ ചുമതലയുള്ള അബ്ദുള് സമി ഖത്ര അറിയിച്ചു. ഓഫിസിന്റെ സുരക്ഷാ ചുമതല അഫ്ഗാന് സൈന്യം ഏറ്റെടുത്തിട്ടുണ്ട്. പ്രദേശത്ത് വ്യാപകമായ തിരച്ചില് നടക്കുകയാണ്.\nആക്രമണത്തിന്റെ ഉത്തരവാദിത്തം ഇതുവരെ ആരും ഏറ്റെടുത്തിട്ടില്ല. ഇറാന് അതിര്‍ത്തിയോട് തൊട്ടടുത്ത് നില്‍ക്കുന്ന ഹെരത് നഗരത്തില് ഇത്തരത്തിലുള്ള ആക്രമണങ്ങള് വളരെ കുറവാണ്. കഴിഞ്ഞ വര്‍ഷം ഇതിനു സമാനമായ ഒരു ആക്രമണം അമേരിക്കന് എംബസിക്കു നേരെയുണ്ടായിരുന്നു. അന്ന് നാലു പേരാണ് കൊല്ലപ്പെട്ടത്.\nഅഫ്ഗാന് പ്രസിഡന്റ് ഹമീദ് കര്‍സായി നരേന്ദ്ര മോദിയുടെ സത്യപ്രതിജ്ഞാ ചടങ്ങില് പങ്കെടുക്കുമെന്ന് പ്രഖ്യാപിച്ചിരുന്നു. ഇതിനെതിരേയുള്ള പ്രതിഷേധമായും ഈ ആക്രമണത്തെ ചിത്രീകരിക്കുന്നുണ്ട്.\nനയതന്ത്രജ്ഞയുടെ അറസ്റ്റ്:യുഎസ് ഖേദം പ്രകടിപ്പിച്ചു\nconsulate taliban attack എംബസി താലിബാന് ആക്രമണം\nGunmen armed with machine guns and rocket-propelled grenades attacked the Indian consulate in western Afghanistan's Herat province on Friday, an assault that injured no diplomatic staff, police said,\nStory first published: Friday, May 23, 2014, 10:05 [IST]


സ്കൂള് ദിനങ്ങള്: ഒരു ക്ലാസ്റൂം പ്രവര്‍ത്തനത്തിന്റെ സ്മരണകളിലേക്ക് .....\nഒരു ക്ലാസ്റൂം പ്രവര്‍ത്തനത്തിന്റെ സ്മരണകളിലേക്ക് .....\nPosted in അനുഭവം,വിദ്യാഭ്യാസം,ശാസ്ത്രം | 10:09 PM | by Nidhin Jose\nക്ലാസ് റൂം പ്രവത്തനങ്ങള്‍ക്കിടെ ചിലപ്പോള് അവയുടെ ചിത്രങ്ങള് ഞാന് പകര്‍ത്താറുണ്ട് .മിക്കവാറും ക്ലസ്റ്റര് മീറ്റിങ്ങുകളില് ക്ലാസ്റൂം അനുഭവങ്ങള് പങ്കുവയ്ക്കേണ്ടി വരുമ്പോള് ഈ ചിത്രങ്ങളും എനിക്ക് മിക്കപ്പോഴും തുണയേകാറുണ്ട്.\nകഴിഞ്ഞ വര്‍ഷം മൂന്നാം ക്ലാസില് നടത്തിയ ഒരു ക്ലാസ് റൂം പ്രവര്‍ത്തനത്തിടെ ഞാന് ചില ചിത്രങ്ങള് എടുത്തു.\nവസ്ത്രങ്ങളെ സംബന്ധിക്കുന്ന ഒരു പാഠഭാഗം പഠിപ്പിച്ചുകോണ്ടിരിക്കുന്നു. എല്ലാ തരം വസ്ത്രങ്ങളും ഒരേ ഗുണം ഉള്ളവയല്ല എന്നതായിരുന്നു പ്രധാനആശയം. കോട്ടന് തുണിയാണോ പോളിസ്റ്റര് തുണിയാണോ കൂടുതല് ജലം വലിച്ചെടുക്കാന് കഴിവുള്ളത്? അതിനുത്തരം കണ്ടെത്തുകയായിരുന്നു ആ ക്ലാസിന്റെ ലക്ഷ്യം.\nഅമ്മു അച്ചന് വെള്ളം കൊണ്ടു കൊടുക്കാന് ഓടുന്നതിനിടെ വാതില് പടിയില് തട്ടി വീണു. മുറിയില് മുഴുവനും വെള്ളമായി. അമ്മ തുടക്കാന് തണിയുമായി വന്നു. അപ്പേഴേക്കും കയ്യില് കിട്ടിയ ഒരു തുണി കൊണ്ട് അമ്മു തുടക്കാന് തുടങ്ങിയിരുന്നു. " പോളിസ്റ്റര് തുണി കോണ്ടാണോ മോളേ വെള്ളം തുടയ്ക്കുന്നത്. ശരിക്ക് വെള്ളം പോകണമെങ്കില് ഈ കോട്ടന് തുണി കൊണ്ട് തുടക്കൂ....." അമ്മ പറഞ്ഞു. "അങ്ങനെയോന്നുമില്ലമ്മേ.... ഇതായാലും മതി.... "അമ്മുവിന്റെ മറുപടി.\nആരു പഞ്ഞതാണ് ശരി?\nകുട്ടികളുടെ പ്രതികരണം സമ്മിശ്രമായിരുന്നു.\nഏതാണ് ശരി എന്ന് എങ്ങനെ കണ്ടെത്താം ഒരു വഴി പറയാമോ... എന്തൊക്കെ സാധനങ്ങള് വേണം\nകുട്ടികള് ആലോചനതുടങ്ങി..... ചര്‍ച്ചയ്കൊടുവില് തീരുമാനമായി.\nരണ്ട് ഗ്ലാസില് ഒരേ അളവില് വെള്ള മെടുക്കുക. ഒരേ വലിപ്പമുള്ള പോളിസ്റ്റര് തുണിയും കോട്ടന് തുണിയുമെടുത്ത് അതില് മുക്കിവയ്ക്കുക. കുറച്ച് സമയത്തിന്ശേഷം അവ എടുത്തു മാറ്റുക. ഗ്ലാസ്ല് ശേഷിക്കുന്ന വെള്ളത്തിന്റെ അളവ് നോക്കുക.\nപോളിസ്റ്റര് തുണിയാണോ കൂടുതല് വള്ളം വലിച്ചെടുക്കുക. അനുകൂലിക്കുന്നവര് ആരോക്കെ?\nസ്നേഹ മാത്രം അനുകൂലിച്ചു...\nകോട്ടന് തുണിക്കനുകൂലമായിരുന്നു മറ്റെല്ലാവരും....\nകോട്ടന് തുണി കൂടുതല് വള്ളം വലച്ചെടുത്തു. അമ്മുവിനോട് അമ്മ പറഞ്ഞത് ശരിയാണ് കുട്ടികള് പറഞ്ഞു. ഒപ്പം പോളിസ്റ്ററിനെ അനുകൂലിച്ച സ്നേഹയുടെ നേരേ തിരഞ്ഞ് മറ്റുള്ളവര് എന്തോക്കെയോ ഗോഷ്ടികള് കാണിച്ചു. കുട്ടികളല്ലേ .....അവരുടെ തമാശകള്.... അത് കണ്ടില്ലന്ന് വച്ചു....\nഒരു തുടര്‍പ്രവര്‍ത്തനം കൂടി... പക്ഷികളുടെ തൂവല് അവയുടെ വസ്ത്രം ആണല്ലോ.... ആ വസ്ത്രം വെള്ളത്തോട് എങ്ങനെ പ്രതികരിക്കും.\nmini//മിനി May 3, 2010 at 6:45 AM\nപരീക്ഷണങ്ങളും ചിത്രങ്ങളും വളരെ നന്നായിരിക്കുന്നു. ഇന്നത്തെ മാറിയ പഠനരീതിയുടെ കാലത്ത്പോലും ഒരു പരീക്ഷണവും ചെയ്യാത്ത ചിലരെ ഓർത്തുപോയി.\nഅതുപോലെ നമ്മുടെ അടുക്കളയിലെ പച്ചക്കറികൾ(തക്കാളി,ഉരുളക്കിഴങ്ങ്,പച്ചമുളക്,സവാള,ഇഞ്ചി,വെള്ളരി,പാവക്ക, വെണ്ടക്ക തുടങ്ങിയവ) വെള്ളത്തിൽ മുങ്ങിക്കിടക്കുമോ?, പൊങ്ങിക്കിടക്കുമോ? ഒരു പരീക്ഷണം സിലബസിലില്ലെങ്കിലും കുട്ടികളുടെ മുന്നിൽ ചെയ്താൽ വളരെ രസകരമായിരിക്കും.\nഅപ്പു May 3, 2010 at 8:14 AM\nവളരെ സന്തോഷം തോന്നി ഈ ചിത്രങ്ങൾ കണ്ടപ്പോൾ. നിധിൻ മാഷേ ഇനിയും ഇതുപോലെയുള്ള ചിത്രങ്ങൾ പ്രതീക്ഷിക്കുന്നു.\nUNNIKRISHNAN May 3, 2010 at 12:52 PM\nഞാന് ഒരിക്കല് സ്നേഹിച്ചിരുന്ന പ്രോഫഷന്.നിരത്തുകളുടെ പൊടിക്കാറ്റില് അതു മറഞ്ഞപ്പോള് ഒരു പ്രവാസി ആയി.\nപക്ഷെ ഒരു പുതിയ തരത്തിലുള്ള ബ്ളോഗ് വായിക്കുവാന് കഴിഞ്ഞതിലുള്ള സന്തോഷം മറച്ചു വെയ്ക്കുന്നില്ല.\nഇതില് കൊടുത്തിട്ടുള്ള വരികളെക്കാള് ഉപരിഎനിക്ക് തോന്നിയത് ഇന്നത്തെ -പ്രത്യേകിച്ചും കേരളത്തില്-വേണ്ട ഒരു പഠന രീതി പോലെ എനിക്കു തോന്നി.അതിനു തയ്യാറായ ഒരു കൂട്ടം ആള്‍ക്കാര് ഉണ്ടെന്നറിഞ്ഞതില് സന്തോഷം.ഞാന് ഉദ്ദേശ്ശിച്ചതാണോ എഴുതിയ ആള് അനുവാചകരിലേക്ക് പകര്‍ത്താന് ഉദ്ദേശ്ശിച്ചതെന്നറിയില്ല.\nഇനിയും പ്രതീക്ഷിക്കുന്നു.എല്ലാ ആശംശകളും..\nmazhamekhangal May 3, 2010 at 1:52 PM\na great effort!!!!!\nRanjith Chemmad / ചെമ്മാടന് May 3, 2010 at 2:14 PM\nits great....keep continuing...\nRAFEEQ MASTER May 4, 2010 at 7:37 AM\nHello nithin happy to see the blog about classroom activities\nmoon May 4, 2010 at 12:03 PM\nit's very good.these much of activities we need in the classrooms.keep it up.\nits really nice...keep it up.\nCaptain Haddock May 4, 2010 at 3:05 PM\nഗ്രേറ്റ് !!! ഇത് പോലെ കൂടുതല് പോസ്റ്റ് ചെയൂ....\nKalavallabhan May 5, 2010 at 4:17 PM\nഇതുപോലെ ക്ളാസുമുറികളിൽ കൂടുതൽ കാര്യങ്ങൾ നടക്കട്ടെ. അതൊക്കെയും ഇങ്ങനെ അറിയിക്കയും ചെയ്യുക.\nshanid ali May 6, 2010 at 3:33 PM\nhappy to see dedicated teachers like you... its rare to see such teachers these days....\ncheers sir... keep goin...\nKRISHNAKUMAR R May 8, 2010 at 4:44 AM\nമാഷിനു എന്റെ ഹൃദയം നിറഞ്ഞ അഭിനന്ദനങ്ങള്! പക്ഷെ ഇത്രയും പബ്ലിസിറ്റി പോര മാഷേ ഇതിനു. നമ്മുടെ സര്‍ക്കാര് പള്ളിക്കൂടങ്ങളില് ഒട്ടുമിക്കതിലും ഇത്തരം പഠനരീതികള് തുടരുന്നുണ്ട് എന്ന് എയിടെടും അണ്‍എയിടെടും ആയ വിദ്യാലയങ്ങള് തങ്ങളുടെ കുട്ടികളെ പഠിപ്പിക്കാനായി തിരഞ്ഞു നടക്കുന്ന സമൂഹത്തോട് വിളിച്ചു പറയാന് കഴിയണം. എന്തായാലും മാഷിന്റെ ഈ പ്രവര്‍ത്തനം മാതൃകാപരമാണ്.\nഅരുണ് കായംകുളം May 8, 2010 at 5:45 PM\nBRC Edapal May 9, 2010 at 5:32 PM\nSHAJI.N.K May 19, 2010 at 10:03 PM\nIt isavery good blog.Pls post more class room activities.\nShadeed August 4, 2010 at 10:41 PM\nമാഷെ, ബ്ലോഗ് മുഴുവന് വായിച്ചു. ഓര്‍മകളെ കുറെ പുറകിലേക്ക് കൊണ്ട് പോയി. ഹൃദയം നിറഞ്ഞ അഭിനന്ദനങ്ങള്\nKRISHNAKUMAR R പറഞ്ഞത് തന്നെ എനിക്കും പറയാനുള്ളത്.\nrajesh.s.vallicode August 13, 2010 at 7:03 PM\nപ്രിയ നിധിന്മാഷ് ,\nചുണ്ടുവിരല് കാട്ടിയ വഴിയിലുടെ ബ്ലോഗ്ഗിലെത്തി .താമസിച്ചതില് വിഷമവും തോന്നി .വാക്കുകളെ വിളിച്ചു വരുത്തി എഴുതിയ രചനകള് ഒത്തിരി ഒത്തിരി ഇഷ്ടമായി .ആത്മാംശം രചനകളെ ഹൃദ്യമാക്കുന്നു .അച്ഛനോട് തീര്‍ച്ചയായും എന്റെ സ്നേഹം അറിയിക്കണം .\nപൊന്മാന് September 7, 2010 at 11:37 PM\ngreat....and happy to see sincere teachers like you.\nArun Kappur June 28, 2012 at 3:37 PM\nമാഷൊരു നിധി തന്നെ....\nChiyaan........ February 26, 2013 at 11:41 PM\nJibin February 26, 2013 at 11:45 PM\nതാങ്കളുടെ ബ്ലോഗ് അതിമാനോഹരമായിട്ടുണ്ട്,. അഭിനന്ദിക്കാന് വാക്കുകള് കിട്ടുന്നില്ല . . ഇനിയും നല്ല സൃഷ്ടികള് പ്രതീക്ഷിക്കുന്നു ,\nആരാണ് ഭൂമിയുടെ യഥാര്‍ത്ഥ അവകാശികള് ??\nഒരു ക്ലാസ്റൂം പ്രവര്‍ത്തനത്തിന്റെ സ്മരണകളിലേക്ക് ....


വന്‍തുക നിക്ഷേപം നേടി കാര്‍സ് 24; മൂല്യം ഇരട്ടിയായി\nഇതോടെ കമ്പനിയുടെ മൂല്യം ഇരട്ടിയായി\n|20 Sep 2021 9:44 AM GMT\nയൂസ്ഡ് കാര് മേഖലയിലെ രാജ്യത്തെ ഏറ്റവും വലിയ ഓണ്‍ലൈന് പ്ലാറ്റ്‌ഫോമായ കാര്‍സ് 24 ന് ശ്രദ്ധേയ നേട്ടം. 450 ദശലക്ഷം ഡോളറിന്റെ ഫണ്ടിംഗ് നേടിയാണ് കമ്പനി കരുത്ത് തെളിയിച്ചത്. സീരിസ് എഫ് ഇക്വിറ്റി റൗണ്ടിലൂടെ 340 ദശലക്ഷം ഡോളറും വിവിധ ധനകാര്യ സ്ഥാപനങ്ങളില് നിന്ന് 110 ദശലക്ഷം ഡോളര് കടമായും കമ്പനി സമാഹരിച്ചു. ഇതോടെ കാര്‍സ്24 ന്റെ മൂല്യം 1.84 ശതകോടി ഡോളറായി.\nഡിഎസ്ടി ഗ്ലോബല്, ഫാല്‍ക്കണ് എഡ്ജ്, സോഫ്റ്റ്ബാങ്ക് എന്നിവയാണ് നിക്ഷേപം നടത്തിയ പ്രമുഖ കമ്പനികള്. കൂടാതെ ടെന്‍സന്റ്, നിലവിലെ നിക്ഷേപകരായ മൂര് സ്ട്രാറ്റജിക് വെഞ്ചേഴ്‌സ്, എക്‌സോര് സീഡ്‌സ് എന്നിവയും നിക്ഷേപം നടത്തി.\nരാജ്യത്തെ ബിസിനസ് കൂടുതല് മെച്ചപ്പെടുത്തുന്നതിനൊപ്പം രാജ്യാന്തര തലത്തില് കൂടുതല് ഇടങ്ങളിലേക്ക് പ്രവര്‍ത്തനം വ്യാപിപ്പിക്കുകയാണ് ലക്ഷ്യമെന്ന് സഹസ്ഥാപകനും ചീഫ് എക്‌സിക്യൂട്ടിവ് ഓഫീസറുമായ വിക്രം ചോപ്ര പറയുന്നു. അടുത്തിടെ യുഎഇ, ഓസ്‌ട്രേലിയ എന്നിവിടങ്ങളില് കാര്‍സ്24 പ്രവര്‍ത്തനം തുടങ്ങിയിരുന്നു. ഏപ്രിലില് പ്രവര്‍ത്തനം തുടങ്ങിയതിനു ശേഷം യുഎഇയില് ആയിരത്തിലേറെ കാറുകളാണ് കമ്പനി വിറ്റത്.\nയൂസ്ഡ് കാര് ഓണ്‍ലൈന് വില്‍പ്പനയുടെ 90 ശതമാനം വിപണി പങ്കാളിത്തമാണ് കാര്‍സ് 24 ന് ഇന്ത്യയിലുള്ളത്.


മീര- ക്യാമറയുമായി കാട്ടിലേക്കിറങ്ങിയ യുവ ഡോക്ടര് | Dr.Meera KM Wild Life Photographer\nമീര- ക്യാമറയുമായി കാട്ടിലേക്കിറങ്ങിയ യുവ ഡോക്ടര്\nAug 16, 2021, 02:33 PM IST\nകോട്ടയം മെഡിക്കൽ കോളേജിൽ സീനിയർ റസിഡന്റ് ഡോക്ടറായ മീരയുടെ ക്യാമറക്കണ്ണുകൾക്ക് മെഡിക്കൽ കോളേജ് ഹോസ്റ്റൽവളപ്പും നൽകുന്നുണ്ട് ചില പക്ഷികളുടെ സുന്ദര ഫ്രെയിമുകൾ.\n# രശ്‌മി രഘുനാഥ്\nകോട്ടയം: കാടും പച്ചപ്പും വന്യജീവികളും കുട്ടിക്കാലത്ത് മനസ്സിൽ പതിപ്പിച്ച സുന്ദര ഫ്രെയിമുകളാണ് ഡോ. കെ.എം.മീരയെ വൈൽഡ് ലൈഫ് ഫോട്ടോഗ്രാഫറുടെ കാഴ്ചകളിലേക്ക് നടത്തിയത്.\nഫോട്ടോഗ്രാഫിയിൽ താനൊരു വിദ്യാർഥിയാണെന്ന് മീര കരുതുന്നു. രംഗത്തെ പ്രശസ്‌തർപോലും സ്വപ്നംകാണുന്ന െഫ്രയിമുകളിൽ ഒന്ന് കിട്ടിയിട്ടുണ്ട് മീരയ്ക്ക്. ഈ വർഷം ആദ്യം കർണാടകയിലെ കബനി കാടുകളിൽനിന്നാണ് ക്യാമറയിലേക്ക് ആ കരിമ്പുലി കടന്നുവന്നത്. അതൊരു അപൂർവനിമിഷംകൂടിയായിരുന്നു. വൈകീട്ട് സഫാരി കഴിഞ്ഞുമടങ്ങുമ്പോൾ നല്ല മഴക്കാറ്. നല്ല ഫ്രെയിം കിട്ടാത്ത സങ്കടത്തിനിടയിലാണ് കണ്ണുകളെ അതിശയിപ്പിക്കുന്ന ചിത്രം പതിഞ്ഞത്. മഴക്കാറും ഇരുട്ടും ഉണ്ടായിരുന്നെങ്കിലും അപൂർവം പേർക്കുമാത്രം പകർത്താൻ കഴിഞ്ഞ ചിത്രം മീരയ്ക്കും സ്വന്തമായി.\nമീര പകര്‍ത്തിയ ചിത്രം\nവയനാട്ടിൽ ജില്ലാ ആശുപത്രിയിൽ ഡോക്ടറായ, ആപ്പാഞ്ചിറ കോനാക്കുപ്പാക്കാട്ടിൽ ഡോ. കെ.വി.സതീഷ് കണ്ണനൊപ്പം പല തവണ കാടുകയറാൻ പോയി. അപ്പോഴൊക്കെ ഫോണിൽ എടുത്ത ചിത്രങ്ങൾ കണ്ടപ്പോൾ ഭർത്താവ് സമ്മാനം നൽകിയതാണ് ഡിജിറ്റൽ ക്യാമറ. ആ ക്യാമറയിൽ പകർത്തിയ ചിത്രങ്ങൾ 'ബേർഡ് വാച്ചേഴ്‌സ് ഓഫ് കേരള' എന്ന ഗ്രൂപ്പിലെ അംഗങ്ങൾകണ്ട് അഭിനന്ദിച്ചു. തുടർന്ന് നൂറുകണക്കിന് വന്യജീവികളുടെ ചിത്രങ്ങൾ പകർത്തി. മെഡിക്കൽ കോളേജ് കാമ്പസിൽനിന്ന് പകർത്തിയ ചിത്രങ്ങളും മീരയ്ക്ക് പ്രിയപ്പെട്ടതാണ്. ഇവിടെനിന്നാണ് 'ചെമ്പുകൊട്ടി 'എന്ന പക്ഷിയെ ഫ്രെയിമിലാക്കിയത്.\nഇപ്പോൾ മെഡിക്കൽ കോളേജിലെ ജോലി കഴിഞ്ഞുള്ള സമയം ക്യാമറയ്ക്കൊപ്പമാണ്. ഹോസ്റ്റൽ കെട്ടിടം അനുഗ്രഹമായെന്നു മീര. ഹോസ്റ്റലിന്റെ മൂന്നാംനിലയിൽ നിന്നാൽ പക്ഷികളെ കണ്ണിനുനേരേ കാണാൻ കഴിയും. ആതുരസേവനത്തിനിടയിലും ക്യാമറ ഹൃദയംപോലെ ചേർത്തുവെയ്ക്കുകയാണ് മീര. നോർത്ത് പറവൂർ സ്വദേശിയായ മീരയുടെ അച്ഛൻ റിട്ട. കെ.എസ്.ആർ.ടി.സി. സോണൽ ഇൻസ്‌പെക്ടർ മുരളി കെ.മുകുന്ദൻ. അമ്മ റിട്ട.അധ്യാപിക പി.ആർ. ജയശ്രീ.


Fish Availability in Kerala Decrease- Report By CMFRI- കേരളത്തിൽ മത്സ്യലഭ്യത കുറഞ്ഞു; മത്തി കഴിഞ്ഞ 20 വർഷത്തെ ഏറ്റവും താഴ്ന്ന നിലയിൽ | Indian Express Malayalam\nsardine mackerel prawns fish availability in kerala decrease report by cmfri\nഅയലയുടെ ലഭ്യത 50 ശതമാനം കുറഞ്ഞു; വിൽപന വില വർധിക്കുന്നു\nUpdated: June 30, 2020 5:01:56 pm\nകൊച്ചി: കേരളത്തിൽ അയലയുടെയും മത്തിയുടെയും ലഭ്യതയിൽ വൻ ഇടിവ് രേഖപ്പെടുത്തിയതായി കേന്ദ്ര സമുദ്രമത്സ്യ ഗവേഷണ സ്ഥാപനത്തിന്റെ സിഎംഎഫ്ആർഐ) വാർഷിക പഠന റിപ്പോർട്ട്. സംസ്ഥാനത്ത് കഴിഞ്ഞ വർഷത്തെ മൊത്ത മത്സ്യലഭ്യതയിലും ഗണ്യമായ കുറവാണുണ്ടായി. മുൻവർഷത്തേക്കാൾ 15.4 ശതമാനമാണ് കുറവ്. 2019ൽ ഇന്ത്യൻ തീരങ്ങളിൽ നിന്ന് പിടിച്ച മത്സ്യസമ്പത്തിന്റെ കണക്കാണ് സിഎംഎഫ്ആർഐ പുറത്തുവിട്ടത്.\nമത്തിയുടെ ലഭ്യത കഴിഞ്ഞ ഇരുപത് വർഷത്തിനിടെയുണ്ടായ ഏറ്റവും താഴ്ന്ന നിലയിലേക്ക് കൂപ്പുകുത്തി. 44,320 ടൺ മത്തി മാത്രമാണ് കഴിഞ്ഞ വർഷം സംസ്ഥാനത്ത് ലഭിച്ചത്. 2018ൽ ഇത് 77,093 ടൺ ആയിരുന്നു. 2012ൽ 3.9 ലക്ഷം ടൺ മത്തി സംസ്ഥാനത്ത് നിന്ന് പിടിച്ചിരുന്നു.\nRead More: മത്തി കുറയാൻ കാരണമെന്ത്? വ്യക്തത തേടി ഗവേഷകർ\n2012ന് ശേഷമുള്ള ഓരോ വർഷങ്ങളിലും മത്തി ലഭ്യത കുറഞ്ഞു വന്നെങ്കിലും 2017ൽ ചെറിയ തോതിൽ കൂടിയിരുന്നു. എന്നാൽ കഴിഞ്ഞ രണ്ട് വർഷങ്ങളിലും മത്തിയുടെ ലഭ്യത വീണ്ടും താഴേക്ക് പോയി.\nസമുദ്രആവാസവ്യവസ്ഥയിലെ മാറ്റങ്ങൾ മത്തിയുടെ വളർച്ചയെ കാര്യമായി ബാധിക്കുന്നതാണ് ലഭ്യത കുറയാൻ കാരണം. ഈ കണ്ടെത്തലിനെ തുടർന്ന്, കഴിഞ്ഞ വർഷം കേരളത്തിൽ മത്തി കുറയുമെന്ന് സിഎംഎഫ്ആർഐ നേരത്തെ തന്നെ പ്രവചിച്ചിരുന്നു.\nഅയല മുൻവർഷത്തേക്കാൾ 50 ശതമാനം കുറഞ്ഞു\nഅയല മുൻവർഷത്തേക്കാൾ 50 ശതമാനമാണ് കേരളത്തിൽ കുറഞ്ഞത്. ലഭിച്ചത് 40,554 ടൺ. 2018ൽ കേരളത്തിൽ ഏറ്റവും കൂടുതൽ ലഭിച്ച മത്സ്യമായിരുന്നു അയല. മത്സ്യലഭ്യതയിൽ കുറവുണ്ടായെങ്കിലും രാജ്യത്തെ സമുദ്രമത്സ്യോൽപാദനത്തിൽ കേരളം മൂന്നാം സ്ഥാനം നിലനിർത്തി. തമിഴ്‌നാട്, ഗുജറാത്ത് എന്നീ സംസ്ഥാനങ്ങളാണ് മുന്നിലുള്ളത്.\nഇത്തവണ കൊഴുവയാണ് (നെത്തോലി) സംസ്ഥാനത്ത് ഏറ്റവും കൂടുതൽ പിടിച്ച മത്സ്യം, 74,194 ടൺ. മത്തി നാലാം സ്ഥാനത്തും അയല അഞ്ചാം സ്ഥാനത്തുമാണ്. ചെമ്മീനാണ് മൂന്നാം സ്ഥാനത്ത്. കരിക്കാടി, പൂവാലൻ, നാരൻ, കാരച്ചെമ്മീൻ ഇനങ്ങളിൽപെട്ട 46,615 ടൺ ചെമ്മീനാണ് സംസ്ഥാനത്ത് പിടിച്ചത്.\nകേരളത്തിൽ കുറഞ്ഞെങ്കിലും രാജ്യത്തെ മൊത്തം സമുദ്രമത്സ്യോൽപാദനത്തിൽ 2.1 ശതമാനത്തിന്റെ നേരിയ വർധനവുണ്ട്. ഇന്ത്യയിൽ ആകെ ലഭിച്ചത് 35.6 ലക്ഷം ടൺ മത്സ്യമാണ്. സംസ്ഥാനത്ത് മാത്രമല്ല, രാജ്യത്താകെ അയലയുടെ ലഭ്യതയിൽ ഇത്തവണ ഗണ്യമായ കുറവുണ്ടായി. കഴിഞ്ഞ ആറ് വർഷമായി തുടർച്ചായി ഒന്നാം സ്ഥാനത്തായിരുന്ന ഗുജറാത്തിനെ മറികടന്നാണ് തമിഴ്‌നാട് ഒന്നാമതെത്തിയത്.\nRead More: ഓന്ത് മാത്രമല്ല; നിറം മാറുന്ന അപൂർവ്വ മത്സ്യത്തെ കണ്ടെത്തി\nഇന്ത്യയിലെ ആകെയുള്ള മത്സ്യലഭ്യതയിൽ 21.7 ശതമാനവും തമിഴ്‌നാട്ടിൽ നിന്നാണ്. കേരളത്തിന്റെ സംഭാവന 15.3 ശതമാനം. ദേശീയതലത്തിൽ ഏറ്റവും കൂടുതൽ ലഭിച്ച മത്സ്യം വിപണിയിൽ ആവശ്യക്കാരില്ലാത്തതും വാണിജ്യപ്രാധാന്യമില്ലാത്തതുമായ ക്ലാത്തിയാണ്. മത്സ്യത്തീറ്റ ആവശ്യങ്ങൾക്കാണ് ഇവയെ ഉപയോഗക്കുന്നത്. കഴിഞ്ഞ വർഷമുണ്ടായ എട്ട് ചുഴലിക്കാറ്റുകൾ കാരണം മത്സ്യബന്ധനത്തിന് പോകുന്ന ദിവസങ്ങളിലും കുറവുണ്ടായി. പശ്ചിമ ബംഗാൾ, ആന്ധ്രപ്രദേശ്, ഒഡീഷ, കർണാടക, തമിഴ്‌നാട് എന്നീ സംസ്ഥാനങ്ങളിൽ മത്സ്യലഭ്യത കൂടിയപ്പോൾ കേരളത്തിന് പുറമെ, മഹാരാഷ്ട്ര, ഗോവ എന്നിവിടങ്ങളിൽ ലഭ്യത കുറഞ്ഞു.\nവിൽപന വില വർധിച്ചു\nകഴിഞ്ഞ വർഷം രാജ്യത്താകെയുള്ള ഫിഷ് ലാൻഡിംഗ് സെന്ററുകളിൽ വിറ്റഴിക്കപ്പെട്ടത് 60,881 കോടി രൂപയുടെ മത്സ്യമാണ്. മുൻവർഷത്തേക്കാൾ 15.6 ശതമാനമാണ് വർധനവ്. കേരളത്തിൽ 12,387 കോടി രൂപയുടെ മത്സ്യമാണ് ഫിഷ് ലാൻഡിംഗ് സെന്ററുകളിൽ വിറ്റത്. 2.35 ശതമാനത്തിന്റെ വർധനവുണ്ട്.\nചില്ലറ വ്യാപാര കേന്ദ്രങ്ങളിൽ 92,356 കോടി രൂപയുടെ മീനാണ് രാജ്യത്താകെ വിൽപന നടത്തിയത്.15 ശതമാനമാണ് വർധനവ്. കേരളത്തിൽ 17,515 കോടി രൂപയുടെ മീൻ ചില്ലറ വ്യാപാരത്തിലൂടെ വിൽപന നടത്തി. 18.97 ശതമാനമാണ് വർധനവ്.\nRead More: ഇത് മഹാബലി; കേരളത്തില് നിന്നും മറ്റൊരു ഭൂഗര്‍ഭമത്സ്യം കൂടി\nലാൻഡിംഗ് സെന്ററുകളിൽ ഒരു കിലോ മീനിന് 12.2 ശതമാനം കൂടി ശരാശരി വില 170.5 രൂപയും ചില്ലറ വ്യാപാരത്തിൽ 12 ശതമാനം കൂടി 258 രൂപയും ലഭിച്ചു. സിഎംഎഫ്ആർഐയിലെ ഫിഷറി റിസോഴ്സസ് അസസ്മെന്റ് വിഭാഗമാണ് മത്സ്യലഭ്യതയുടെ കണക്കുകൾ തയ്യാറാക്കിയത്.\nWeb Title: Sardine mackerel prawns fish availability in kerala decrease report by cmfri